
Învățături de exeî MTST ortodoxă 

I 

revela: a (se) face cunoscut, știut; a (se) 

dezvălui; a (se) destăinui releva: a evidenția, a observa, a 
remarca, a sublinia 

IOV, capitoM 37 

14. „lov, ia aminte la aceste lucruri, stai locului și te uită la 
minunile lui Dumnezeu! |...] 

19. Spune-mi și mie ce vom putea să grăim cu El? Ce vorbă vom 
începe noi cu EI, astfel întunecaţi la minte precum suntem? 

20. Acum, când eu vorbesc, cine-l dă de veste ce zic eu? Când a 
vorbit cineva ceva, El o știe fiindcă i-a spus altul? 

21. Oamenii nu pot să privească prealuminosul soare, care 
strălucește pe cer, acum după ce vântul a împrăștiat norii. 

22. Acum lumină biruitoare se revarsă din norii de la 
miazănoapte și măreţia Domnului robește și cutremură inima. 

23. Pe Cel Atotputernic nu putem să-L 

ajungem cu priceperea noastră. El este atotinalt în putere și 
bogat în judecată și nu calcă niciodată dreptatea în picioare. 

24. Pentru aceea oamenii se tem de El și I se închină; El însă nu-și 
pogoară privirile asupra nici unuia dintre cei ce se cred pe sine 
înţelepţi”. 

1. Citiţi cu atenţie textul de mai sus și evidenţiaţi expresiile care 
sugerează însuşiri ale lui Dumnezeu. 

2. Argumentaţi faptul că la cunoaşterea lui Dumnezeu nu putem 
să ajungem numai cu priceperea noastră. 

3. Pe baza temeiului biblic „El... nu-și pogoară privirile asupra 
nici unuia dintre cei ce se cred pe sine înțelepți.”, descrieți starea 
morală favorabilă cunoașterii lui Dumnezeu. 

Seweșati & divină, ţi-a wafwrală și revelația sapraitanticală 

Revelația divină este acțiunea prin care Dumnezeu ni. Se face 
cunoscut ca Persoană, dezvăluindu-ne, pe măsura înțelegerii omenești, 
cunoştinţe despre Sine, despre Voia Sa și planurile pe care le are în 
legătură cu lumea. 

Scopul revelaţiei este ca, devenind conștienți de existenţa și de 
purtarea de grijă a lui Dumnezeu, să îi răspundem printr-o atitudine 


plină de iubire Celui care „ne-a iubit cel dintâi” (I loan 4, 19), să trăim 
după Voia Sa şi astfel să dobândim viaţa veșnică. 

Revelația ni se transmite pe două căi: prin intermediul Creaţiei 
(revelația naturală) şi prin intervenţia divină în lume (revelația 
supranaturală). 

Revelația naturală 

Revelația naturală este acel aspect al descoperirii dumnezeiești 
prin care noi, oamenii, înțelegem existența, înțelepciunea şi 
atotputernicia Creatorului din ordinea și măreţia universului. 

„Cerurile spun slava lui Dumnezeu. Psalmul 18, 1 

Întregul univers este caracterizat de o raționalitate intrinsecă. 
Legile care guvernează materia demonstrează existența unei Fiinţe 
superioare celei omeneşti, Care le-a gândit și care ne-a creat și pe noi 
cu rațiune capabilă de a le înţelege. Lumea e asemenea unei cărți în 
care citim şi învăţăm despre Autorul ei. Sfântul loan Gură de Aur 
spunea: „Din măreţia și frumusețea făpturilor se vede măsura 
Făcătorului lor. Ai văzut măreţia? Admiră puterea Făcătorului. Ai văzut 
frumusețea? Minunează-te de înțelepciunea meșterului. Pe care şi 
prorocul |David, n.n.] văzând-o a zis: Cerurile spun slava lui Dumnezeu” 
(Omilia a IX-a către antiohieni). 

Prin contemplarea naturii omul poate identifica numai unele 
însușiri ale Creatorului. Prin urmare, acest mod de a-L cunoaște pe 
Dumnezeu este limitat, relativ, imperfect și insuficient pentru 
dobândirea mântuirii. De aceea, Dumnezeu i se descoperă omului și 
prin Cuvântul Său, prin mesageri, prin minuni, adică pe cale 
supranaturală. 

Revelația supranaturală 

Revelația supranaturală cuprinde totalitatea adevărurilor pe 
care Dumnezeu ni le descoperă despre Sine, despre Voia Sa și despre 
planurile pe care le are în legătură cu lumea, pe măsura puterii 
omeneşti de înțelegere. 

Aceste adevăruri au fost descoperite treptat, în diferite perioade 
istorice atunci când umanitatea a fost pregătită să le primească, 
ajungând la punctul culminant odată cu venirea Domnului nostru lisus 
Hristos. Adevărurilor cuprinse în învățătura Sa nu li se mai poate 
aduce nicio completare, deoarece acestea au desăvârșit revelaţia 
divină. Sfântul Apostol Pavel spune în acest sens: „După ce Dumnezeu 
odinioară, în multe rânduri şi în multe chipuri, a vorbit părinților 


noştri prin proroci, în zilele acestea mai de pe urmă ne-a grăit nouă 
prin Fiul, pe care L-a pus moştenitor a toate și prin care a făcut şi 
veacurile”. (Evrei 1, 1 - 2). 

Sfinții Părinţi ai Bisericii au delimitat trei mari etape în care 
ne-a fost dată descoperirea dumnezeiască: 

1) Dela Adamla Moise; 

2) De la Moise la Hristos (perioadă a Legii Vechi, pregătitoare 
pentru primirea lui Mesia); 

3) De la venirea Mântuitorului și până la scrierea ultimei cărți a 
Noului Testament (perioadă a Legii Noi, a plinătăţii harului). 

Cu toate că revelaţia supranaturală împlinește revelația 
naturală, rămân unele adevăruri cu privire la Fiinţa și lucrările divine 
care nu sunt întru totul accesibile rațiunii omenești. Creştinii acceptă 
aceste adevăruri prin credință, având convingerea că Dumnezeu nu 
le-ar fi descoperit dacă nu ar fi fost necesare pentru mântuire. 

Revelația supranaturală a fost dată fie prin întâlnirea directă 
dintre om şi Dumnezeu (arătarea Sfintei Treimi la stejarul din Mamvri, 
predicile Mântuitorului eto), sau dintre om și trimișii lui Dumnezeu 
(Bunavestire), fie prin inspiraţie divină. 

Inspirația divină (insuflarea) este modalitatea prin care 
Dumnezeu a descoperit Voia Sa şi adevărurile mântuitoare celor aleşi 
(patriarhi, profeţi, apostoli etc), luminându-i şi făcându-i capabili să 
primească și să transmită corect acele adevăruri care trebuie spuse ori 
scrise pentru a fi cunoscute de oameni. 

Minunile şi profeţiile, semne ale Revelaţiei supranaturale 
Pentru a da o mai mare autoritate revelaţiei, Dumnezeu a însoţit-o de 
semne, minuni şi profeţii: „De nu aș fi făcut între ei lucruri pe care 
nimeni altul nu le-a făcut păcat nu ar avea”. (loan 15, 24), spune 
Mântuitorul. 

Minunea este un fenomen prin care Dumnezeu, autorul ei, 
depăşeşte legile naturii în scopul întăririi Revelațţiei şi al luminării și 
îndreptării noastre în vederea mântuirii. 

Profeţia (prorocia) este înainte-vederea, prezicerea și vestirea 
clară a unor evenimente care se vor întâmpla în viitor, acestea 
neputând fi cunoscute prin mijloace naturale, ci numai prin 
descoperire dumnezeiască. 

Revelația supranaturală ni s-a transmis peste veacuri pe două 
căi: prin Sfânta Scriptură şi prin Sfânta Tradiţie, ambele fiind egale ca 


valoare pentru credința noastră. 

Tiigticiune în numele Tatălui și al Fiului și al Sfântului Duh. Amin 

Vestirea și graiurile propovăduitorilor celor de Dumnezeu 
purtători plinind-o, lisuse, pe pământ Te-ai arătat și cu oamenii ai 
viețuit, Cel ce ești neajuns, și durerile noastre le-ai ridicat, de unde cu 
rănile Tale noi tămăduindu-ne, ne-am deprins a cânta: Aliluia! 
(fragment din Acatistul Domnului nostru lisus Hristos) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

mija. m*, m, \— am. mmmm, mm, m. m>mmwmmmimmm, >în. 

1. Explicaţi de ce revelația naturală a trebuit să fie completată 
de cea supranaturală. 

2. Citiţi textul din cartea Facerea 2, 16-17 şi spuneţi cum a primit 
Adam revelaţia divină în Rai. 

3. Cunoscând definiţia inspiraţiei divine, găsiți posibile 
deosebiri și asemănări între aceasta şi inspiraţia artistică. 

lisus vorbind ucenicilor 

1.  Reflectați asupra următorului fragment din balada 
norvegiană învață. Apoi discutați împreună cu profesorul de religie 
despre mesajul transmis: 

„|...] învaţă de la vulturi când umerii ţi-s grei. 

Și du-te la furnică să vezi povara ei. Învață de la floare să fii 
gingaș ca ea, învaţă de la miel să ai blândeţea sa, învaţă de la păsări să 
fii mereu în zbor, învaţă de la toate că totu-i trecător, la seama, fiu al 
jertfei, prin lumea-n care treci. 

Să-nveţi din tot ce piere cum să trăieşti în veci!” 

2. Consideraţi că vi s-a întâmplat vreodată o minune? Dacă da, 
care credeţi că a fost scopul pentru care Dumnezeu a făcut acea 
minune cu voi? 

3. Reflectaţi asupra sensului fiecăreia dintre expresiile „a-L 
cunoaşte pe Dumnezeu” și „a cunoaşte despre Dumnezeu”. 

4. 

Testament (Noul, Vechiul): semnificația este legată de sensul 
propriu al cuvântului. Cele două părți ale Bibliei arată voia lui 
Dumnezeu de a face moştenitori ai vieții veşnice pe cei ce cred în El 
Evanghelie: (gr.) Vestea cea Bună; revelația divină primită prin 
Mântuitorul şi mesajul acesteia 

<FA<PrPEL EAcPOSTOLILO Ki capitolul 8 


[Precizare: Prin grija lui Dumnezeu, Sfântul Apostol Filip a fost 
trimis în calea unui mare dregător al reginei din Etiopia, care mergea 
spre casă, după ce se închinase la lerusalim.| 29. Jar Duhul i-a zis lui 
Filip: Apropie-te și te alipește de carul acesta. 

1. Citiţi textul de mai sus și explicaţi, pe baza celor relatate, care 
este legătura dintre Vechiului Testament (reprezentat aici de profeția 
din Isaia) și Noul Testament. 

2. Ce motive credeţi că a avut famenul pentru a spune „Cum aș 
putea să înțeleg, dacă nu mă va călăuzi cineva”? 

30. Și alergând Filip l-a auzit |pe dregător, n.n.] citind pe prorocul 
Isaia, și i-a zis: înţelegi, oare, ce citesti? 

31. lar el a zis: Cum aș putea să înţeleg, dacă nu mă va călăuzi 
cineva? Și a rugat pe Filip să se urce și să șadă cu el. 

32. lar locul din Scriptură pe care-l citea era acesta: „Ca un miel 
care se aduce spre junghiere și ca o oaie fără de glas înaintea celui ce-o 
tunde, așa nu și-a deschis gura Sa. 

33. Întru smerenia Lui, judecata Lui s-a ridicat şi neamul Lui 
cine-l va spune? Că se ridică de pe pământ viaţa Lui”. 

34. lar famenul |dregătorul, n.n.], răspunzând, a zis lui Filip: 
Rogu-te, despre cine zice prorocul acesta, despre sine ori despre 
altcineva? 

35. Iar Filip, deschizând gura sa și începând de la scriptura 
aceasta, i-a binevestit pe lisus". 

Revelația divină. B. Sfânta Scriptură şi Sfânta Tradiţie 

Sfânta Scriptură şi Sfânta Tradiţie sunt cele două modalități în 
care s-a fixat, s-a păstrat şi s-a transmis revelaţia divină. În acestea 
este cuprinsă revelația supranaturală. Atât una cât şi cealaltă sunt 
necesare pentru mântuire. 

Sfânta Scriptură 

Sfânta Scriptură sau Biblia este o colecție de cărți sfinte scrise 
de proroci, apostoli și alți oameni aleși care, sub inspirația Duhului 
Sfânt, au consemnat revelația supranaturală. 

Sfântul Evanghelist Luca 

Autorii biblici au trăit în diferite perioade istorice, între secolul 
secolul al XIV-lea î.Hr. și până spre sfârșitul secolului I d.Hr. Duhul 
Sfânt le-a luminat mintea, astfel încât ei au redat complet, corect și 
unitar conținutul revelaţiei, fără a fi anulată capacitatea lor de a gândi 
şi a exprima în stil propriu cele descoperite. Aşadar, Biblia este rodul 


conlucrării dintre Dumnezeu și om. Cărţile scrise sub inspiraţia Duhul 
Sfânt se numesc cărți canonice. 

Citirea Sfintei Scripturi este necesară oricui doreşte să trăiască 
după Voia lui Dumnezeu, dar pentru a nu cădea în greșeli de înțelegere, 
trebuie să cunoaștem învățătura Bisericii cu privire la Sfânta Scriptură: 
„Când e vorba să iei Evanghelia, să-ți speli mai întâi mâinile şi cu multă 
evlavie şi cucernicie să te apropii, tremurând și temător, întrucât ai de 
a face cu Stăpânul Evangheliei. Să ne încredem întotdeauna în 
Dumnezeu, chiar și atunci când Cuvântul Lui pare a fi împotriva felului 
nostru de a judeca și de a vedea. Judecata și vederea noastră se pot 
înșela, Cuvântul Lui niciodată” (Sfântul loan Gură de Aur). 

Prin urmare, interpretarea Sfintei Scripturi nu este același lucru 
cu interpretarea unei creații literare: „nicio prorocie a Scripturii nu se 
tâlcuieşte după socotinţa fiecăruia; pentru că niciodată prorocia nu s-a 
făcut din voia omului, ci oamenii cei sfinţi ai lui Dumnezeu au grăit, 
purtați fiind de Duhul Sfânt” (II Petru 1,20 - 21). 

Sfânta Tradiţie sau Predania i 

Cărţile Sfintei Scripturi au fost precedate de transmiterea prin 
viu grai a revelației supranaturale. Această modalitate a asigurat o 
circulaţie rapidă şi eficientă a învățăturilor şi a prilejuit formarea 
comunităților de credincioşi și a comuniunii dintre aceştia. O parte din 
adevărurile astfel primite nu au fost consemnate în Sfânta Scriptură, 
dar au fost păstrate pentru totdeauna, cu evlavie, în memoria Bisericii. 
Aceste scrieri formează conţinutul Sfintei Tradiţii sau al Predaniei. 

După modelul Domnului nostru lisus Hristos, Sfinţii Apostoli au 
predicat Evanghelia prin cuvânt și fapte, ei scriind doar ocazional, 
atunci când prezenţa lor fizică într-un anumit loc nu era posibilă o 
perioadă de timp. Epistolele și Sfintele Evanghelii nu prezintă 
exhaustiv faptele şi învățătura Mântuitorului, Sfântul Apostol Pavel 
îndemnând la respectarea egală atât a Scripturii, cât şi a Predaniei: 
„Deci, dar, fraţilor, staţi neclintiţi şi ţineţi predaniile pe care le-aţi 
învăţat, fie prin cuvânt, fie prin epistola noastră” (IIT - esaloniceni 2, 
15). 

Slujbă de sfințire a unei instituții de cultură 

Prin urmare, Sfânta Tradiție sau Predania cuprinde totalitatea 
adevărurilor revelate care nu se regăsesc în Sfânta Scriptură, ci s-au 
transmis prin viu grai de către Mântuitorul, prin Sfinții Apostoli şi au 
fost fixate în scris mai târziu, de către Biserică. 


Aceste scrieri s-au reținut sub diferite forme: 

— Hotărâri şi definiții dogmatice formulate la sinoadele 
ecumenice; - canoane apostolice; 

— Mărturisiri de credinţă ale martirilor; 

— Cărţi de cult; 

— Scrieri ale Sfinţilor Părinţi ai Bisericii; 

— Datini şi practici bisericești; 

— Monumente de artă bisericească. 

Aşadar, revelaţia supranaturală s-a păstrat și s-a transmis, pe 
două căi, egale ca valoare și interdependente: Sfânta Scriptură și Sfânta 
Tradiţie. 

1 

În numele Tatălui şi al Fiului şi al Sfântului Duh. Amin Strălucește 
în inimile noastre, lubitorule de oameni, Stăpâne, lumina cea curată a 
cunoașterii Dumnezeirii Tale și deschide ochii gândului nostru spre 
înțelegerea evanghelicelor Tale propovăduiri. |...] Că Tu ești luminarea 
sufletelor și a trupurilor noastre, Hristoase Dumnezeule și Tie slavă 
înălțăm, împreună și Celui fără de început al Tău Părinte și 
Preasfântului și bunului și de viață făcătorului Tău Duh. Amin 
(fragment din Rugăciunea dinaintea citirii Sfintei Evanghelii) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

1. Definiţi Sfânta Scriptură și Sfânta Tradiţie. 

2. Plecând de la următorul verset, descrieţi importanţa lecturii 
biblice pentru mântuirea noastră: „Toată Scriptura este insuflată de 
Dumnezeu și de folos spre învățătură, spre mustrare, spre îndreptare, 
spre înțelepţirea cea întru dreptate, astfel ca omul lui Dumnezeu să fie 
desăvârşit, bine pregătit pentru orice lucru bun” (II Timotei 3, 16-17). 

3. Menţionaţi motivele pentru care învățătura Mântuitorului a 
fost transmisă mai întâi prin viu grai. 

4. Care forme ale Sfintei Tradiţii vă sunt mai cunoscute? De ce? 

1. Reflectaţi pe marginea pildei de mai jos, apoi rezolvați 
cerința: 

„Povestesc unii despre un bătrân oarecare că a petrecut 
şaptezeci de săptămâni mâncând o dată în săptămână. El se ruga lui 
Dumnezeu să-i descopere din Scriptură înţelesul unor cuvinte și, 
pentru că răspunsul lui Dumnezeu întârzia şi-a zis în sine: deși am 
făcut atâta osteneală, încă nimic n-am câștigat. Voi merge acum la un 


frate şi-l voi întreba. Și a închis chilia, vrând să plece. Atunci l-a 
întâmpinat un înger al Domnului care a grăit către dânsul: șaptezeci de 
săptămâni ai postit şi nu s-a apropiat rugăciunea ta de Dumnezeu. lar 
când te-ai smerit a ieși la fratele tău, sunt trimis să-ți vestesc ţie 
cuvântul neînțeles; şi acestea spunându-i-le, îngerul a plecat de la 
dânsul”. 

(După Patericul egiptean) 

Cerință: Cum vă explicați faptul că părintele nu a aflat răspunsul 
căutat până ce nu s-a dus la un frate? Care este mesajul pildei? 

2. În fragmentul citat mai jos autorul ne prezintă o învățătură 
din Sfânta Tradiție. 

Enumeraţi și alte învățături creştine cuprinse în 

Sfânta Tradiţie şi care nu se regăsesc în Biblie. 

„Nu ne închinăm la Răsărit fără motiv şi nici la întâmplare. [...] 
După cum fulgerul Iese de la răsărit şi se arată până la apus, tot așa va 
fi venirea Fiului Omului. Așteptându-L deci pe El, ne închinăm spre 
răsărit. Această predanie a apostolilor este nescrisă. Și în adevăr multe 
ni s-au predat fără ca să fie însemnate în scris”. (Sfântul loan 
Damaschin, Dogmatica) 

fi fsiț. AAF UU 

99 9 99 

<PSJILM VL8 Mtui (Davie 

1. Doamne, Dumnezeul nostru, cât de minunat este numele Tău 
în tot pământul! Că s-a înălțat slava Ta, mai presus de ceruri. 

2. Din gura pruncilor și a celor ce sug ai săvârșit laudă, pentru 
vrăjmașii Tăi, ca să amuţești pe vrăjmaș și pe răzbunător. 

3. Când privesc cerurile, lucrul mâinilor Tale, luna și stelele pe 
care Tu le-ai întemeiat, îmi zic: 

4. Ce este omul că-ţi amintesti de el? Sau fiul omului, că-l cercetezi 
pe el? 

5. Micșoratu-l-ai pe dânsul cu puţin faţă de îngeri, cu mărire și cu 
cinste l-ai încununat pe el. 

6. Pusu-l-ai pe dânsul peste lucrul mâinilor Tale, toate le-ai supus 
sub picioarele lui. 

7. Oile și boii, toate; încă și dobitoacele câmpului; 

8. Păsările cerului și peștii mării, cele ce străbat cărările mărilor. 

9. Doamne, Dumnezeul nostru, cât de minunat este numele Tău în 
tot pământul!” 


1. Datorită cărui fapt contemplarea bolţii cereşti îl face pe 
psalmist să mediteze la condiția umană? 

Crearea îngerilor 

2. Identificați în psalm elemente ale creaţiei lui Dumnezeu din 
lumea materială și din cea spirituală. 

3. Ce aspecte ale condiției umane susțin afirmaţia „cu mărire și 
cu cinste l-ai încununat pe el”? 

În Simbolul Credinței mărturisim că Dumnezeu Tatăl este 
Făcătorul cerului și al pământului, al tuturor celor văzute și nevăzute. 
După învățătura Sfintei Biserici „Tatăl este cauza cea îndeplinitoare, 
încât cele create își au existența din Voia Tatălui, sunt aduse la 
existență prin lucrarea Fiului și se desăvârșesc prin lucrarea Sfântului 
Duh” (Sfântul Vasile cel Mare). 

— V «me. 

Creația 

„Dumnezeu este iubire” se spune în / Ioan 4, 8, iar această iubire 
se manifestă şi în afară, în creație. În planul lui Dumnezeu, toate cele 
nevăzute şi cele văzute au o menire aparte. Odată cu aducerea la 
existență, ele îşi urmează calea spre împlinirea scopului suprem al 
creației: preamărirea lui Dumnezeu şi fericirea creaturii, prin 
împărtăşire din iubirea lui Dumnezeu. 

Lumea a fost creată din nimic, în sensul că toate au fost aduse la 
existență fără să le fi precedat ceva. Dumnezeu a zis „Să fie!”. Prin 
atotputernicia Cuvântului dumnezeiesc planurile divine s-au înfăptuit 
întocmai. În Sfânta Scriptură se afirmă că „La început a făcut 
Dumnezeu cerul și pământul”. (Facerea 1, 1). Expresia la început 
desemnează crearea timpului. 

După ce a făcut toate cele ce sunt, Dumnezeu şi-a continuat și își 
continuă permanent lucrarea ca Atotţiitor al lumii: „Creaţia nu este un 
fapt al trecutului, ci o relație în prezent. Dacă Dumnezeu nu şi-ar 
exercita voința creatoare în fiecare clipă, universul s-ar nărui” 
(Episcop Kallistos Ware). 

Întrucât toate cele existente în cer sau pe pământ reprezintă 
opera lui Dumnezeu, acestea nu pot fi decât bune. Prin urmare, Sfânta 
Biserică ne învață că Dumnezeu nu este autorul răului. Pentru că 
Dumnezeu este izvorul binelui, putem defini răul ca absență a lui 
Dumnezeu: „În sensul strict, răul nu are substanță, ci este absența 
binelui, aşa cum întunericul nu este decât lipsa luminii”, spune Evagrie 


Ponticul. Existența răului reflectă îndepărtarea făpturilor de scopul 
pentru care au fost create: comuniunea cu Dumnezeu. 

Crearea lumii nevăzute 

Sfinții Părinţi ai Bisericii ne învaţă că expresia cerul și pământul 
(Facerea 1, 1) desemnează cele două părți distincte ale creaţiei, 
respectiv lumea nevăzută (cerul) și lumea văzută (pământul). 

Sfânta Scriptură nu menţionează modul și timpul în care 
Dumnezeu a creat lumea nevăzută (a îngerilor). Din unele versete 
biblice se înțelege însă, că această lume a fost creată înainte de crearea 
lumii văzute: „Unde erai tu, când am întemeiat pământul? [...] Atunci 
când stelele dimineţii cântau laolaltă şi toți îngerii lui Dumnezeu Mă 
sărbătoreau?” (lov 38, 4,7). 

nger/7 sunt ființe spirituale, personale, nemuritoare, superioare 
oamenilor şi create pentru a se bucura de iubirea lui Dumnezeu, 
pentru a-Lsluji şi a-L preamări. 

Numărul îngerilor nu ne este cunoscut. În Sfânta Scriptură se 
vorbeşte de o mare mulțime de îngeri, organizată într-o ierarhie, în 
funcție de lucrările atribuite lor de Dumnezeu. Astfel, unii îngeri sunt 
apărători ai localităţilor, alții sunt diriguitori ai fenomenelor naturii, 
alții stau în imediata apropiere a omului, ca ocrotitori ai acestuia 
(îngerul păzitor). În scrierile Sfintei Tradiţii sunt pomenite nouă cete 
îngerești grupate în trei triade: 

]. Scaunele, Heruvimii, Serafimii; 

II. Domniile, Stăpâniile, Puterile; 

III. heepătoriile, Arhanghelii și îngerii. 

Dumnezeu i-a făcut liberi pe îngeri, pentru ca aceştia să poată 
răspunde din propria lor voinţă iubirii divine. Ei se supun întru totul 
Voii Creatorului fără să fie constrânşi în vreun fel. 

Uneori, oamenii primesc ajutorul lui Dumnezeu prin 
intermediul îngerilor. Fie că aceștia aduc mesaje dumnezeieşti, fie că 
sunt păzitori şi îndeamnă spre bine sau mijlocesc rugăciunile noastre 
înaintea tronului ceresc, ei nu se abat de la menirea pentru care au fost 
creați. 

Dacă cea mai mare parte a îngerilor a rămas în ascultare față de 
Dumnezeu, unii și-au folosit abuziv libertatea şi s-au răzvrătit. Astfel a 
apărut în lume primul păcat, mândria. Gravitatea acestui păcat este cu 
atât mai mare cu cât îngerii nu sunt supuși slăbiciunilor omenești, iar 
puterea lor de cunoaștere este superioară celei umane. 


Răzvrătindu-se împotriva Creatorului lor, aceşti îngeri au 
devenit răi şi au pierdut harul divin. Prin urmare, au căzut din slava 
cerească devenind opusul a ceea ce fuseseră. 

Îngerii răi, numiţi și demoni sau diavoli, încearcă să-i ispitească 
pe oameni, îndemnându-i la neascultare de Dumnezeu și la necredinţă. 
Însă, puterea lor asupra credincioşilor care se luptă pentru biruirea 
păcatelor este limitată: „Fiți treji, privegheați. Potrivnicul vostru, 
diavolul, umblă, răcnind ca un leu, căutând pe cine să înghită, căruia 
staţi împotrivă, tari în credinţă...” (I Petru 5, 8). 

Pentru a-l ajuta să urmeze calea mântuirii, Dumnezeu a dat 
fiecărui om un înger păzitor al vieţii sale. Acesta îl îndeamnă pe om să 
facă binele, fără a-i anula însă voinţa. Îngerul păzitor este cel care 
însoțește sufletul şi după moarte. 

l-iujuciune 

În numele Tatălui și al Fiului şi al Sfântului Duh. Amin 

Mai marilor Voievozi ai oștirilor cerești, rugămu-vă pe voi, noi 
nevrednicii, ca prin rugăciunile voastre să ne acoperiți cu 
acoperământul aripilor măririi voastre celei netrupești, păzindu-ne pe 
noi cei ce cădem cu dinadinsul și strigăm: Izbăviţi-ne din nevoi, ca niște 
Mai-maripeste cetele Puterilor celor de SUS. (Troparul Sfinţilor 
Arhangheli Mihail și Gavriil) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

1. Precizaţi scopul creării lumii. 

2. Argumentați afirmaţia că Dumnezeu nu este autorul răului. 

3. De ce păcatul cel mai grav este mândria sub diferitele ei 
forme? Numiţi alte păcate care decurg din mândrie. 

4. Descrieţi însușirile morale ale îngerilor. 

Soborul Sfinţilor Arhangheli 

Identificațţi în textul de mai jos, modul în care Dumnezeu îi ajută 
pe oameni în lupta împotriva răului: 

„Odată, avva Moise a fost foarte isptit spre a păcătui. Și 
nemaiputând să stea în chilie, s-a dus și s-a spovedit la părintele Isidor, 
duhovnicul său. Acesta l-a rugat să se întoarcă la chilia sa. Avva Moise 
nu a vrut, zicându-i: Nu pot, părinte! 

Atunci, părintele Isidor, luându-l cu sine, l-a suit pe acoperiș şi 
i-a zis: ia aminte la apus! Şi privind, avva Moise a văzut o mulţime de 
diavoli, care se tulburau, gâlcevindu-se cum să-i mai ispitească pe 


monahi. 

Zis-a lui iarăşi părintele Isidor: Caută și spre răsărit și ia aminte! 
Aici, avva Moise a văzut o mulțime mult mai mare de sfinţi îngeri. 

Iată - a zis atunci duhovnicul - aceștia sunt cei trimiși sfinţilor de 
la Domnul spre ajutor; cei de la apus, sunt cei ce ne ispitesc. Dec/, mai 
mulți sunt cei cu noi. 

Întărit în credință, avva Moise s-a întors la chilia sa, mulțumind 
lui Dumnezeu”. 

(După Patericul egiptean) 

hexaemeron: (gr.) cele șase zile ale creaţiei 

IOV, capitoM38 

1”. Atunci Dumnezeu i-a răspuns lui lov, din sânul vijeliei, și i-a zis: 
EA 

4. Unde erai tu, când am întemeiat pământul? Spune-Mi, dacă știi 
să spui. 

5. Stii tu cine a hotărât măsurile pământului sau cine a întins 
deasupra lui lanțul de măsurat? 

6. În ce au fost întărite temeliile lui sau cine a pus piatra lui cea 
din capul unghiului. 

7. [Unde erai tu... (n.n.) / Atunci când stelele dimineții cântau 
laolaltă și toți îngerii lui Dumnezeu Mă sărbătoreau? |...] 

8. Tu ești cel ce aduci pradă leoaicei și potolești foamea puilor de 
leu. 

9. Când s-au ascuns în vizuini sau stau și pândesc ascunși în 
hățișuri? 

10. Cine are grijă de mâncarea corbului, când puii lui croncănesc 
la Dumnezeu, de foame, și zboară încoace și încolo după hrană?” 

Crearea lumii văzute 

Dumnezeu a creat lumea văzută prin puterea Cuvântului Său. 
Teologia vorbeşte despre o creație primară, prin care Creatorul a adus 
la existență materia într-o formă încă nedefinită. Această teză o 
argumentează temeiul biblic: „Și pământul era netocmit și gol. 
Întuneric era deasupra adâncului și Duhul lui Dumnezeu. Se purta pe 
deasupra apelor” (Facerea 1, 2). Apoi, această materie a fost organizată 
în timpul celor șase zile ale creaţiei descrise în Sfânta Scriptură 
(Facerea, capitolele 1 - 2), în forma pe care o are universul până astăzi 
- creaţia secundară. În atotputernicia Sa, Dumnezeu ar fi putut să 
creeze lumea într-o clipă sau într-un timp mai lung, conform Voii Sale, 


deoarece: „o singură zi, înaintea Domnului, este ca o mie de ani şi o mie 
de ani ca o zi” (II Petru 3, 8). 

Ziua întâi (Facerea 1, 1 - 6): „Și a zis Dumnezeu: „Să fie lumină! 
Și a fost lumină. |... ILumina a numit-o Dumnezeu ziuă, iar întunericul 
l-a numit noapte. Şi a fost seară şi a fost dimineaţă: ziua întâi”. 

Lumina creată în ziua întâi nu este lumină solară, aștrii fiind 
creați abia în ziua a patra. Sfântul Vasile cel Mare explica astfel: „Atunci, 
la început, ziua şi noaptea nu se datorau mișcării soarelui, ci se făcea zi 
şi urma noapte când se revărsa lumina aceea care a fost făcută la 
început și când iarăşi se retrăgea, potrivit măsurii rânduite de 
Dumnezeu”. (Omilia a II-a la Hexaemeron, VIII). 

Ziua a doua (Facerea 1, 6 - 8): A făcut Dumnezeu tăria și a 
despărțit Dumnezeu apele cele de sub tărie de apele cele de deasupra 
tăriei. Tăria a numit-o Dumnezeu cer..." 

X iriii şi iiocic 

Prin cuvântul tărie se înţelege aici atmosfera terestră și nu cerul 
în înțelesul pe care acest cuvânt îl are în contextul „La început a făcut 
Dumnezeu cerul şi pământul” (Facerea 1, 1). Sfântul Vasile cel Mare 
explică în lucrarea Hexaemeron: „Deoarece s-a dat celui de-al doilea cer 
şi alt nume |tărie, n.n.] 

şi o întrebuințare deosebită, acesta este alt cer decât cel făcut la 
început, de o natură mai tare |densă, n.n.]. 

Odată cu crearea atmosferei terestre începe organizarea 
treptată a condiţiilor de existenţă pentru ființele de pe pământ. 

Ziua a treia (Facerea 1, 9-13): „... s-au adunat apele cele de sub 
cer la locurile lor şi s-a arătat uscatul. [...] Apoi a zis Dumnezeu: „Să 
dea pământul din sine verdeață: iarbă... şi pomi roditori... Şi a fost așa”. 

Vegetație 

Vegetația a fost făcută înaintea soarelui, ea trăind din lumina 
primă, a zilei întâi. După Sfinții Părinți ai Bisericii, Dumnezeu a ales să 
le creeze în această ordine pentru ca oamenii să nu creadă că soarele 
este sursa vieții şi astfel să ajungă să îl divinizeze. 

Ziua a cincea (Facerea 1. 

20 - 23): Apoi a zis 

Dumnezeu: «Să mișune apele de vietăți, ființe cu viață în ele şi 
păsări să zboare pe pământ, pe întinsul tăriei cerului!»...” După ce a 
fost pregătit mediul propice pentru vietăți, în ziua a cincea. 

Dumnezeu a creat viețuitoarele vietăți din ape din apă, apoi 


păsările. 

Mamifere 

Ziua a şasea (Facerea 1, 24 - 31): „Apoi a zis Dumnezeu: „Să 
scoată pământul fiinţe vii, după felul lor: animale, târâtoare și fiare 
sălbatice după felul lor”. Și a fost aşa. Apoi a zis Dumnezeu: „Să facem 
om după chipul și după asemănarea Noastră, ca să stăpânească peștii 
mării, păsările cerului, animalele domestice, toate vietățile ce se târăsc 
pe pământ și tot pământul!...” 

Omul, „cununa creației”, este făptura ce leagă lumea nevăzută de 
cea văzută, aparţinând celei dintâi, prin suflet şi celeilalte, prin trup. 

Ziua a șaptea a binecuvântat-o Dumnezeu și a sfințit-o, pentru 
că atunci S-a odihnit de toate cele ce a făcut (Facerea 2, 3), în sensul că 
nu a mai creat nimic în plus. Voința Sa creatoare se manifestă însă în 
continuare prin purtarea de grijă față de tot ce există. 

În numele Tatălui şi al Fiului și al Sfântului Duh. Amin 
Binecuvântează, suflete al meu, pe Domnul! Doamne, Dumnezeul meu, 
măritu-Te-ai foarte. Întru strălucire și în mare podoabă Te-ai îmbrăcat; 
Cel ce Te îmbraci cu lumina ca și cu o haină; Cel ce întinzi cerul ca un 
cort; Cel ce acoperi cu ape cele mai de deasupra ale lui; Cel ce pui norii 
suirea Ta; Cel ce umbli peste aripile vânturilor; Cel ce faci pe Îngerii Tăi 
duhuri și pe slugile Tale pară de foc; Cel ce ai întemeiat pământul pe 
întărirea lui și nu se va clătina în veacul veacului. Cânta-voi Domnului în 
viața mea, cânta-voi Dumnezeului meu cât voi fi. Plăcute să-l fie Lui 
cuvintele mele, iar eu mă voi veseli de 

Domnul, (fragment din Psalmul 103) 

Slavă Tatălui și Fiului și Sfântului Duh și acum și pururea și în 
vecii 

vecilor. Amin. 

1. Ce înseamnă creația primară! Pe ce fapt se întemeiază 
afirmația potrivit căreia a existat o creație primară? 

2. Cum trebuie să înțelegem lungimea zilelor creaţiei? 

3. Cum explicaţi afirmaţia: „Omul este cununa creaţiei”? 

4. Citiţi în întregime textul despre creaţie din Sfânta Scriptură 
(Facerea, capitolele 1 şi 2). Discutaţi cu profesorul de religie sau/și cu 
preotul despre acele aspecte care vi se par mai greu de înţeles. 

Crearea omului 

Unele aspecte ale creaţiei lui Dumnezeu pot fi explicate pe cale 
ştiinţifică, altele trebuie să le acceptăm prin credinţă. În acest sens, 


interpretați următorul citat: 

„Niciun om de la zidirea lumii și până azi nu a putut să arate 
locul pe care stă pământul şi care este temelia lui. Dar cine s-a convins 
că toate lucrurile sunt ținute de puterea Atotţiitorului Dumnezeu, acela 
a ajuns să cunoască adevărul”. (Sfântul loan Damaschin, Dogmatica) 

Adam: (ebr.) pământ, ţărână antropologie: știință care se ocupă 
cu studiul originii, evoluţiei biologice a omului Eva: (ebr.) viață 
monogenism: învățătură a Bisericii, după care toți oamenii provin 
dintr-o singură pereche 

FACEOdEA, capitorul 

26. Și a zis Dumnezeu: „Să facem om după chipul și după 
asemănarea Noastră, ca să stăpânească peștii mării, păsările cerului, 
animalele domestice, toate vietăţile ce se târăsc pe pământ și tot 
pământul!” 

27. Și a făcut Dumnezeu pe om după chipul Său; după chipul lui 
Dumnezeu l-a făcut; a făcut bărbat și femeie. 

28. Și Dumnezeu i-a binecuvântat, zicând: „Creşteţi şi vă înmulţiţi 
și umpleţi pământul și-l supuneți; și stăpânii peste peștii mării, peste 
păsările cerului, peste toate animalele, peste toate vietăţile ce se mișcă 
pe pământ și peste tot pământul!" 

Adam şi Eva în Rai 

1. Ce diferență observați între felul cum Dumnezeu a hotărât 
crearea omului și felul cum a creat celelalte făpturi? 

2. Care este scopul creării omului, după textul de mai sus? 

3. Comentațţi porunca şi binecuvântarea pe care le-a primit omul 
de la Dumnezeu. 

Dintre toate făpturile, omul se distinge atât prin modul în care a 
fost creat, cât și prin demnitatea și menirea pe care le-a primit de la 
Dumnezeu. 

Modul creării omului 

Spre deosebire de toate celelalte făpturi, omul a fost făcut de 
Dumnezeu printr-o lucrare specială: „Atunci, luând Domnul Dumnezeu 
țărână din pământ, a făcut pe om și a suflat în fața lui suflare de viață şi 
s-a făcut omul ființă vie”. (Facerea 2, 7); așadar, omul a fost creat direct 
de „mâinile” lui Dumnezeu, din materia pământului și din „suflare” 
divină. Creat în acest mod, omul aparține atât lumii văzute, prin 
frupu /luatdin țărână, cât şi celei nevăzute, prin sufletul primit de la 
Dumnezeu. 


Trupul este material și de aceea viața omului este legată de 
elementele lumii sensibile. Aici pe pământ, trupul reprezintă condiția 
manifestării vieţii sufletești. 

Sufletul, fiind primit direct de la Dumnezeu, este o realitate de 
natură spirituală, viu şi nemuritor. Prin intermediul lui suntem părtaşi 
la lumea nevăzută. Datorită sufletului înzestrat cu însușiri ale 
Persoanelor divine - rațiune, sensibilitate și voinţă liberă - omul este 
şi persoană, nu doar individ. Învățătura de credinţă ortodoxă afirmă că 
omul primeşte sufletul încă din momentul zămislirii trupului. 

Între trup şi suflet există o unitate indisolubilă. Despărțirea lor 
prin moarte este urmare a căderii în păcat şi nu a Voii lui Dumnezeu. 

Conform învățăturii de credință, această despărțire nu este 
definitivă: unitatea va fi restabilită la Judecata de Apoi. 

x k x 

Una dintre cele mai evidente „amprente” divine în sufletul 
omenesc o reprezintă dorința acestuia de a fi în comuniune cu cineva. 
De aceea, imediat după ce l-a creat pe Adam, primul om, Dumnezeu, 
conform planului Său, i-a făcut ca pereche femeia. Prima femeie a fost 
numită Eva şi a fost creată dintr-o coastă a lui Adam. Astfel, femeia 
aparține aceleiaşi naturi umane ca și bărbatul ei. Când a văzut-o, acesta 
a spus: „... aceasta-i os din oasele mele și carne din carnea mea 
(Facerea 2, 23). 

Crearea femeii reprezintă şi condiția înmulțirii ulterioare a 
neamului omenesc, potrivit binecuvântării divine primită de prima 
familie: „Creşteţi și vă înmulțiţi și umpleți pământul şi-l supuneți” 
(Facerea 1, 28). 

Conform Sfintei Scripturi, antropologia creștină afirmă că toți 
oamenii provin din prima pereche de oameni creată de Dumnezeu: 
Adam şi Eva. Această teorie este numită monogenistă. 

Omul - „chipul şi asemănarea” lui Dumnezeu Spre deosebire de 
celelalte creaturi din lumea văzută, omul a primit un dar aparte: 
demnitatea de a fi făcut „după chipul și după asemănarea” lui 
Dumnezeu (Facerea 1, 26). 

Sintagma chipul lui Dumnezeu este explicată în Sfânta Tradiţie 
ca referindu-se la natura spirituală a omului, adică: rațiunea, 
sensibilitatea și voința liberă. Prin asemănarea cu Dumnezeu se 
înţelege starea de sfințenie pe care o dobândește în mod treptat 

harul divin necesar pentru însușirea virtuților mântuitoare. 

Chipul lui Dumnezeu există în fiecare om, indiferent dacă acesta 
duce sau nu o viață religios-morală, dar asemănarea cu El se 
dobândeşte numai prin exercițiu duhovnicesc permanent: „Prin creaţie 
am primit posibilitatea de a deveni asemenea cu Dumnezeu şi, 
dându-ne această posibilitate, Dumnezeu ne-a făcut pe noi înşine 
lucrătorii asemănării noastre cu El, spre a ne dărui răsplată pentru 
activitatea noastră”, spune marele teolog, Sfântul Grigorie de Nyssa. 

Menirea omului: preot și împărat al lumii văzute 

Omul a primit de la Dumnezeu binecuvântarea de a stăpâni 
pământul și de a-l supune, adică de a fi împărat al lumii văzute. În 
această ipostază, omul, ca ființă raţională, este capabil să privească 
lumea nu numai ca pe o sumă de resurse pentru folosul propriu, ci şi 
ca pe un dar care trebuie păstrat şi îngrijit cu responsabilitate. 

Omul completează munca de ocrotire a naturii și cu rugăciuni 
adresate către Dumnezeu pentru sfințirea acesteia. Printr-o asemenea 
lucrare, omul devine preotul naturii pe care o stăpâneşte, în acest sens, 
marele teolog român, Dumitru Stăniloae, aprecia: „Cum se ia din făină 
o parte şi se pune aluat în ea, apoi se amestecă în toată făina, aşa e 
format omul dintr-o parte a naturii în care s-a introdus sufletul, ca apoi 
să dospească toată natura cu care rămâne în legătură, sau să 
mijlocească pentru întreaga natură Duhul lui Dumnezeu, sau să fie 
preotul întregului cosmos” (Pr. D. Stăniloae, Teologia Dogmatică 
Ortodoxă). 

De asemenea, omul are și puterea de a transforma elementele 
lumii materiale. Astfel, prin diversele activități creatoare, el transmite 
materiei amprenta rațiunii şi a sensibilităţii sale. La Sfânta Liturghie 
mărturisim că aducem ca jertfă „Ale Tale dintru ale Tale”, dar nu 
punem pe Sfântul Altar ciorchini sau spice, ci vin și pâine, roadele 
pământului transformate. Activitatea creatoare a omului este plăcută 
lui Dumnezeu numai dacă nu încalcă legile Sale, adică să fie făcută spre 
folosul omului și spre slava lui Dumnezeu. 

Uneori, prin folosirea greșită a libertăţii, omul poate abuza de 
natură și, astfel, în loc să o sfințească, ajunge să o întineze. Printr-o 
atitudine ca aceasta, omul se abate de la menirea pentru care a fost 
creat. 

Sintetizând cele de mai sus, putem deduce că rostul existenţei 
omului este de a ajunge în comuniune de iubire cu Dumnezeu, prin 


dobândirea asemănării cu El. În virtutea demnităţii de stăpân al naturii, 
omul trebuie să mijlocească revărsarea harului divin asupra acesteia, 
oferindu-o astfel transfigurată, înapoi Creatorului. 

În numele Tatălui și al Fiului și al Sfântului Duh. Amin „Cela ce cu 
mâna Ta dintru neființă la ființă m-ai zidit și cu Chipul Tău cel 
dumnezeiesc m-ai cinstit, dar pentru călcarea poruncii iarăși m-ai întors 
în pământ, din care am fost luat, la Cel după asemănare mă ridică, și, cu 
frumuseţea cea dintâi iarăși mă împodobește”. (Rugăciune din 
Rânduiala înmormântării) 

Slavă Tatălui și Fiului și Sfântului Duh și acum și pururea și în 
vecii vecilor. Amin |] 

— Enumerați însușirile sufletului. 

— De ce a fost necesară crearea femeii? 

— Explicaţi de ce a fost făcut trupul femeii din trupul lui Adam. 

4. Explicaţi sintagma scripturistică: „după chipul și asemănarea 
lui Dumnezeu”. 

IV. în ce se concretizează chemarea omului de a fi Preot și 
împărat al lumii văzute? 

V. Interpretaţi, pe baza noilor cunoștințe, următorul îndemn al 
Mâutuitoi ului: „Fiţi, dar, voi desăvârşiţi, precum Tatăl vostru Cel 
ceresc desăvârșit este”. (Matei 5, 48) 

Primirea poruncii / Căderea în păcat 

1. Pornind de la afirmaţia de mai jos, discutați despre 
importanța pe care o are disponibilitatea de a ne ajuta unii pe alţii, 
pentru împlinirea noastră ca oameni: 

„De vreme ce chipul lui Dumnezeu în om este un chip al Treimii, 
rezultă că omul, la fel ca şi Dumnezeu, își împlinește adevărata sa 
natură în viața de dăruire reciprocă”. (Episcop Kallistos Ware, 
Ortodoxia, calea dreptei credinţe) 

2. Plecând de la citatul următor, alcătuiți un eseu, cu titlul Omul 
de omenie, om al lui 

Dumnezeu: „Slava spre care e chemat omul este aceea de a 
deveni tot mai mult asemenea cu Dumnezeu, cu cât devine tot mai 
mult om”. 

(Pr. D. Stăniloae) 

3. Folosindu-vă de cunoștințele despre menirea omului, 
meditaţi asupra legăturii dintre starea morală a umanităţii și urmările 
catastrofelor naturale care se petrec uneori în lume. 


fratricid: omor de frate sau de soră protoevanghelia: prima 
vestire a mântuirii, cuprinsă în cartea Facerea 3, 15 protopărinţi: 
primii părinţi, părinţii primordiali, Adam și Eva 

Căderea omului Păcatul strămoșesc 

Starea primordială a omului 

Sfânta Scriptură ne spune că omul a primit de la Dumnezeu 
puterea de a stăpâni întreg pământul. Calitățile fizice şi spirituale care 
i-au fost date îi permiteau să își împlinească fără greutate chemarea. 

În rai, rațiunea omului era pătrunzătoare, luminată. Cu ajutorul 
acesteia, Adam a putut sesiza rostul şi însușirile distinctive ale fiecărui 
animal şi le-a găsit nume potrivite. 

FACEREA, capitokle 2, 15-17 și 3, 1 - 6 

15”. Și a luat Domnul Dumnezeu pe omul pe care-l făcuse și l-a 
pus în grădina cea din Eden, ca s-o lucreze și s-o păzească. 

— A dat apoi Domnul Dumnezeu lui Adam poruncă și i-a zis: „Din 
toți pomii din rai poţi să mănânci. 

— lar din pomul cunoștinței binelui și răului să nu mănânci, căci, 
în ziua în care vei mânca din el, veimuri negreșit! |...] 

Șarpele însă era cel mai șiret dintre toate fiarele de pe pământ, pe 
care le făcuse Domnul Dumnezeu. Și a zis șarpele către femeie: 
„Dumnezeu a zis El, oare, să nu mâncaţi roade din orice pom din rai?” 

lar femeia a zis către șarpe: „Roade din pomii raiului putem să 
mâncăm; 

Numai din rodul pomului celui din mijlocul raiului ne-a zis 
Dumnezeu: „Să nu mâncaţi din el, nici să vă atingeţi de el, ca să nu 
muriţi!” 

Atunci șarpele a zis către femeie: „Nu, nu veţi muri! 

Dar Dumnezeu știe că în ziua în care veţi mânca din el vi se vor 
deschide ochii și veţi fi ca Dumnezeu, cunoscând binele și răul”. 

De aceea femeia, socotind că rodul pomului este bun de mâncat și 
plăcut ochilor la vedere și vrednic de dorit, pentru că dă știință, a luat 
din el și a mâncat și a dat bărbatului său și a mâncat şi el. 

Cunoştea Eva porunca dată de Dumnezeu? 

Recitiţi versetele 4 și 5. Ce a reușit şarpele prin cuvintele spuse 
Evei? 

3. De ce diavolul a ispitit-o pe femeie tocmai cu dorinţa de a fi ca 
Dumnezeu? 

Rațiunea lui era în armonie cu Voia lui Dumnezeu, de aceea avea 


conștiința netulburată de păcat. Sentimentele erau nepervertite, omul 
necunoscând încă mândria, ura, invidia, îndoiala sau alte scăderi. Un 
argument îl reprezintă însăși deplina încredere a lui Adam în decizia 
Evei de a gusta din roadele pomului cunoștinței. 

Trupurile lor erau perfect sănătoase, îngrijirea Edenului nefiind 
pentru om un efort, ci o plăcută întrebuințare a darurilor primite de la 
Tatăl. Aşadar, omul fusese creat foarte bun, la fel ca toate celelalte 
făpturi. Însă, pentru a ajunge la desăvârșire, la perfecţiune morală, era 
necesar un efort de voință ca să devină asemenea cu Dumnezeu. 
Aceasta ar fi atras după sine și nemurirea trupului. 

Sfânta Scriptură ne spune că Dumnezeu a dat primilor oameni o 
poruncă prin care le-a interzis să guste din pomul cunoștinței binelui și 
răului sădit de EI, alături de pomul vieții, în mijlocul raiului. Ascultarea 
acestei porunci i-ar fi ajutat să îşi exerseze voinţa şi să se ferească de 
păcatul mândriei. Şi, pentru a-i motiva să respecte porunca, Dumnezeu 
le-a spus că neascultarea acesteia va fi pedepsită prin moarte. 

Dacă primii oameni ar fi ascultat porunca și ar fi rezistat ispitei, 
Dumnezeu le-ar fi dat să guste din pomul vieții. Numai astfel ar fi 
devenit vrednici de nemurire: „Căci nu era folositor ca omul să 
dobândească nemurirea fără să fie ispitit şi încercat, ca să nu cadă în 
mândria și osânda diavolului” (Sfântul loan Damaschin). 

Păcatul strămoșesc 

Nu după mult timp de la primirea poruncii, Adam și Eva au fost 
puşi în situația de a-și manifesta libertatea de a alege între a împlini 
porunca divină sau a o încălca. Diavolul, luând chipul șarpelui, a 
ispitit-o pe femeie, făcând-o să-şi piardă încrederea în iubirea şi 
dreptatea divină. El a sădit în sufletul acesteia dorinţa de a fi egală cu 
Dumnezeu prin dobândirea cunoașterii binelui şi răului şi a asigurat-o 
că nu vor muri. Cedând ispitei, Eva a nesocotit porunca și a gustat din 
rodul pomului. Apoi, dându-i şi lui Adam l-a făcut părtaş neascultării 
sale. 

Astfel a intrat în lume primul păcat, numit păcat originar. 
Aşadar, păcatul originar constă în neascultarea poruncii de a nu mânca 
din pomul cunoștinței binelui și răului. 

În dialogul ulterior cu Părintele ceresc, Adam şi Eva nici nu şi-au 
cerut iertare, nici nu și-au recunoscut vinovăția, ci, în mod indirect, 
L-au acuzat tot pe Dumnezeu de căderea lor. Adam a dat vina pe 
femeie, iar Eva pe şarpe. Cum nu au arătat nicio intenţie de îndreptare, 


a urmat pedeapsa ca manifestare a dreptăţii divine, dar şi făgăduinţa 
izbăvirii ulterioare, ca expresie a iubirii dumnezeiești (Protoevanghelia 
- Facerea, 3, 15). 

Păcatul strămoșesc este starea de reală păcătoşenie şi alterare a 
naturii umane căzute din cauza neascultării primilor oameni. Ca urmaș 
natural al lui Adam, fiecare om se naște cu acest păcat. 

Sfânta Biserică ne învaţă că păcatul strămoşesc, deși nu este un 
păcat personal, se moşteneşte şi, astfel, reprezintă o piedică în calea 
mântuirii omului. Acest păcat se șterge prin Sfânta Taină a Botezului. 

Urmai de păcatului strămoşesc 

Pentru că omul, spre deosebire de îngerii răi, a căzut în păcat 
datorită unei ispite exterioare şi nu din proprie inițiativă, căderea sa 
nu a fost definitivă, ca a îngerilor, dar urmările au fost grave şi 
suportate de toţi urmașii. Aceste urmări sunt: 

a) Alterarea chipului dumnezeiesc în om: rațiunea s-a întunecat, 
sentimentele s-au pervertit, iar voința a slăbit. Cartea Facerea 
relatează că, după izgonirea din rai, a urmat zguduitorul fratricid 
dintre Cain și Abel și a continuat proliferarea păcatelor de la o 
generație la alta. Din Sfânta Scriptură nu lipsesc însă și multe exemple 
de oameni care s-au dovedit capabili de jertfă pentru aproapele lor, 
sau de o viață morală deosebită, devenind astfel plăcuțţi lui Dumnezeu 
şi modele pentru urmași (Enoh, Noe, Avraam etc.) 

b) Izgonirea din rai: omul nu mai merita să se bucure de 
frumuseţea grădinii Edenului. În plus, exista riscul de a gusta din 
pomul vieţii, devenind astfel nemuritor, darfără putință de îndreptare. 

c) Moartea trupească precedată de suferinţe, lipsuri şi boli. 

4. Pentru femeie, nașterea de /// însoţită de durere, deoarece 
prin ea a venit păcatul. 

5. Restrângerea puterii omului de a stăpâni natura: pământul nu 
a mai rodit cu ușurință. Omul a fost nevoit să muncească din greu 
pentru cele necesare traiului. Munca a devenit o grea povară. 

După căderea protopărinţilor, păcatele s-au înmulţit foarte mult, 
săpând o prăpastie tot mai adâncă între Dumnezeu și oameni făcând 
imposibilă mântuirea fără ajutorul lui Dumnezeu. 

Descrieţi starea primordială a omului. 

Menţionaţi rolul poruncii primite de oameni în Rai. 

Definiți păcatul strămoșesc. 

Enumeraţi urmările căderii în păcat a primilor oameni. 


Explicați de ce pedeapsa pentru păcat a fost urmată și de 
făgăduinţa izbăvirii. 

Izgonirea din rai - mozaic 

e) ticiune în numele Tatălui și al Fiului și al Sfântului Duh. Amin 
„Chipul măririi Tale celei negrăite sunt, măcar că port ranele păcatelor. 
Miluiește zidirea Ta, Stăpâne, și o curăţește cu îndurarea Ta și 
moștenirea cea dorită dăruiește-i, făcându-mă pe mine iarăși cetăţean al 
raiului”. (Rugăciune din Rânduiala înmormântării) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

—. ay... 

Pantocrator: (gr.) Atotputernic; în arta bisericească, Dumnezeu 
Pantocrator este o frescă pictată pe turla centrală a bisericii, care îl 
reprezintă pe lisus, Domnul întregului univers 

MJ&PEI, capitolul6 

5. „De aceea zic vouă: Nu vă îngrijiţi pentru sufletul vostru ce veţi 
mânca, nici pentru trupul vostru cu ce vă veți îmbrăca; au nu este 
sufletul mai mult decât hrana și trupul decât îmbrăcămintea? 

6. Priviţi la păsările cerului, că nu seamănă, nici nu seceră, nici nu 
adună în jitnițe, și Tatăl vostru Cel ceresc le hrănește. Oare nu sunteţi voi 
cu mult mai presus decât ele? |...] 

De ce ne îndeamnă Mântuitorul să nu ne preocupe excesiv grija 
zilei de mâine? 

Deduceţi din textul de mai sus motivul pentru care este mai bine 
să primeze în viața noastră preocupările spirituale. 

Explicaţi de ce Mântuitorul ne învață să cerem „pâinea noastră 
cea de toate zilele”, chiar dacă ştie despre toate câte avem nevoie. 

Deci, nu duceţi grijă, spunând: Ce vom mânca, ori ce vom bea, ori 
cu ce ne vom îmbrăca? 

Că după toate acestea se străduiesc neamurile; știe doar Tatăl 
vostru Cel ceresc că aveţi nevoie de ele. 

Căutaţi mai întâi împărăţia lui Dumnezeu și dreptatea Lui și 
toate acestea se vor adăuga rait ... „j. 

— JL... B n im în i i îi jinymenta divina în Simbolul Credinței 
mărturisim că Dumnezeu Tatăl este nu doar Făcătorul cerului și al 
pământului, ci şi Atotţiitorul. Astfel, după ce a creat lumea nevăzută și 
pe cea văzută şi „S-a odihnit de toate lucrurile Sale” (Facerea 2, 2), 
activitatea Sa a continuat sub aspectul proniei. 


Pronia sau providenţa este permanenta purtare de grijă a lui 
Dumnezeu față de creaţia Sa, astfel încât toate lucrurile și făpturile să 
își împlinească menirea pentru care au fost aduse la existenţă. 

Conform învățăturilor de credinţă, această lucrare divină are 
trei aspecte care se întrepătrund: conservarea, conlucrarea şi 
guvernarea. 

Aspectele proniei 

Conservarea lumii este grija pe care Dumnezeu o poartă pentru 
toate făpturile, ca acestea să se menţină așa cum le-a creat şi să îşi 
poată împlini menirea. 

lisus Hristos Pantocrator 

Toate formele de existentă se susțin unele pe altele, de aceea au 
fost create într-o anumită ordine. Dar lumea în întregul ei primeşte 
puterea de a exista de la Dumnezeu: „În El avem viaţă, în El ne mișcăm 
şi suntem” (Fapte 17, 26). Unii teologi au numit acest aspect al 
providențţei „creaţie continuă”. 

Conlucrarea (cooperarea) constă în ajutorul pe care fiecare 
creatură îl primește, potrivit naturii sale, de la Părintele ceresc. 

Cu natura, conlucrarea se desfășoară în sensul asigurării 
condițiilor de manifestare neîncetată a legilor specifice ei. Făpturile 
lipsite de rațiune viețuiesc datorită instinctelor, puteri sădite de 
Dumnezeu în ființa acestora. Psalmistul spune: „Cel ce trimiţi izvoare 
în văi, prin mijlocul munţilor vor trece ape; Adăpa-se-vor toate fiarele 
câmpului, asinii sălbatici setea îşi vor potoli” (Psalmul 103, 11 - 12). 

Conlucrarea cu omul se face cu totul diferit. Dumnezeu respectă 
libertatea omului, dar încearcă să îl orienteze spre împlinirea binelui. 
Când acesta își propune să realizeze ceva folositor pentru mântuirea 
lui sau a celorlalți, Dumnezeu îi este aproape și îl ajută. Atunci, când 
omul plănuieşte să facă răul, Dumnezeu caută să îl oprească prin 
luminarea conștiinței. Dacă omul, nesilit de nimeni, este decis totuşi să 
păcătuiască, Dumnezeu nu se opune libertăţii lui. În acest caz, răul 
făcut şi consecințele acestuia devin, prin grija lui Dumnezeu, prilej de 
întărire şi învățătură pentru autorul păcatului și pentru semeniisăi. 

Guvernarea (cârmuirea) lumii presupune conducerea făpturilor 
către împlinirea rostului lor. Față de om, Dumnezeu manifestă o grijă 
deosebită, pentru că acesta din cauza păcatelor multe şi repetate s-a 
îndepărtat de scopul existenţei sale: comuniunea cu EI, în iubire. 

De-a lungul timpului, în planul Său de restaurare a firii umane 


căzute, Dumnezeu a intervenit în mai multe feluri: prin intermediul 
unor oameni aleși, prin proroci, sau prin descoperiri repetate ale Voii 
şi planurilor Sale. Însăşi Sfânta Scriptură este o formă de manifestare a 
providenţei. 

uar, cea mai covârșitoare aovaaa a iudihi și punam se grija a lui 
Dumnezeu fată de noi este trimiterea în lume a Fiului Său. 

Consideraţii cu privire la realitatea proniei 

Unii gânditori au considerat că existența providenţei ar limita 
libertatea, omul trebuind să se conformeze hotărârilor divine după 
care se conduce lumea. Această opinie este contrazisă de însăși 
existența păcatului, ca încălcare a Voii lui Dumnezeu. 

Alte obiecții cu privire la realitatea proniei fac referire la 
existența răului din lume, la disproporția dintre merite și răsplată sau la 
aparenta neintervenţie a lui Dumnezeu în creaţie [filosofia deistă). 

Existenţa răului în lume este o urmare a îndepărtării omului de 
harul divin, datorită păcatelor sale. Prin lucrarea Sa providenţială, 
Dumnezeu îngăduie uneori răul, pentru a-l face să servească unei 
cauze bune. De exemplu, patimile sfinților mucenici, cauzate de 
brutalitatea persecutorilor, erau de obicei însoţite de minuni. Efectul 
era înmulțirea credinţei și întărirea Bisericii. 

Disproporţia dintre merite și răsplată, concretizată în faptul că 
mulți oameni buni şi evlavioşi au parte de o viaţă grea, în timp ce unii 
păcătoşi se bucură de averi şi viață lungă, lipsită de griji, nu trebuie să 
ne tulbure. De multe ori, aparențele înșală, iar cei care ni se par fericiți 
pot fi, în realitate, măcinați de neîmpliniri sufletești, de lipsa iubirii 
aproapelui sau de teama vreunei pedepse lumești. Mulţi dintre cei 
săraci, bolnavi, dar credincioşi își primesc necazurile cu mulțumire și 
se bucură de ajutorul tainic al lui Dumnezeu. 

Deismul este o concepţie filosofico-religioasă dezvoltată pe 
parcursul secoleloral XVII-lea și al XVIII-lea, având ca susținători pe 
Herbert de Cherbury, Voltaire și Jean Jacque Rousseau. Potrivit tezei 
deiste, Dumnezeu a creat lumea, i-a imprimat legi după care să se 
conducă, apoi nu a mai intervenit deloc în istoria acesteia. Astfel, între 
El şi lume s-a creat un abis de netrecut. Această teză este contrazisă 
însă de întreaga istorie a mântuirii, dar și de experienţele proprii din 
viața oricărui om care cere ajutorul divin. Învățătura creştină este 
teistă, adică afirmă că Dumnezeu este atât Creatorul lumii, cât și 
Purtătorul ei de grijă. 


Negarea proniei divine înseamnă, în fond, a pune la îndoială 
însăşi atotprezențţa, iubirea, bunătatea, puterea lui Dumnezeu și toate 
celelalte atribute ale Sale. Astfel, dacă Dumnezeu nu ar avea grijă de 
lume ar fi ori pentru că nu poate, ori pentru că nu vrea. Dar este 
absurd ca Cel care a făcut totul din nimic să nu mai poată interveni în 
propria creaţie. Deducem că a nega pronia divină, înseamnă de fapt a 
nega existenţa și atotputernicia lui Dumnezeu. 

În numele Tatălui și al Fiului şi al Sfântului Duh. Amin Dumnezeul 
meu, binevoiește a mă povăţui prin înţelepciunea Ta, a mă călăuzi prin 
dreptatea Ta, a mă mângâia prin milostivirea Ta. Îşi închin, 0, 
Dumnezeule, gândurile mele, faptele mele, suferinţele mele, ca în viitor 
să mă gândesc la Tine, să grâiesc de Tine, să lucrez după Voia Ta, să 
sufăr pentru Tine. Te rog cu umilință, luminează mintea mea, 
oțelește-mi voia, curăţește-mi trupul si-mi sfințește sufletul! 

Slavă Tatălui și Fiului și Sfântului Duh și acum și pururea și în 
vecii vecilor. Amin 

21. Definiţi pronia divină. 

22. Discutaţi acele aspecte ale providenţei pe care le putem 
asocia cu următoarea afirmație a Mântuitorului: „fără Mine nu puteţi 
face nimic” (loan 15, 5). 

23. Enumeraţi forme de manifestare a proniei divine de-a lungul 
istoriei omenirii. 

Sfântul Proroc Ilie - hrănit de Dumnezeu prin intermediul 
păsărilor i 

29. Organizaţi o dezbatere cu tema la bine și la greu, doar cu 
Dumnezeu. Discutaţi despre manifestarea purtării de grijă a lui 
Dumnezeu în diferite contexte. Vă puteţi folosi de următoarele 
exemple: răbdarea lui lov; Pilda bogatului nemilostiv și a săracului 
Lazăr, Minunea vindecării orbului din naștere; 

30. Pornind de la textul de mai jos, explicaţi ce putem învăţa din 
observarea proniei divine: 

„Pe Dumnezeu îl putem cunoaștem mai degrabă prin măreția 
creației Sale şi prin grija nemărginită față de toate creaturile. Numai 
astfel, ca şi cum am privi într-o oglindă, putem să pătrundem în 
nesfârșşita Sa bunătate, înțelepciune şi putere”. 

(Sfântul Maxim Mărturisitorul) 

5. Interpretaţi, pe baza noilor cunoştinţe, proverbul: „Tot răul e 
spre bine”. 


6. Relataţi o întâmplare din viața voastră personală sau a cuiva 
cunoscut, în care ați simțit sau ați observat purtarea de grijă a lui 
Dumnezeu. 

7. 

EVALUASE 

1. Definiți revelația divină. (0, 5 p) 

2. Enumerați cel puțin trei forme de păstrare și de transmitere a 
învățăturilor Sfintei Tradiții. 

(0, 5 p x 3 răspunsuri = 1, 5 p) 

3. Completaţi schema următoare potrivit cunoştinţelor despre 
crearea lumii: 

(0, 25 p x 14 răspunsuri = 3, 5 p) 

Dumnezeu Tatăl creează din iubire lumea nevăzută lumea 
văzută (în etape) 

1! 

Sfinţii îngeri Crearea materiei, etapă numită creaţia i 

I. Serafimii IV. Domniile VII. Începătoriile zilele creaţiei: 

Îl v. VIII (etapă numită creaţia) 

III VI IX 

II 

III 

IV 

V 

VI şi omul 

4. Explicaţi înţelesul afirmației: Omul este făcut după chipul și 
după asemănarea lui Dumnezeu. 

(1, 5p) 

5. Argumentaţi într-un scurt text, scopul şi necesitatea poruncii 
dumnezeieşti de a nu gusta din pomul cunoștinței binelui şi răului. (2 
p) 

Din oficiu: la Exercițiu suplimentar: 

Lucrați în echipe proiecte pe tema creației. Sugestii pentru 
titluri: Creaționismul și celelalte teorii despre originea «tp 

Adam şi Eva în Rai lumii, Argumente pentru susținerea 
creaționismului, Știința și teologia despre originile lumii. 

Învățături de credință ortodoxă 

I 

lisus Hristos - Mântuitorul lumii 


Pregătirea lumii pentru venirea Mântuitorului întruparea 

Mântuirea obiectivă și mântuirea subiectivă a întreita slujire a 
Mântuitorului - Răscumpărarea Adeverirea morții și a învierii 
Mântuitorului 

Existenţa elementelor monoteiste în credinţele lor și închinarea 
magilor la Naşterea Domnului sunt doar două exemple care susțin 
acest fapt. 

În timp, oamenii, văzându-şi neputinţa de a scăpa singuri din 
robia patimilor, au devenit conștienți de necesitatea mântuirii. 

Întruparea Domnului învățătura de credință ne spune că 
oamenii nu se puteau salva singuri din robia păcatului și a morții, din 
cauza slăbirii puterilor sufleteşti. În plus, izbăvirea din moartea 
veşnică nu putea veni decât de la Dumnezeu, Dătătorul de Viaţă. 

Dacă păcatul şi moartea au intrat în lume prin neascultarea unui 
singur om, în mod simetric, după dreptatea divină, ele trebuiau să fie 
biruite prin ascultarea făcută de alt om, fără de păcat. Sfântul Apostol 

Pavel întăreşte acest adevăr şi spune: precum prin neascultarea 
unui om s-au făcut păcătoşi cei mulţi, tot aşa prin ascultarea unuia se 
vor face drepți cei mulți” (Romani 5, 19). 

Dar, cum om fără de păcat nu exista pe pământ, Singurul care a 
putut împlini această condiţie a fost Fiul lui Dumnezeu întrupat, 
Domnul nostru lisus Hristos. Doar Jertfa Lui curată a putut fi preţ de 
răscumpărare pentru greşelile tuturor oamenilor. 

Făcându-se Om asemenea nouă, lisus ne-a arătat iubirea divină 
supremă şi ne-a transmis învăţătura şi Voia lui Dumnezeu în mod 
direct, prin cuvânt şi prin propriul Său exemplu. 

Prin întruparea Sa, în Persoana Mântuitorului nostru s-au unit, 
pentru veșnicie, firea dumnezeiască cu firea umană. În consecinţă, a 
devenit posibilă îndumnezeirea firii noastre umane, prin lucrarea 
mântuitoare a Domnului nostru lisus Hristos. 

Cu tot efortul de înţelegere, întruparea Mântuitorului rămâne 
totuși pentru noi o taină, deoarece mintea omenească nu poate 
pătrunde modul cum Dumnezeu a devenit Om asemenea nouă, fără a 
înceta să fie Dumnezeu. 

Sfânta Scriptură explică modul întrupării Domnului astfel: 
pentru a-și asuma firea noastră, Dumnezeu Fiul S-a „deșertat pe Sine” 
(Filipeni 2, 7), adică S-a golit de slava dumnezeiască (fără să îi fie 
afectată dumnezeirea) printr-un act de profundă smerenie (kenoză), 


pentru a restaura şi îndumnezei natura umană. El a acceptat să fie ca 
unul dintre noi și mai mult încă: S-a lăsat batjocorit ca ultimul dintre 
tâlhari, pentru a ne da pildă de adevărată răbdare şi smerenie, fără de 
care nu se poate dobândi desăvârşirea. 

Prin întruparea și Jertfa Sa, Domnul nostru lisus Hristos a 
dovedit cât de mult ne iubește Dumnezeu și cât de mult dorește ca noi 
să devenim asemenea Lui, adică sfinţi. Viața Sa pământească ne este 
exemplul cel mai viu. 

În numele Tatălui și al Fiului și al Sfântului Duh. Amin „Văzând, 
Doamne, oamenii căzuţi, Te-ai întrupat și ai înviat pe toţi, dăruindu-le 
celor înviaţi toate spre mântuire. Înviază-ne şi pe noi cei omorâţi din 
pricina păcatelor, ca să-ţi cântăm Tie: Aliluia!" (fragment din Acatistul 
Sfintei învieri a Domnului nostru lisus Hristos) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

— De ce întruparea lui Dumnezeu-Fiul a avut loc la mii de ani 
după căderea protopărințţilor în păcat? 

— Ce înţelegeți prin expresia „/a plinirea vremii? 

— Care au fost căile prin care Dumnezeu i-a pregătit pe oameni 
pentru primirea mântuirii? 

— Prin ce este unică Persoana Mântuitorului nostru lisus 
Hristos? 

5. Citiţi capitolul al doilea din Sfânta 

Evanghelie după Matei şi identificați versetele în care se face 
trimitere la profeţii despre 

Mesia. 

NHSIEKEH DOMNULUI 

Icoana Nașterii Domnului mmsm mm 

3. Din iubire, Dumnezeu Fiul S-a golit de slava dumnezeiască, 
adică S-a smerit și S-a jertfit pe cruce, pentru noi. Mai fac oamenii 
astăzi sacrificii din iubire? Daţi exemple. 

4. Cum putem să dăm dovadă de smerenie în sânul familiei? 

3. Reflectaţi asupra următorului îndemn: „Fiilor, să știți că 
smerenia pe mulți i-a mântuit și mărturisesc aceasta vameşul și fiul cel 
rătăcit, care, puţine cuvinte au grăit către Dumnezeu și s-au mântuit. 
De multe ori, ostenelile şi faptele cele bune ale omului îl duc pe acesta 
la mândrie și astfel la pieire, precum fariseul care se lăuda cu faptele 
lui cele bune...” (după Patericul egiptean) 


ml sinergie: cooperare tainică şi liberă între harul lui Dumnezeu 
şi voinţa omului în vederea mântuirii 

IMOV, capitolul? 

— Ce folos, fraţii mei, dacă zice cineva că are credinţă, iar fapte 
nu are? Oare credinţa poate să-l mântuiască? 

— Dacă un frate sau o soră sunt goi și lipsiţi de hrana cea de 
toate zilele. 

— Și cineva dintre voi le-ar zice: Mergeţi în pace! încălziţi-vă și vă 
săturați, dar nu le daţi cele trebuincioase trupului, care ar fi folosul? 

— Așa și cu credinţa: dacă nu are fapte, e moartă în ea însăși. 

— Darva zice cineva: Tu ai credinţă, iar eu am fapte; arată-mi 
credința ta fără fapte și eu iţi voi arăta, din faptele mele, credinţa mea. 

— Tu crezi că unul este Dumnezeu? Bine faci; dar şi demonii cred 
și se cutremură. 

Jertfa de pe Cruce 

Cum explicațţi faptul că mântuirea depinde într-o atât de mare 
măsură de slujirea aproapelui? 

Cum se comportă cineva care afirmă că are credinţă, dar nu face 
fapte bune? 

În ce situaţii ajutarea aproapelui poate să își piardă valoarea 
morală? 

mântuirea subi e e EM 

Fiul lui Dumnezeu a luat prin întrupare firea omenească, pentru 
a ne arăta cum și cât de mult putem progresa pe calea virtuţilor, în i 
ciuda slăbiciunilor noastre și a ispitelor care vin de la diavol, din 
partea lumii sau de la propriul nostru trup. Având modelul Său, calea 
fiecăruia dintre noi spre împărăţia cerurilor este mai lesne de urmat. 

Mântuirea 

Noţiunea de mântuire are un dublu înţeles: 

4. lucrarea dumnezeiască de izbăvire a firii umane de sub robia 
păcatelor (mântuire obiectivă), săvârşită prin Jertfa de pe Cruce a 
Mântuitorului; 

5. lucrarea fiecărui creştin, de însuşire a roadelor Jertfei de pe 
Cruce, cu scopul de a se sfinți și a dobândi viaţa veșnică (mântuire 
subiectivă). 

Mântuirea obiectivă sau (generală), este numită şi răscumpărare. 
Aceasta reprezintă împlinirea făgăduinței divine referitoare la venirea 
Izbăvitorului (Facere 3, 15). 


Prin mântuirea obiectivă Dumnezeu ne cheamă pe toți să 
moştenim viața veșnică, dar nu ne forțează să o primim, pentru că ne 
respectă libertatea de a răspunde sau nu iubirii Sale: „Dumnezeu nu 
constrânge pe nimeni, dar dacă Dumnezeu voiește și noi nu voim, 
mântuirea noastră este cu neputinţă” (Sfântul loan Gură de Aur). 

Mântuirea subiectivă sau personală, este numită și îndreptare. 
Obţinerea îndreptării presupune conlucrarea omului cu Dumnezeu 
astfel încât, prin efort de voinţă și cu ajutorul harului divin, să îşi 
sfințească viaţa şi să devină moștenitor al împărăției lui Dumnezeu. 
Pentru că fiecare om se naşte cu păcatul strămoșesc, toți avem nevoie 
de harul divin adus lumii în urma lucrării de răscumpărare a 
Mântuitorului: „Căci Dumnezeu este Cel ce lucrează în voi și ca să voiţi 
şi ca să săvârșiţi, după a Lui bunăvoință” (Filipeni 2, 13). 

În concluzie, mântuirea este o lucrare divino-umană prin care 
Dumnezeu oferă omului posibilitatea de a se ridica din robia păcatelor 
la starea de sfinţenie, adică la asemănarea cu El. 

Lucrarea de mântuire personală este sinergică. Începutul este 
făcut de Dumnezeu prin har, iar cu ajutorul harului divin omul 
sporeşte în credinţă şi în săvârşirea faptelor bune. 

Condiţiile mântuirii subiective: harul, credinţa şi faptele bune 

Harul divin este energia dumnezeiască necreată care se revarsă 
prin Sfântul Duh asupra oamenilor, în scopul mântuirii şi sfințirii lor. 

De cele mai multe ori, Dumnezeu îl cheamă pe om la mântuire 
prin cuvântul Evangheliei Sale propovăduit în lume. Apoi, prin 
intermediul harului, îi insuflă încredere în El şi în posibilitatea iertării 
păcatelor şi a îndreptării. 

Mântuitorul ne-a dat posibilitatea primirii harului divin prin 
Sfintele Taine: Botezul, Mirungerea, Spovedania, împărtășania, 
Cununia, Hirotonia și Maslul. Lucrarea Sfântului Duh prin aceste taine 
aduce ştergerea păcatului strămoșesc și iertarea celorlalte păcate, 
precum și luminarea şi sfințirea credincioşilor. Treptat, cu ajutorul 
harului şi printr-o luptă insistentă împotriva păcatului, omul 
realizează un progres continuu în bine. Până la sfârşitul vieţii însă, 
nimeni nu poate fi sigur de mântuirea lui, pentru că mereu pot apărea 
prilejuri de a călca Voia lui Dumnezeu. De aceea, Sfântul Apostol Pavel 
ne sfătuiește: „Acela căruia i se pare că stă, să ia aminte să nu cadă” 
(ICorinteni 10, 12). 

Credinţa este una dintre cele trei virtuţi teologice care îl ajută pe 


om să îl cunoască pe Dumnezeu. Omul credincios se roagă şi primeşte 
adevărurile revelate datorită încrederii în Cel ce i le-a descoperit. 
Mântuitorul a arătat necesitatea credinţei pentru mântuire: „Cel ce va 
crede și se va boteza se va mântui; iar cel ce nu va crede se va osândi” 
(Marcu 16, 16). 

Credința presupune împlinirea poruncilor. Dintre toate, cea mai 
mare este aceea a iubirii. Domnul nostru lisus Hristos ne-a spus: 
„Poruncă nouă dau vouă: Să vă iubiți unul pe altul. Precum Eu v-am 
iubit pe voi, așa şi voi să vă iubiţi unul pe altul” (loan 13, 34). Iubirea 
aproapelui nu se poate manifesta fără săvârşirea binelui. Credinţa 
ortodoxă afirmă că facerea faptelor bune este o condiţie obligatorie 
pentru mântuire. 

Ca membri ai Bisericii, aparținem Trupului tainic al Domnului. 
Acest statut ne obligă să lucrăm toată viaţa la dobândirea asemănării 
cu Mântuitorul: „Întru aceasta vor cunoaște toţi că sunteţi ucenicii Mei, 
dacă veţi avea dragoste unii față de alţii”. (loan 13, 35). Faptele bune 
vor fi cele care ne vor apăra la Judecata de Apoi: „Atunci va zice 
împăratul celor de-a dreapta Lui: Veniţi, binecuvântaţii Tatălui Meu, 
moşteniți împărăţia cea pregătită vouă de la întemeierea lumii. Căci 
flămând am fost și Mi-aţi dat să mănânc; însetat am fost și Mi-aţi dat să 
beau; străin am fost şi M-aţi primit; gol am fost şi M-aţi îmbrăcat; 
bolnav am fost și M-aţi cercetat; în temniţă am fost și aţi venit la Mine” 
(Matei 25, 34 - 36). 

Alături de faptele bune făcute în numele credinţei și al iubirii de 
Dumnezeu, trebuie să avem o conștiință smerită şi să acceptăm că 
nimic nu ne-ar fi fosteu putinţă fără harul și ajutorul lui Dumnezeu. Pe 
drumul mântuirii omului, cele trei condiţii se potențează reciproc. 

În numele Tatălui şi al Fiului și al Sfântului Duh. Amin 
„Luminarea celor ce zac întru întuneric și mântuirea celor deznădăjduiţi 
Tu ești, Mântuitorul Meu și la Tine alerg, împăratul păcii, luminează-mă 
cu strălucirea Ta, că nu știu alt dumnezeu afară de Tine”. (fragment din 
Acatistul Domnului nostru lisus Hristos) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

4) Definiți mântuirea. 

5) Care este relaţia dintre mântuirea obiectivă și cea subiectivă? 

6) Care este asemănarea între cele două aspecte ale mântuirii? 

7) Care sunt cele trei condiţii ale mântuirii subiective? 


Învierea lui Lazăr 

1. Pe baza noilor cunoștințe, comentaţi împreună cu profesorul 
de religie mesajul pildei următoare: 

„Un frate l-a întrebat pe Părintele Cleopa: - Ce să fac să mă 
mântuiesc, Părinte? 

— Ascultă, frate. Tu ştii să te rogi, tu știi să mergi la biserică, tu 
ştii să posteşti, tu ştii să faci milostenie, tu ştii toate poruncile lui 
Dumnezeu. Numai să vrei să le faci, căci altfel nu te poți mântui”. 

(Arhimandrit loanichie Bălan, Viaţa Părintelui Cleopa) 

2. Discutaţi pe grupe despre diferitele situaţii în care putem face 
fapte bune în Biserică, în familie, în societate, în grupul de prieteni. 

Fructificați concluziile punând în aplicare ideile discutate. 

Hristos / Christos: (gr.) transcrierea în limba română a numelui 
Khristos; are înțelesul de Uns al Domnului lisus: (gr.) numele 
Mântuitorului; provine din prenumele evreiesc lehoșua; înseamnă 
Dumnezeu mântuiește capitoiui 20 

„Dar lisus, chemându-i la Sine |pe Sfinţii Apostoli, n.n.], a zis: Știţi 
că ocârmuitorii neamurilor domnesc peste ele și cei mari le stăpânesc. 

Nu tot așa va fi între voi, ci care între voi vă vrea să fie mare să fie 
slujitorul vostru. 

Și care între voi vă vrea să fie întâiul să vă fie vouă slugă. 

După cum și Fiul Omului n-a venit să i se slujească, ci ca să 
slujească El și să-și dea sufletul răscumpărare pentru mulți”. 

Întreita slujire a Mântuitorului 

Din cauza căderii în păcatul neascultării, Adam şi urmașii lui au 
slăbit din ce în ce mai mult legătura cu Tatăl ceresc. Chipul lui 
Dumnezeu în ei s-a alterat: rațiunea și conștiința s-au întunecat, iar 
voinţa a slăbit, înclinând mai mult spre facerea răului decât spre bine. 
De aceea, restaurarea de către Mântuitorul Hristos a firii umane căzute 
a presupus mai multe aspecte: luminarea oamenilor cu privire la 
adevărul despre Dumnezeu și Voia Sa, refacerea legăturii harice 
pierdute, întărirea și susținerea omului în această legătură. 

Numele Domnului nostru lisus Hristos este semnificativ pentru 
activitatea sa pământească. În perioada Vechiului Testament erau unşi 
cu mir, ca simbol al darurilor divine primite, numai profeții, preoții 
țarhiereii) şi împărații. Mântuitorul a împlinit în mod desăvârșit 
fiecare dintre aceste slujiri și demnități. 

Chemarea profetică 


Profeţii sau prorocii au fost, în perioada vechi-testamentară, 
oameni aleși de Dumnezeu și trimiși către ceilalți oameni, fie ca să le 
vestească Voia Sa, fie ca să-i mustre pentru păcate şi să-i îndemne la 
pocăință, sau să le anunţe evenimentele viitoare. Prin intermediul 
prorocilor a fost menţinută și cultivată credința poporului ales în 
adevăratul Dumnezeu și nădejdea venirii lui Mesia. 

Spre deosebire de ceilalți profeţi, Mântuitorul nu a predicat 
învățături primite prin revelaţie, deoarece El însuşi era izvorul 

11. Care este virtutea spre care ne îndeamnă Mântuitorul în 
textul de mai sus? 

12. Cum trebuie să se comporte un conducător? 

revelației. Chemarea profetică a Domnului nostru lisus Hristos 
s-a înfăptuit în activitatea Sa de învățător desăvârșit, întrucât a 
descoperit lumii adevărul absolut despre Sfânta Treime şi a vestit 
Legea Nouă, Legea iubirii. Prin predici, pilde, îndemnuri, porunci, dar 
mai ales prin puterea exemplului propriu, lisus a transmis Voia lui 
Dumnezeu oamenilor: „Voi Mă numiţi pe Mine: învățătorul şi Domnul, 
şi bine ziceţi, căci sunt. Deci dacă Eu, Domnul și învățătorul, v-am 
spălat vouă picioarele, și voi sunteţi datori ca să vă spălați picioarele 
unii altora; Că v-am dat vouă pildă, ca, precum v-am făcut Eu vouă, să 
faceţi şi voi” (loan 13, 13-15). 

Slujirea arhierească este în centrul întreitei slujiri a Domnului, şi 
cuprinde toate suferinţele Sale îndurate de la întrupare până la 
Moartea pe Cruce, pentru a reface legătura dintre om şi Dumnezeu și a 
aduce împăcarea și posibilitatea îndreptării omului. 

În vremurile descrise de Vechiului Testament, Arhiereul era cel 
care aducea jertfa de ispăşire atât pentru păcatele proprii, cât şi pentru 
cele ale întregului popor. În Legea Nouă, Mântuitorul este marele 
Arhiereu al Bisericii Sale. Jertfa Sa de pe Cruce a adus împăcarea 
întregii omeniri cu Dumnezeu (mântuirea obiectivă): „Un astfel de 
Arhiereu se cuvenea să avem: sfânt, fără de răutate, fără de pată, osebit 
de cei păcătoşi, şi fiind mai presus decât cerurile. El nu are nevoie să 
aducă zilnic jertfe, ca arhiereii: întâi pentru păcatele lor, apoi pentru 
ale poporului, căci El a făcut aceasta o dată pentru totdeauna, 
aducându-Se jertfă pe Sine însuși” (Evrei 7, 26 - 27). Astăzi, această 
Jertfă este reactualizată permanent în Sfânta Euharistie, după 
îndemnul Domnului nostru lisus Hristos, rostit la Cina cea de Taină: „Şi 
luând pâinea, mulțumind, a frânt și le-a dat lor, zicând: Acesta este 


Trupul Meu care. Se dă pentru voi; aceasta să faceţi spre pomenirea 
Mea” (Luca 22, 19). 

Demnitatea împărătească 

Demnitatea împărătească a Mântuitorului a fost anunțată de 
Sfântul Arhanghel Gavriil la Buna Vestire: „Și Domnul Dumnezeu îi va 
da Lui tronul lui David, părintele Său... și împărăţia Lui nu va avea 
sfârşit” (Luca 1, 32, 33). Încă de la Nașterea Sa, Mântuitorul a fost 
considerat un mare împărat de către magii de la Răsărit. Aceştia l-au 
adus daruri sugestive: aur, smirnă și tămâie. 

Domnul nostru lisus Hristos a mărturisit că împărăţia Sa nu este 
din lumea aceasta, ci este una spirituală şi veşnică. În această 
împărăție nu se poate intra fără Botez (loan 3, 5), Sfânta Taină prin 
care devenim membri ai Bisericii. 

Tot în calitate de împărat (Matei 25, 34), Mântuitorul va veni la 
sfârşitul veacurilor „cu slavă, să judece vii și morții, a Cărui împărăție 
nu va avea sfârșit” (Simboluleredinţei). 

Cele trei slujiri ale Domnului nostru lisus Hristos nu s-au 
încheiat odată cu înălțarea Sa la cer, ci sunt continuate în Biserică. 
Slujirea arhierească, chemarea profetică și demnitatea împărătească 
sunt reactualizate la fiecare Sfântă Liturghie. În calitate de creştini 
suntem chemați să ne însușim roadele Jertfei Mântuitorului, 
străduindu-ne să ne întărim credința şi să cunoaștem învăţătura 
adevărată, unindu-ne cu Hristos prin Sfânta împărtășanie şi 
mărturisindu-L ca împărat al cerurilor. 

c]ttg Munc în numele Tatălui și al Fiului și al Sfântului Duh. Amin 

Vrând să descoperi taina cea ascunsă din veac, ca un miel la 
junghiere Te-ai adus, lisuse, și ca o oaie, fără de glas înaintea celor ce o 
tund pe ea, și ca un Dumnezeu din morți ai înviat și cu slavă la ceruri 
Te-ai înălțat și ne-ai ridicat pe noi, care strigăm Ție: Aliluia! (fragment 
din Acatistul Domnului nostru lisus Hristos) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

10. Enumeraţi cele trei slujiri ale Mântuitorului lisus Hristos. 

11. Prezentați modalităţile de transmitere a Legii celei noi de 
către Mântuitorul. 

12. Explicaţi în ce constă slujirea arhierească a Mântuitorului. 

13. Precizaţi condiţiile în care putem deveni membri ai 
împărăției lui Dumnezeu. 


lisus Hristos Arhiereu 

Pornind de la următoarea pildă, discutați despre modul cum vă 
însușiți sau vă propuneţi să vă însușiţi roadele Jertfei Mântuitorului: 
„Zis-a un bătrân: prorocii au făcut cărțile şi venind părinții, au trăit 
după Scriptură. Cei de după dânșii le-au învăţat pe de rost și le-au și 
scris, pe când cei de pe urmă, le-au pus deşarte pe pervazurile 
ferestrelor”. 

(după Patericul egiptean) 

Întrebări ajutătoare: 

— De ce mulți oameni nu găsesc timp pentru a citi din Biblie sau 
din cărțile duhovnicești și aleg alte activități? 

— Ce credeţi că îi reține pe unii oameni să participe la Sfânta 
Liturghie? 

— De ce unii dintre noi se jenează să arate că sunt credincioși? 

— Care este rolul și locul Sfintei Scripturi în viața voastră? 
Argumentați-vă răspunsurile. 


asceză: ansamblu de exerciţii fizice şi spirituale practicate de 
unele persoane pentru a ajunge la starea de nepătimire şi dobândirea 
virtuților ontologic: referitor la existență; care ține de domeniul 
ontologiei 

(ROMANI capitolul S 

6. „Hristos, încă fiind noi neputincioşi, la timpul hotărât, a murit 
pentru cei necredincioși. 

7. Căci cu greu va muri cineva pentru un drept; dar pentru cel bun 
poate se hotărăște cineva să moară. 

8. Dar Dumnezeu își arată dragostea lui faţă de noi prin aceea că, 
pentru noi, Hristos a murit când noi eram încă păcătoşi. |...] 

12. Precum printr-un om a intrat păcatul în lume și prin păcat 
moartea, așa și moartea a trecut la toţi oamenii; pentru că toți au 
păcătuit |...] 

Mântuitorul răstignit 

Așadar precum prin greșeala unuia a venit osânda pentru toți 
oamenii, așa și prin îndreptarea adusă de Unul a venit, pentru toți 
oamenii, îndreptarea care dă viaţă. 

Căci precum prin neascultarea unui om s-au făcut păcătoşi cei 
mulți, tot așa prin ascultarea unuia se vor face drepți cei mulți”. 

1. Citiţi cu atenție textul de mai sus și explicați care a fost 


motivul Jertfei Domnului nostru lisus Hristos. 

2. Identificaţi din versetul 12 consecințele păcatului strămoşesc, 
iar din versetul 19 

urmările benefice ale ascultării lui Hristos față de Dumnezeu 
Tatăl. 

Neascultarea poruncii divine de a nu gusta din pomul 
cunoștinței binelui şi răului a avut urmări grave pentru neamul 
omenesc. Dumnezeu, Care este plin de iubire, n-a lăsat omenirea să 
piară sub puterea ispitelor diavoleşti. Pedeapsa pentru păcat a fost 
dreaptă și necesară pentru ca, în urma suferințelor și a pocăinţei, în 
firea umană să se restabilească sfințenia pe care omul a avut-o în Rai, 
înainte de cădere. 

Dacă ar fi vrut, Dumnezeu ar fi izbăvit omul cu puterea 
Cuvântului Său. Dar acesta a căzut din voie liberă şi era drept ca să 
depună efort de voință pentru a merita iertarea și așa să revină la 
starea parădisiacă. Căderea în păcat a avut consecinţe grave pentru că 
a afectat firea umană în profunzimea ei. Prin urmare, aceasta trebuia 
restaurată. Moartea, ca „plată a păcatului” (Romani 6, 23), putea fi 
învinsă doar de Cineva fără niciun păcat, adică numai de Fiul lui 
Dumnezeu întrupat, Singurul Om fără de păcat. 

Răscumpărarea este opera de mântuire săvârşită de Domnul 
nostru lisus Hristos, prin care S-a adus pe Sine jertfă pentru păcatele 
oamenilor, împăcându-i pe aceștia cu Dumnezeu şi izbăvindu-i din 
robia păcatelor. 

Sfântul loan Damaschin, în cartea intitulată Dogmatica, ne 
explică răscumpărarea astfel: „Pentru că prin păcat a intrat moartea în 
lume, [...] trebuia ca cel ce avea să aducă mântuirea să fie fără păcat, să 
nu fie supus prin păcat morţii, ci încă prin el să fie întărită și înnoită 
firea, să fie propovăduită prin fapte, să fie învățată calea virtuţii care 
depărtează de la stricăciune și conduce la viața veșnică”. 

Deci, pentru a ne răscumpăra, Hristos Domnul a biruit păcatul 
neascultării strămoşilor prin smerenie și ascultare. Moartea şi 
stricăciunea, intrate în lume ca urmare a căderii, au fost învinse prin 
înviere şi îndumnezeirea firii omenești. 

Ca să înțelegem mai bine lucrarea mântuitoare sau 
răscumpărătoare a Domnului nostru lisus Hristos, Sfinţii Părinţi ai 
Bisericii, ca şi teologii din timpurile mai apropiate nouă, studiind 
textele scripturistice, au identificat trei aspecte ale operei de 


răscumpărare: a) răscumpărarea ca jertfă; b) răscumpărarea ca înnoire 
ontologică sau existenţială; c) - răscumpărarea văzută ca o cuprindere 
virtuală a tuturor oamenilor în Jertfa de pe Cruce, aspect numit şi 
recapitulativ. 

Aspectul de jertfă al Răscumpărării 

Prin Jertfa de pe cruce, Domnul nostru lisus Hristos şi-a dat viața 
ca preţ de răscumpărare pentru păcatele omenirii, aceasta fiind cea 
mai curată și mai valoroasă jertfă cu putinţă. Luând asupra Sa păcatele 
tuturor, El a suferit pedeapsa cuvenită nouă. 

Pe de altă parte, ascultarea de bunăvoie a Fiului Omului de 
Dumnezeu Tatăl este cea mai prețioasă ofrandă ce i se putea aduce 
Creatorului, poruncă pe care primii oameni (Adam și Eva) n-au reușit 
s-o împlinească. 

Jertfa Mântuitorului a presupus atât suportarea pedepsei, făcută 
din iubire față de omenire, cât şi ascultarea desăvârşită de Tatăl. Astfel, 
măreţia și atotputernicia lui Dumnezeu Tatăl au fost slăvite şi 
recunoscute aşa cum se cuvenea. Prin Răstignirea Fiului Său celui iubit, 
Dumnezeu a împăcat dreptatea Sa absolută cu iubirea divină 
nemăsurată. 

În esența ei, Răscumpărarea oferită nouă de Dumnezeu rămâne 
o taină a Sfintei Treimi care depăşeşte limitele rațiunii umane și numai 
prin credință ne-o putem însuși. 

Aspectul ontologic al Răscumpărării 

Dacă Hristosarfi realizat doar împăcarea omului cu Dumnezeu, 
iar firea umană ar fi rămas în continuare sub stăpânirea morții, 
mântuirea nu ar fi fost deplină. Firea omenească ar fi rămas slăbită de 
păcat. Dar, prin ascultarea desăvârşită de Tatăl şi primirea Patimilor şi 
a Morţii Sale trupești, Mântuitorul a biruit slăbiciunile și moartea, 
ridicând firea umană la desăvârşire, la sfințenie, până la asemănarea 
cu Dumnezeu, așa cum ne-a dorit El atunci când ne-a creat. 

Dumnezeu S-a făcut Om, ca pe om să-l îndumnezeiască, adică 
să-l ridice la demnitatea de fiu al lui Dumnezeu, după har (adică prin 
virtuți), nu după ființa dumnezeiască. 

Acest adevăr este reflectat foarte limpede în vieţile sfinților care, 
în urma ascezei aspre şi a rugăciunii, au dobândit multe virtuţi şi astfel 
au ajuns să vadă și simtă, încă din viața aceasta, frumuseţile vieţii 
veşnice. Unii au căpătat darul lacrimilor, alții pe cel al înainte-vederii, 
alții darul vindecării semenilor de boli trupeşti şi sufletești. 


Aspectul recapitulativ al Răscumpărării 

Pentru că în Adam sunt cuprinși toți oamenii, ca urmași ai lui, 
păcatul strămoșesc şi consecinţele acestuia s-au transmis şi lor. 
Mântuind lumea, Fiul lui Dumnezeu a restaurat chipul lui Dumnezeu în 
om. 

În firea umană îndumnezeită a Mântuitorului suntem cuprinși 
virtual toți, ca într-un nou Adam. Hristos este, pentru veșnicie, 
Dumnezeu adevărat și Om adevărat ca și noi, dar fără păcat. De aceea, 
prin Patimile și Moartea Sa, noi toți am participat, în mod virtual, la 
Jertfa adusă Tatălui, așa cum în Adam cel vechi am participat, virtual, 
la cădere. Sfântul Apostol Pavel explică acest adevăr biblic astfel: 
„Precum în Adam toți mor, aşa întru Hristos toţi vor învia” (I Corinteni 
15, 22). 

Prin Jertfa Sa, Hristos a mântuit în mod obiectiv tot neamul 
omenesc. Mântuirea fiecăruia dintre noi trebuie însă actualizată prin 
unirea personală cu Hristos, prin urmarea Lui. Altfel, mântuirea 
obiectivă rămâne în stadiul de posibilitate nefructificată. Fiecare dintre 
noi, luându-ne crucea zilnică, putem ajunge acolo unde a ridicat 
Mântuitorul firea umană: în împărăţia cerurilor. Astfel, în fiecare din 
noi se recapitulează mereu, până la sfârșitul veacurilor, lucrarea de 
răscumpărare a Domnului nostru lisus Hristos. 

În numele Tatălui și al Fiului şi al Sfântului Duh. Amin 

Doamne, dă-mi putere să port osteneala zilei de astăzi și toate 
întâmplările din vremea ei. Călăuzește-mi voia și învață-mă să mă rog, 
să nădăjduiesc, să cred, să iubesc, să rabd și să iert. Amin 

Slavă Tatălui și Fiului și Sfântului Duh și acum și pururea și în 
vecii vecilor. Amin 

1. Reflectați asupra cuvintelor Sfântului 

Mitropolit Antim Ivireanu: 

„De ar fi ascultat Adam porunca lui Dumnezeu, n-ar fi venit întru 
atâta osândă neamul omenesc. Și noi, acum, de am asculta pe Hristos, 
n-am fi întru atâtea scârbe și nevoi”. (după Arhim. Ioanichie Bălan, 
Patericul românesc) 

2. Pornind de la textul de mai jos, discutați despre necesitatea 
jertfei în viața creştină și posibilitățile voastre de a vă jertfi: 

„În viaţa duhovnicească jertfelnicia este toată cheia. Și ştii ce 
bucurie simte omul când se jertfeşte? Nu-şi poate exprima bucuria ce o 
simte. Din jertfă iese bucuria cea mai înaltă. Numai atunci când se 


jertfeşte, se înrudeşte cu Hristos, pentru că Hristos este Jertfă. Omul de 
aici trăieşte raiul sau iadul. Cel care face binele se veselește, deoarece 
se răsplăteşte de mângâierea dumnezeiască. Cel care face răul suferă”. 
(Cuviosul Paisie Aghioritul) 

adeverire: confirmare, încredințare viziune: vedenie, închipuire, 
nălucire 

IOA% capitolul20 

19. „Și fiind seară, în ziua aceea, întâia a săptămânii (duminica), 
și ușile fiind încuiate, unde erau adunaţi ucenicii de frica iudeilor, a venit 
lisus și a stat în mijloc și le-a zis: Pace vouălj...] 

24. lar Toma, unul din cei doisprezece, cel numit Geamănul, nu 
era cu ei când a venit lisus. |...] 

VI. Și după opt zile |de la înviere, n.n. j, ucenicii Lui erau iarăși 
înăuntru, și Toma, împreună cu ei. Și a venit lisus, ușile fiind încuiate, și a 
stat în mijloc și a zis: Pace vouă! 

VII. Apoi a zis lui Toma: Adu degetul tău încoace și vezi mâinile 
Mele și adu mâna ta și o pune în coasta Mea și nu fi necredincios, ci 
credincios. 

VIII. A răspuns Toma și l-a zis: Domnul meu și Dumnezeul meu! 

IX. lisus i-a zis: Pentru că M-ai văzut, ai crezut. Fericiţi cei ce n-au 
văzut și au crezut!" 

Încredinţarea Sfântului Apostol Toma 

Care este salutul adresat de Mântuitorul Sfinților Apostoli după 
înviere? 

De ce lisus îl îndeamnă pe Sfântul Apostol Toma să îi atingă 
rănile? 

De ce sunt „fericiţi cei ce n-au văzut și au crezut”? 

Mântuitorului învierea Domnului nostru lisus Hristos este o 
certitudine pentru orice creştin adevărat, ea fiind temelia credinţei 
noastre în mântuire și viața veșnică: „lar dacă Hristos n-a înviat, 
zadarnică este atunci propovăduirea noastră, zadarnică şi credința 
voastră” ne spune Sfântul Apostol Pavel (I Corinteni 15, 14). 

Cu toate acestea, pe parcursul timpului, au apărut diferite 
persoane care au încercat să conteste realitatea acestei mari minuni, 
mai mult, au contestat chiar și moartea Mântuitorului. Primii o au fost 
fajtsejicare de la bun început au încercat să impună ideea că învierea a 
fost o invenţie de-a Sfinților Apostoli. Mai târziu, diferiți eretici au 
încercat să găsească interpretări raționale ale învierii, neputând să 


accepte prin credință această mare minune dumnezeiască. 

Ipotezele care încearcă să conteste adevărul morții și al învierii 
Domnului sunt următoarele: 

Ipoteza morții aparente 

Susținătorii acestei teorii afirmă că, după toate chinurile suferite, 
Hristos ar fi intrat doar în moarte clinică sau într-o stare de leșin, din 
care şi-ar fi revenit în răcoarea mormântului; apoi ar fi prăvălit imensa 
piatră de la intrarea în mormânt şi ar fi ieșit afară. 

Sfânta Evanghelie prezintă însă argumente clare, privind 
realitatea morţii Mântuitorului. 

În primul rând, aflăm că moartea a fost o certitudine pentru că a 
fost verificată de unul dintre soldaţii romani, care a străpuns pieptul 
Mântuitorului cu o sijip TloWrălrfurma căreia a curs din coasta Sa 
sânge şi apă. Faplu Tea nu I S-au zdrobit fluierele picioarelor, ca 
celorlalți doi tovarăși de suferință, metodă de tortură ce grăbea 
moartea răstigniților, demonstrează că soldaţii romani, obișnuiți să 
constate decesul celor condamnaţi, erau convinși că Domnul nostru 
lisus Hristos nu mai era în viaţă. 

În al doilea rând, arhiereii, duşmanii cei mai mari ai lui lisus, au 
recunoscut în fața lui Pilat din Pont că Mântuitorul a vorbit despre 
învierea Sa când era încă în viață”. Deci, nici dușmanii nu erau străini 
de această realitate, îi anunţase chiar lisus. 

În al treilea rând, arhiereii ştiau și faptul că a fost îngropat şi 
unde anume, pentru că au pecetluit ei înșiși mormântul și au pus 
strajă. 

Ipoteza cu moartea aparentă și revenirea din leșin, nu se susține. 
Chiar de ar fi adevărată, este greu de crezut că un om rănit şi atât de 
slăbit ar mai fi avut puterea să înlăture imensa piatră de la uşa 
mormântului pentru a ieşi. 

Ipoteza înşelăciunii 

Cei care au enunțat această ipoteză susțineau că Sfinții Apostoli 
s-ar fi adunat sâmbătă noaptea şi ar fi furat Trupul DpjMujui de sub 
ochii străjerilor romani. 

Dar, această ipoteză nu ţine cont nici de atitudinea Sfinţilor 
Apostoli înainte de înviere, nici de cea de după vederea Domnului 
înviat. 

I 

Se ştie că, după ce Mântuitorul a fost arestat de trimișii 


arhiereilor, ucenicii Săi, temându-se, s-au risipit şi Sfântul Apostol 
Petru chiar s-a lepădat de El. 

Singurul dintre ei, care a stat lângă cruce fiindu-l alături până la 
moarte, a fost Sfântul Apostol loan. Dimineaţa învierii i-a găsit pe 
Apostoli ascunși într-o casă cu ușile încuiate, de frica iudeilor. Cu toate 
acestea, după Învierea şi Înălțarea Domnului la cer, Sfinţii Apostoli au 
avut curajul să propovăduiască Evanghelia chiar și cu riscul de a fi 
prigoniți sau de a-și pierde viaţa. 

Dacă învierea n-ar fi fost o certitudine pentru Sfinții Apostoli, 
cărora Domnul nostru lisus Hristos le-a profeţit propria înviere, primii 
care s-ar fi arătat dezjmăgiţi. ar fi fost chiar ei. Sfântul loan Gură de Aur 
argumentează faptul că numai prin Domnul înviat s-a putut întemeia 
Biserica Creştină: „Dacă n-ar fi fost adevărată învierea, |Apostolii, n.n.] 
nici n-ar fi putut s-o plăsmuiască. Pe ce s-ar fi întemeiat? Pe talentul lor 
oratoric? Dar erau nişte oameni neînvățați! Pe mulțimea banilor? Dar 
nu aveau nici toiag, nici încălțăminte! Pe faima neamului? Dar erau 
oameni de jos şi din oameni de jos! Pe mulțimea numărului lor? Dar nu 
erau mai mult de unsprezece oameni și aceștia împrăștiați. Pe 
făgăduielile învățătorului? Care făgăduieli? Dar dacă n-a înviat, nici 
făgăduielile nu mai puteau fi vrednice de crezare. [...] Minuni 
asemănătoare făcuse Domnul; înviase atâția morţi; dar niciuna din 
aceste minuni nu i-a făcut pe iudei să se rușineze, ci au răstignit pe 
Săvârşitorul lor. Aveau oare, să creadă popoarele în învierea lui 
Hristos numai pe spusele ucenicilor? Nu! Lucrul acesta nu se poate, nu 
se poate! Că pe toate le-a lucrat puterea Celui înviat!” 

Ipoteza viziunii 

Această ipoteză susține că toți cei care L-au văzut pe 
Mântuitorul înviat, care au mâncat împreună cu El și L-au pipăit, n-au 
avut de fapt decât viziuni bolnăvicioase, pe fondul unor dezechilibrări 
psihice. 

Ipoteza este greşită, având în vedere că Domnul S-a arătat mai 
multor persoane și la intervale de timp foarte diferite pe parcursul 
celor patruzeci de zile de până la înălţare. În plus, dacă mărturisitorii 
învierii ar fi suferit de boli psihice, nimeni nu i-ar fi crezut. 

Un alt contraargument îl reprezintă atitudineaoldaţilor>omani, 
martori obiectivi prezenţi la minunea învierii. Aceştia-tWnunţat pe 
farisei despre cele văzute. 

Cea mai importantă dovadă a învierii Domnului este însăși 


existența Bisericii Creştine. Această mare şi unică minune, pe care se 
întemeiază întreaga învățătură despre răscumpărare, poate fi 
acceptată parţial prin rațiune, dar nu şi fără credință statornică. Ca o 
reconfirmare a învierii Domnului, în fiecare an, la Biserica Sfântului 
Mormânt de la Ierusalim, se petrece o altă minune: coborârjea-Sfinlei 
Lumini, argument puternic al prezenței permanente a lui Dumnezeu 

În numele Tatălui și al Fiului şi al Sfântului Duh. Amin 

„Veniţi toţi credincioșii să ne închinăm Sfintei învierii lui Hristos, 
că iată a venit prin Cruce bucurie la toată lumea; totdeauna 
binecuvântând pe Domnul, lăudăm învierea Lui, că răstignire răbdând 
pentru noi, cu moartea pe moarte a stricat”. 

Slavă Tatălui și Fiului și Sfântului Duh și acum și pururea și în 
vecii vecilor. Amin 

— Citiţi din Sfintele Evanghelii pericopele referitoare la 
moartea şi învierea Domnului. 

— Descoperiţi în textele citite din Sfintele Evanghelii aspecte 
care confirmă realitatea morții și a învierii Domnului. 

— Enunțţaţi cele trei ipoteze care încearcă să conteste realitatea 
morții şi a învierii Domnului. 

Arătarea Domnului lisus Hristos femeilor mironosițe, după 
înviere 

Discutați în clasă despre motivele pentru care învierea 
Domnului nostru lisus Hristos este un motiv de mare bucurie 
duhovnicească. 

Explicaţi de ce învierea Domului reprezintă cel mai important 
eveniment al creștinismului. 

Ținând cont de cele învăţate în acest capitol despre Domnul 
nostru lisus Hristos, descrieți modul cum ar trebui să petreceţi de 
acum înainte noaptea de Înviere. 

Discutaţi în clasă despre starea sufletească a Sfinţilor Apostoli 
înainte de a-L vedea pe Mântuitorul înviat şi despre atitudinea lor de 
după înviere. 

Identificaţi surse de informare și lectură duhovnicească despre 
modul coborârii Sfintei lumini la Mormântul Mântuitorului, de înviere. 

Coborârea Sfintei Lumini la Biserica Sfântului Mormânt din 
Ierusalim 

EWALVÂSE 

1. Stabiliți valoarea de adevăr (Adevărat sau Fals) a 


următoarelor enunțţuri: (3 puncte) 

Întruparea a presupus contopirea firii umane cu cea divină în 
persoana Mântuitorului. 

Hristos este o persoană unică în istorie, fiind Dumnezeu şi Om. 

Mântuirea generală se mai numește şi obiectivă. 

Harul divin mântuitor este singura condiție a mântuirii 
subiective. 

Sfânta împărtășanie ne aminteşte de slujirea profetică a 
Mântuitorului. 

Răscumpărarea este împăcarea omului cu Dumnezeu prin Jertfa 
pe Cruce a Domnului nostru lisus Hristos. 

3. Imaginaţi-vă că un necredincios încearcă să vă convingă de 
faptul că Hristos nu a înviat. Alcătuiţi un scurt răspuns (maxim 25 de 
rânduri) în care să demonstraţi cu argumente că nu are dreptate. 
Prezentaţi ipoteza susținută de cel necredincios şi argumentele 
corespunzătoare prin care Biserica susține realitatea învierii 
Domnului. (3 puncte) 

Din oficiu: 1 punct. Total 10 puncte. 

Exercițiu splimentar împărțiți-vă pe grupe și alcătuiți scurte 
proiecte care să trateze următoarele teme: Domnul nostru lisus Hristos 
Dumnezeu adevărat și om adevărat, Mântuirea - fapte, credinţă, har. 
Propuneţi și alte teme posibile la acest capitol 

Familia creștină. Datoriile membrilor acesteia 

<E<FEŞEŞn, capitolul S 

„Așadar, bărbaţii sunt datori să-și iubească femeile ca pe propriile 
lor trupuri. Cel ce-și iubește femeia pe sine se iubește. 

Căci nimeni vreodată nu și-a urât trupul său, ci fiecare îl hrănește 
și îl încălzește, precum și Hristos Biserica. 

Pentru că suntem mădulare ale trupului Lui, din carnea Lui și din 
oasele Lui. 

De aceea, va lăsa omul pe tatăl său și pe mama sa și se va alipi de 
femeia sa și vor fi amândoi un trup. 

Taina aceasta mare este; iar eu zic în Hristos și în Biserică. 

Astfel și voi, fiecare așa să-și iubească femeia ca pe sine însuși; iar 
femeia să se teamă de bărbat". 

Sfinții loachim şi Ana, protectorii familiei 

— Identificaţi în textul biblic de mai sus câteva dintre datoriile 
soţilor unul față de celălalt. 


— Explicaţi sensul expresiei „și vor fi amândoi un trup”. 

Fuj Qiii a eștuia. Datoriile membrilor ei 

Cea dintâi familie a fost întemeiată de Dumnezeu în Rai din 
primul bărbat şi prima femeie pentru că „Nu este bine să fie omul 
singur” (Facerea 2, 18). Amândoi au fost creați după chipul lui 
Dumnezeu (Facerea 1, 26 - 27) şi au fost chemaţi la asemănarea cu El. 
Chiar dacă fiecare persoană este unică, liberă și independentă, atât 
bărbatul, cât și femeia tind unul spre celălalt încât unindu-se ajung „un 
singur trup”. Datorită originii și binecuvântării divine a familiei, 
legătura care se creează între soți este mai puternică Nunta din Cana 
Galileei decât orice altă legătură de sânge. 

Prin participarea la Nunta din Cana Galileei, Mântuitorul a 
arătat că acordă o cinste deosebită căsătoriei. Sfântul Apostol Pavel 
consideră legătura de comuniune dintre bărbat şi femeie „taină mare”, 
doar atunci când se întemeiază „în Hristos și în Biserică” (Efeseni 5, 
32), pentru că numai o astfel de temelie aduce binecuvântarea lui 
Dumnezeu şi ajutorul divin, foarte necesare pentru o viaţă de familie 
fericită. 

Scopul întemeierii familiei în credința poporului evreu, scopul 
principal al căsătoriei îl constituia procrearea, scop justificat în Vechiul 
Testament de rațiuni sociale și naționale: perpetuarea neamului şi 
creșterea numerică a poporului ales. 

În perioada nou-testamentară, naşterea de prunci reprezintă un 
mijloc prin care omul se poate mântui, mai ales dacă acest lucru se 
înfăptuieşte „în credinţă, în dragoste și în sfințenie” (I Timotei 2, 15). 
Fundamentul căsătoriei nu poate fi însă limitat doar la acest aspect. 

Prin urmare, un alt scop al căsătoriei îl constituie ajutorul 
permanent şi reciproc al soţilor, responsabilitatea mântuirii unuia cu 
sprijinul celuilalt, dezvoltarea şi maturizarea relației de cunoaștere 
reciprocă şi de iubire împlinită în nașterea de prunci: 

„În căsătorie - argumentează pr. Vasile Răducă - soţii se 
împărtăşesc unul de puterile celuilalt, de darurile și virtuțile celuilalt, 
în aşa măsură încât Sfântul Apostol Pavel afirmă că «bărbatul 
necredincios se sfințește prin femeia credincioasă și femeia 
necredincioasă se sfințește prin bărbatul credincios» (I Corinteni 7, 
14). Darurile şi calitățile unuia se comunică celuilalt pe altarul 
familiei”. 

Scopul întreit al familiei - nașterea de copii, ajutorarea reciprocă 


și ferirea de desfrânare - nu se poate împlini în mod autentic și profund 
fără iubire. Iubirea intrafamilială, înţeleasă ca dăruire reciprocă și 
sacrificiu pentru celălalt, devine fundamentul familiei creştine şi 
normă deviată morală pentru soți. 

Numai o relație de iubire trăită de cei doi soți sub 
binecuvântarea lui Dumnezeu are ca roade înţelegerea, pacea şi 
armonia în familie. Oj viață în comun, înţeleasă ca o înnoire a vieții în 
doi, va bucura familia creştină şi cu naştere de prunci. Astfel, copiii 
devin dar al lui Dumnezeu şi rod al iubirii şi al rugăciunii părinţilor. 

Caracteristicile familiei. Datoriile membrilor ei 

Atmosfera de dragoste și jertfă pe care o presupune familia 
creștină nu poate fi deplină dacă aceasta nu are ca model iubirea și 
jertfa lui Hristos pentru oameni. 

Sfântul Apostol Pavel compară legătura soţilor prin căsătorie cu 
legătura dintre Hristos și Biserica Sa: „Pentru că bărbatul este cap 
femeii, precum şi Hristos este cap Bisericii... Şi precum Biserica se 
supune lui Hristos, așa și femeile bărbaţilor lor, întru totul. Bărbaţilor, 
iubiți pe femeile voastre, după cum și Hristos a iubit Biserica, şi S-a dat 
pe Sine pentru ea” (Efeseni 5, 23 - 25). 

Plecând de la originea şi importanța căsătoriei, pot fi 
identificate două caracteristici ale familiei creştine: unitatea și 
indisolubilitatea. Acestea au ca fundament legătura strânsă dintre soți 
pe care o presupune iubirea. Pentru ca în familia creştină să se 
mențină permanent o atmosferă de armonie, membrii ei trebuie să fie 
conștienți de responsabilităţile și de datoriile lor. 

Datoriile reciproce ale soţilor încep cu iubirea și respectul 
reciproc şi continuă cu încrederea şi fidelitatea, necesare atât lor cât şi 
copiilor, exemplul părinților având o importanță covârșitoare în 
educarea acestora. 

Învățătura Bisericii îndeamnă membrii familiei creştine să 
trăiască într-o atmosferă de rugăciune. Astfel, conştienţi de prezenţa 
lui Dumnezeu în familia lor, soții nu mai privesc relaţiile dintre ei doar 
din perspectiva unei autorealizări temporare, ci şi din perspectiva 
bucuriei adusă de binecuvântarea lui Dumnezeu și de nădejdea 
mântuirii. 

Dumnezeu binecuvântează și răsplătește relaţiile dintre copii și 
părinţi atunci când sunt pline de iubire jertfelnică. Ascultarea de 
părinţi, răbdarea şi iubirea manifestate atunci când aceștia ajung 


bolnavi şi neajutoraţi, sunt virtuţi care ar trebui să înnobileze sufletele 
tuturor copiilor. 

Biserica îndeamnă familia creștină la împlinirea poruncilor 
divine şi creşterea responsabilității pentru formarea duhovnicească a 
membrilor ei, astfel încât căminul să devină „Biserica de acasă”, unde 
credința, nădejdea și dragostea să fie coordonatele morale definitorii. 

În numele Tatălui și al Fiului şi al Sfântului Duh. Amin 

Binecuvântat ești Doamne, Dumnezeul nostru, Sfinţitorul nunții 
celei tainice și preacurate și legiuitorul nunţii celei trupești, păzitorul 
nestricăciunii și chivernisitorul cel bun al celor de trebuință vieţii! 

(fragment din slujba Cununiei, Molitfelnic) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

Organizaţi o dezbatere cu tema „Familia creştină, azi”. Întrebări 
orientative: 

În ce măsură sunt respectate astăzi, în familia fiecăruia dintre 
noi, învățăturile moralei creștine referitoare la familie? 

Cu ce probleme se poate confrunta o familie în care lipsește 
dragostea şi legătura cu Dumnezeu? 

Care sunt bazele întemeierii unei familii azi? 

În ce fel sunt afectaţi copiii de relațiile tensionate dintre părinţi? 

Dacă ați alege acum un partener pentru căsătorie, care ar fi 
criteriile voastre? încercaţi să le ordonați după prioritățile personale. 

Icoana și racla cu moaștele Sfântului Stelian, protectorul copiilor 

1. Reflectați asupra mesajului următorului citat: 

„Frica modernă de căsătorie nu este un semn de emancipare, ci 
de orbire asupra adevăratei naturi a relaţiilor umane. Afirmațţii ca: «o 
căsătorie este atât de definitivă», «noi preferăm să trăim împreună 
atâta timp cât ne iubim, nu cât timp vom trăi» sau «noi nu dorim să ne 
angajăm» se aud adesea. [...] Tendinţa foarte răspândită astăzi de a 
trata ca pe un lucru de mică importanţă diferența dintre căsătoria pe 
viață și o relație temporară, arată că tinerele generaţii sunt, în mare 
parte, inconștiente de adevărata valoare a acestei legături adânci, care 
este unul din cele mai bogate tezaure dăruite umanității” (Wisser t 
Hoof). 

2. Daţi exemple de familii, modele de credință în Dumnezeu și 
de dragoste față de aproapele, despre care ați aflat din Sfânta 

Scriptură sau din experienţe personale. 


APUCAȚII SUPLIMENTARE 

1. Organizaţi discuţii pe marginea mesajelor transmise de 
textele prezei 

Din Sfânta Scriptură 

„Cinstită să fie nunta în toate şi patul nespurcat, iar pe 
desfrânați îi va judeca Dumnezeu”. (Evrei 13, 4). 

„Aţi auzit că s-a zis celor de demult: «să nu săvârșiţi adulter». Eu 
însă vă spun vouă că oricine se uită la femeie poftind-o, a şi săvârșit 
adulter cu ea în inima lui” (Matei 5, 27 - 28). 

— „Ce a împreunat Dumnezeu, omul să nu despartă” (Matei 19, 
6). 

— „Ucigașii nu vor moșteni împărăţia lui Dumnezeu” (Galateni 5, 
21). 

Din Sfinții Părinți: 

— „Nimic nu unește viața noastră atât de strâns și de puternic 
ca dragostea dintre bărbat și femeie”. (Sf. loan Gură de Aur). 

— „Căsătoria din interes material este un izvor de umilinţe, este 
un târg ruşinos”. (Sf. loan Gură de Aur). 

— „Omul se face imaginea lui Dumnezeu în măsura în care, ca 
om, el ajută a da naştere omului”. (Clement 

Alexandrinul). 

— „După Dumnezeu, nu iubesc pe nimeni în lume atât de mult 
ca pe mama”. (Fericitul Ieronim). 

— „Cea care leapădă fătul cu voie este supusă judecății pentru 
ucidere”. (Sfântul Vasile cel Mare). 

— „De ce săvârşeşti ucidere înainte de naștere? Vezi cum se 
ajunge de la beţie la desfrânare, la adulter, la ucidere sau chiar mai 
rău”. (Sfântul loan Gură de Aur). 

4. Pe temeiul Sfintei Scripturi, Biserica nu admite ca motiv de 
divorţ decât adulterul. Ce părere aveţi despre alte situații generatoare 
de divorţ (violenţă, incest, alcoolism etc.)? 

5. Comentațţi situația unei tinere (şi a partenerului acesteia) care 
se confruntă cu o sarcină nedorită. Răspundeţi la întrebări de felul: Din 
ce cauze /motive s-a ajuns în această situaţie? Ce atitudine trebuie să 
aibă tânăra, partenerul ei şi cei apropiați? Cum trebuie rezolvată 
problema din punct de vedere al învățăturilor Bisericii? Cum se 
rezolvă în alte cazuri? Dacă aş fi eu în asemenea caz cum aş proceda? 

6. Divorțul are urmări grave asupra copiilor din familia 


respectivă, dar şi asupra sănătăţii fizice și morale a soților. Cum s-ar 
putea evita un divorţ? 

7. Completaţi un tabel de forma celui de mai jos, apoi formulați 
învățăturile desprinse din informaţiile care completează ultima 
rubrică a tabelului.: 


Rănile Cauze / Conseci Căi de 
familiei Motive nte îndreptare 


1. 
Adulterul 


2. 
Divorțul 


6. Lucrați în echipe sau individual proiecte pe teme legate de 
problemele familiei în zilele noastre. Prezentaţi concluziile, atitudinile 
şi convingerile voastre și celorlalți. 

Fundamentele dogmatice și biblice ale icoanei Valoarea 
spirituală şi artistică în pictura religioasă 

Valoarea spirituală şi artistică în argintăria și broderia 
religioasă 

Valoarea spirituală şi artistică în muzica bisericească latreutic: 
(gr.) care se referă la cinstirea supremă adusă lui Dumnezeu mozaic: 
procedeu tehnic artistic prin care lucrarea este obținută prin 
îmbinarea unor fragmente mici de materiale dure, divers colorate, 
fixate cu ajutorul cimentului pictură murală: frescă; pictură realizată 
pe perete prototip: tip primar; model prim; original 

10$. % capitolufl 14. „Și Cuvântul S-a făcut trup și S-a sălășluit 
între noi și am văzut slava Lui, slavă ca a Unuia-Născut din Tatăl, plin de 
har și de adevăr. |...] 

Icoana Mântuitorului 

18. Pe Dumnezeu nimeni nu L-a văzut vreodată; Fiul cel 
Unul-Născut, Care este în sânul Tatălui, Acela L-a făcut cunoscut". 


Indicaţi în textul de mai sus cuvintele care sugerează de ce a fost 
interzisă orice reprezentare a lui Dumnezeu înainte ca Fiul Său să se 
întrupeze. 

Care este urmarea întrupării Fiului lui Dumnezeu conform 
versetului 14? 

Cuvântul icoană provine din grecescul ei kon care înseamnă chip 
sau reprezentare. Icoana este o reprezentare plastică a unor persoane 
sfinte sau evenimente scripturistice și este în cultul ortodox obiect de 
venerațiel Ca mijloc de întâlnire a omului cu Dumnezeu și cu sfinții Săi, 
icoana uneşte timpul istoric cu eternitatea. 

Simbolul, ca modalitate de exprimare artistică şi de cunoaştere, 
adâncește înțelesurile transmise prin opera creata) f Pictorul de icoane 
nu îşi „propune reprezentarea unei lumi imaginare, ci încearcă să 
descopere, puțin câte puţin, o realitate nevăzută de ochii noștri, dar 
existentă: lumea spirituală, duhovnicească. 

Sfântul Evanghelist Luca pictând icoana Maicii Domnului 

Din Sfânta Tradiţie știm că pictura bisericească datează încă 
deja începuturile creștinismului. Printre primele icoane sunt cele 
pictate de Sfântul Evanghelist Luca. 

Existenţa icoanelor şi a atitudinii de cinstire a lor se întemeiază 
pe referinţe scripturistice şi patristice. 

Întruparea Domnului este temeiul fundamental al reprezentării 
şi cinstirii icoanei lui Hristos: „Și Cuvântul S-a făcut trup și S-a sălăşluit 
între noi şi am văzut slava Lui, slavă ca a Unuia-Născut din Tatăl, plin 
de har şi de adevăr” (loan 1, 14). 

Odată cu întruparea Cuvântului, Dumnezeu şi-a însușit 
înfăţişarea omenească și ne-a devenit astfel mai apropiat ca niciodată. 
Mântuitorul a spus: „Şi cel ce Mă vede pe mine, vede pe Cel ce M-a 
trimis pe Mine” (loan 12, 45). 

Chipul Mântuitorului este prototipul reprezentărilor Sale 
iconografice. De aceea Sfântul loan Damaschin afirmă în lucrarea 
Cultul Sfintelor icoane: „Dacă nu te închini icoanei, nu te închini nici 
Fiului lui Dumnezeu care este icoana cea vie a nevăzutului Dumnezeu”. 

Sfinții Părinți participanţi la Sinodul al VII-lea Ecumenic au 
hotărât: „Cinstirea icoanei trece la original şi cel ce se închină icoanei, 
se închină persoanei pictate”. Prototipul icoanei și icoana propriu-zisă 
sunt strâns legate, dar nu se confundă. Credincioşii care venerează 
icoana îl cinstesc pe cel reprezentat în ea, fără să considere că icoana şi 


prototipul ei sunt unul şi același lucru. 

Valoarea spirituală şi artistică a picturii religioase din biserică şi 
iconografie 

Deoarece icoanele sunt un mijloc complex de reprezentare și 
receptare a unor realități duhovniceşti, acestea au o deosebită valoare 
spirituală şi artistică. 

Potrivit Sfintei Tradiţii, prima icoană - nefăcută de mână 
omenească a fost mahrama pe care s-a imprimat chipul Mântuitorului 
şi prin care a primit vindecare regele Abgar al Edessei. Odată cu chipul 
Său, Hristos a „imprimat' în această mahramă şi harul vindecării. 
Astăzi icoanele se sfințesc de către preoţi și episcopi printr-o scurtă 
ierurgie prin care primesc hardivin. Spunem, în acest sens, că icoanele 
au o funcţie harică. 

Prezente în locașurile de cult, în casele creştinilor sau la locurile 
lor de muncă, icoanele însoțesc şi mijlocesc rugăciunea particulară și 
publică a acestora. În această ipostază, icoanele au o funcţie latreutica. 
Uneori, icoanele se dovedesc a fi făcătoare de minuni, pentru că, în 
urma rugăciunii pline de credinţă a închinătorilor, Dumnezeu revarsă 
cu prisosință harul Duhului Sfânt și împlineşte în mod supranatural 
cererile acestora. 

S-a spus despre icoane că reprezintă „Biblia neştiutorilor de 
carte” deoarece, odinioară, acestea erau unicul suport intuitiv pentru 
cunoaşterea Sfintei Scripturi. Privite din această perspectivă, icoanele 
au o funcţie educativ-religioasă sau pedagogică. 

Prin simbolistica şi cromatica lor, icoanele îndeplinesc în mod 
eficient și o funcţie estetică. 

Pentru a corespunde funcţiilor descrise mai sus, icoanele se 
pictează după anumite canoane sau reguli cuprinse în tratate numite 
erminii: „De pictor depinde numai aspectul tehnic al lucrării, dar 
întregul ei plan, dispoziția și compoziţia sa aparțin şi depind de Sfinţii 
Părinţi într-un chip foarte limpede” (Hotărâre a Sinodului al VII-lea 
Ecumenic, Niceea, 787). 

Trăsăturile caracteristice ale icoanei bizantine sunt: absența 
realismului, perspectiva  inversată, subordonarea formelor 
arhitecturale şi a peisajului din fondul icoanei față de personajele din 
prim plan, mărimea personajelor determinată de semnificația pe care 
o are fiecare într-un eveniment reprezentat iconografic, simbolistica 
fiecăreia dintre culori ș.a. 


Pictura murală şi mozaicul, prezente mai ales în Biserica 
Ortodoxă, au aceeași valoare artistică şi spirituală ca și icoanele. 

Prin importanța pe care o au în cult şi prin complexitatea lor ca 
formă de exprimare artistică, aceste creaţii reprezintă un adevărat 
tezaur al Bisericii Creștine. 

Rugăciune în numele Tatălui și al Fiului și al Sfântului Duh. Amin 

„Tu, Doamne Dumnezeule, Stăpâne a toate, luminează și 
îndreptează sufletul, mintea și inima robului Tău; călăuzește-mi mâinile 
ca să pot înfățișa cum se cuvine și în mod desăvârșit chipul Tău, al Sfintei 
Tale Maici și pe cele ale tuturor sfinţilor pentru slava, bucuria și 
înfrumusețarea Sfintei Tale Biserici”. (Rugăciunea pictorului de icoane, 
Molitfelnic) 

Slavă Tatălui și Fiului și Sfântului Duh și acum și pururea și în 
vecii vecilor. Amin). 

Enumeraţi temeiurile biblice pe care se fundamentează 
cinstirea sfintelor icoane. 

Care este semnificația cuvintelor Mântuitorului: „cel ce Mă vede 
pe Mine vede pe Cel ce M-a trimis pe Mine” (loan 12, 45)? 

Cum explicaţi faptul că unele icoane sunt făcătoare de minuni? 
Daţi exemple de astfel de icoane de la noi din țară. 

Interpretați următoarele metafore: „Icoana, punctul de întâlnire 
dintre istorie și eternitate”, „Icoana - fereastră spre absolut”, „Icoana, 
Biblia neştiutorilor de carte”, „Icoana, teologie în imagini”. 

Icoană reprezentând mahrama trimisă regelui Abgar al Edessei i 

Desprindeţi învăţăturile din următoarele texte patristice și 
organizați o scurtă discuţie cu titlul Icoana în viața mea: 

a) „întipăreşte-ți pe Hristos în inimă, acolo unde El locuiește 
deja; dacă citeşti despre EI într-o carte sau îl priveşti într-o icoană, El 
va lumina cugetarea ta, ca să-L cunoşti îndoit, prin cele două căi de 
percepere prin intermediul simțurilor. Astfel, tu vei vedea cu ochii 
ceea ce ai învăţat prin cuvânt. Cel ce aude și vede în acest fel, în ființa 
sa totul va fi umplut de lauda lui Dumnezeu” (Sfântul Teodor Studitul). 

b) „Să ne închinăm lor, să le sărutăm şi să le cinstim cu ochii, cu 
buzele şi cu inima, ca fiind asemănarea Dumnezeului întrupat, sau a 
Maicii Domnului, sau a sfinților care s-au făcut părtași Patimilor şi 
slavei lui Hristos şi au învins și au distrus pe diavoli și demoni și 
rătăcirea lor” (Sfântul loan Damaschin, Cultul sfintelor icoane). 

bederniţă: piesă de veșmânt arhieresc de formă pătrată, croită 


din material prețios; are în mijloc o icoană sau o cruce dveră: țesătură 
brodată care închide spaţiul din dreptul ușilor împărătești epitaf: 
Sfântul Aer; obiect de cult din material textil pe care este reprezentată 
scena punerii în mormânt a Mântuitorului epitrahil: veșmânt preoţesc, 
lung şi îngust care se pune pe după gâtul preotului; fără acesta nu se 
poate săvârşi nicio slujbă; 

patrafir felon: veșmânt bisericesc în formă de pelerină fără 
mâneci, îmbrăcat de preot peste celelalte veșminte atunci când oficiază 
ferecătură: îmbrăcăminte de metal prețios aplicată unei cărți mucar: 
unealtă în formă de foarfece cu care se taie capătul ars al mucului 
lumânării sau al fitilului candelei pentru a înviora flacăra orar: 
veşmânt bisericesc în formă de fâșie lungă purtat pe umăr de diacon în 
timpul slujbelor religioase procovăţ: acoperământ de vase liturgice 

LUCRSEgi, capitolud 

— Și a mai făcut Solomon toate lucrurile care erau în templul 
Domnului: jertfelnicul cel de aur și masa cea de aur a pâinilor punerii 
înainte; 

— Sfeșnice de aur curat: cinci în partea dreaptă și cinci în partea 
stângă, înaintea Sfintei Sfintelor, cu florile, candelele și mucările lor, 
toate de aur; 

— Lighene, cuțite, cupe, linguri și cădelniţe tot de aur curat”. 

Valoarea smninală și artistica în argintăria şi broderia religioasă 

Argintăria religioasă reprezintă arta prelucrării metalelor 
prețioase în vederea realizării unor vase și piese de cult (potire, 
cădelniţe, chivoturi, ferecaturi de cărți etc.). 

Atestată documentar încă din secolul al XIII-lea, argintăria s-a 
dezvoltat cu precădere în Transilvania, unde a beneficiat de 
exploatările locale de aur și argint. 

Chivot din 1685 (Muntenia), aflat în colecția Muzeului Naţional 
de Artă în Moldova, argintăria religioasă debutează cu o piesă de 
valoare mondială: racla Sfântului loan cel Nou, din mănăstirea 
omonimă de la Suceava. Se pare că lucrarea a fost comandată la un 
atelier genovez, în perioada 1420-1430, de domnitorul Alexandru cel 
Bun. 

Moldova secolului al XVI-lea cunoaște o anumită preferință 
pentru argintăria de tip oriental, fapt constatat în special în epoca 
domnitorului Vasile Lupu (1634-1651). Din tezaurul Bisericii „Sfinţii 
Trei Ierarhi” din laşi se păstrează mai multe piese (ibric, vas de mir, 


cădelniță), care, prin forme și decoraţii, prezintă puternice influențe 
orientale. 

Ferecătură de Evangheliar, secolul al XVII-lea, Mănăstirea Gura 
Motrului 

Unele dintre mănăstirile mai importante ale Moldovei și Țării 
Româneşti au avut mici ateliere de argintărie unde se fabricau diferite 
vase necesare cultului. Cele mai multe însă erau comandate fie 

1. Identificaţi în textul de mai sus obiectele de cult din Templul 
lui Solomon care se găsesc şi în bisericile creştine. 

2. Explicaţi la ce se folosesc obiectele identificate la exercițiul 1. 

meșterilor din Sibiu, Brașov, Bistrița sau Banat, fie unor centre 
meșteșugărești din străinătate. 

Broderia este un termen generic pentru o tehnică decorativă 
realizată pe suport textil, făcută cu acul de cusut, folosind fire de 
mătase, metal sau alte materiale. Uneori, firele sunt combinate cu 
pietre preţioase sau semiprețioase (perle, rubine, agate, safire, 
diamante). 

Cunoscută încă din antichitate (Egipt, Grecia, Roma), broderia a 
fost intens practicată în Bizanţ, în special în mediul ecleziastic. 

În Evul Mediu, broderia a fost folosită și în vestimentația 
profană, dar şi pentru obiectele de cult, purtând, în acest din urmă caz, 
denumirea de broderie liturgică. Cele mai bogat decorate sunt 
veşmintele preoțești (bedernițe, epitrahile, mânecuţe, feloane etc), 
acoperăminte de vase sacre, obiecte cu funcție specială de tip epitaf, 
dveră sau orare. 

O categorie aparte este constituită de broderiile de pe 
inventOme de mormânt utilizate la funeraliile membrilor curții 
domnești. 

Broderia medievală din ţările române s-a inspirat din modele 
bizantino-balcanice (sec. XI), dar foarte curând aceasta s-a afirmat ca 

Fragment dintr-un epitrahil brodat (secolul al XV-lea, 
Mănăstirea Putna) 

O formă reprezentativă de manifestare a geniului creator 
autohton, ocupând un rol important în ierarhia valorilor artistice 
europene de acest gen. În Ţara Românească, menţiunile documentare 
semnalează broderia încă din epoca lui Vlaicu I (1374), cele mai vechi 
piese păstrate (Bedernița de la Tismana, Epitrahilul de la Cozia) 
atestând o strânsă legătură cu arta sârbească. La începutul secolului al 


XVI-lea, broderia s-a bucurat de o atentă preţuire, caracteristică fiind, 
dincolo de elementele de tradiție bizantină, preocuparea pentru arta 
portretului. Figurile de ctitori care apar pe diversele piese au valoarea 
unor autentice documente de epocă, de exemplu Epitrahilul de la 
Mănăstirea Bistriţa, Vâlcea, 1521. 

În Moldova, începuturile broderiei se situează în epoca lui 
Alexandru cel Bun (1400-1432) din timpul căruia datează câteva 
capodopere ale genului: Sfântul Aer de la Rădăuţi, Epitaful de la Neamţ, 
1437. 

Anii domniei Sfântului Voievod Ștefan cel Mare (1457-1504) au 
fost deosebit de bogaţi pentru broderia moldovenească; numărul și 
mai ales calitatea pieselor le situează în rândul marilor reușite ale artei 
europene contemporane. Cele mai multe broderii din timpul lui Ştefan 
cel Mare sunt păstrate în Muzeul Mănăstirii Putna. 

Dincolo de considerațiile tehnice şi istorice, pictura, argintăria și 
broderia religioasă sunt forme ale artei decorative prin care 
credincioşii își manifestă dragostea față de Dumnezeu și prețuirea pe 
care o au față de obiectele liturgice. utilizate în cultul divin. Iscusinţa și 
măiestria acestor artiști sunt izvorâte din credința vie și dorința 
permanentă de a închina frumosul artistic lui Dumnezeu. 

(Eţuţidrfune 

În numele Tatălui și al Fiului și al Sfântului Duh. Amin „Doamne, 
Dumnezeul nostru, caută acum spre rugăciunea mea, a nevrednicului 
robului Tău, și trimite bogăţia binecuvântării Tale spre vasele acestea, și 
le sfințește pe dânsele cu Duhul Tău cel Sfânt, prin stropirea cu această 
apă sfințită, ca să fie vrednice a încăpea pe Sfântul Trup și Cinstitul 
Sânge al Domnului nostru lisus Hristos”. (Rugăciunea pentru sfinţirea 
vaselor liturgice: Sfântul Disc și Sfântul Potir, Molitfelnic) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

8. Ce se înţelege prin argintărie şi broderie religioasă? Daţi 
exemple de obiecte de cult specifice pentru aceste forme de artă. 

9. Explicaţi în ce măsură arta religioasă (pictura, argintăria, 
broderia) ar putea influenţa o schimbare în sufletele oamenilor pentru 
a-i apropia mai mult de Dumnezeu. 

IMmtftvi x’ Vt 

Procovăț pentru Sfântul Disc (1481, Mănăstirea Putna) 

1. Alcătuiți un portofoliu cu tema „Obiecte de artă religioasă” din 


care să nu lipsească imagini cu obiecte reprezentative și texte critice 
ale unor oameni de cultură care prezintă valoarea şi importanţa 
acestor forme ale artei în context naţional şi universal. 

2. Căutaţi în mass-media informaţii referitoare la muzee 
mănăstireşti care adăpostesc obiecte de artă religioasă renumite prin 
valoarea lor. 

Organizaţi o vizită la cea mai apropiată mănăstire care are 
muzeu. Elaboraţi un scurt eseu despre aspectele care v-au impresionat 
mai mult. 

Prezentaţi legătura dintre valoarea artei bisericești din țara 
noastră şi modul de integrare europeană, pe linie cultural-spirituală, a 
României. 

Aleluia: expresie liturgică de bucurie şi de slăvire a lui 
Dumnezeu, utilizată deseori în psalmi și în cântările bisericești; 
„Lăudaţi pe Domnul”. 

doxologie: imn de glorificare a măreției lui Dumnezeu, în cele 
trei Ipostaze (Tatăl, Fiul şi Sfântul Duh) 

Icos: cântare psaltică de la finalul unui condac ison: notă 
muzicală prelungită, acompaniament muzical cu vocea la strană (cu 
note joase) 

melod: poet și compozitor de muzică bisericească 

Minei: carte de slujbă bisericească care cuprinde cântările 
pentru sărbătorile mari şi pentru sărbătorile sfinților din fiecare zi 
Octoih: carte bisericească în care sunt cuprinse cântările din fiecare zi 
a săptămânii pe cele opt glasuri 

Osana: exclamațţie de bucurie și preamărire 

Esăw3 dăaa Sffâaen pe? 

PSALMUL ISO Aliluia. 

1”. Lăudaţi pe Domnul întru sfinţii Lui; lăudaţi-L pe El întru tăria 
puterii Lui. 

Lăudaţi-L pe El întru puterile Lui; lăudaţi-L pe El după mulțimea 
slavei Lui. 

Lăudaţi-L pe El în glas de trâmbiță; lăudaţi-L pe El în psaltire şi în 
alăută. 

Lăudaţi-L pe El în timpane și în horă; lăudaţi-L pe El în strune și 
organe. 

5. Lăudaţi-L pe El în chimvale bine răsunătoare; lăudaţi-L pe El în 
Chimvale de strigare. 


6. Toată suflarea să laude pe Domnul!" 

Valoarea spirituală și artistică a muzicii bisericești 

Cântarea religioasă ca formă de cult 

La toate popoarele lumii creștine sau necreştine, divinitatea a 
fost preamărită prin diferite acte de cult, însoţite de cântare vocală sau 
instrumentală. 

Muzica religioasă este aceea care înalță direct sufletul omului 
către Dumnezeu. Dată fiind strânsa legătură dintre cântarea religioasă 
şi stările profunde ale sufletului, fiecare religie a adoptat în cultul său 
cântări corespunzătoare principiilor de credință şi potrivite cu 
tradiţiile şi obiceiurile proprii. Acestea s-au păstrat și consolidat de-a 
lungul anilor, devenind adevărate tezaure de artă muzicală. 

În cadrul cultului, cântarea este de fapt o rugăciune de laudă și 
de slăvire, luând forma de poezie sau imn religios. Textele imnelor 
bisericești cuprind învățătura ortodoxă de credință în forma cântată. 
Astfel, cântarea religioasă este o cale prin care omul îl cunoaște mai 
mult pe Dumnezeu într-o formă foarte plăcută. 

Muzica tradițională a Bisericii noastre, își are originea în părțile 
Orientului Mijlociu, care a fost și leagănul creştinismului. Această 
muzică ne-a fost transmisă la început pe cale orală, iar mai târziu pe 
cale scrisă. Sonoritatea ei este cu totul deosebită: frazele muzicale sunt 
ample, cu sunete prelungite mult, după dorinţa și posibilitățile vocii 
interpretului. Se cântă pe opt glasuri, acestea definind, în termenii 
muzicii liniare de astăzi, gamele, majore sau minore, după cum imnul 
este de laudă și preamărire a lui Dumnezeu sau de pocăință, durere și 
întristare. Acest gen de muzică poartă numele de muzică psaltică, iar 
interpreții ei sunt numiţi și protopsalți. 

Căutaţi în dicționar înţelesul cuvintelor: trâmbiţă, alăută, 
timpan, chimval. 

La ce erau folosite în vechime cântarea și instrumentele 
muzicale? 

Care este scopul muzicii religioase în cult? 

Ce stare spirituală dobândim atunci când ascultăm sau cântăm 
un imn religios? 

Cum vă imaginaţi că ar fi Sfintele Slujbe fără cântările 
religioase? 

Fragment de partitură scrisă în notație psaltică 

Scrierea sau notația muzicii psaltice este cu totul specială, 


folosind semne grafice înşirate unul după altul, fără scară muzicală 
(portativ), chei sau alte semne specifice muzicii laice. Descifrarea unui 
cântec scris cu această notație a rămas până astăzi apanajul 
cântăreților bisericești care au pregătire în acest domeniu. 

Clasificarea imnelor bisericeşti 

După originea lor, imnele religioase utilizate în cultul ortodox se 
împart în două categorii: 

a) cântări de origine biblică - în general se cântă psalmii lui 
David; 

b) cântări de origine nescripturistică (imnuri creștine) care 
reprezintă forme ale poeziei imnografice scrise de diferiți poeți 
bisericești numiţi imnografi şi melozi. Printre cei mai importanţi se 
numără: Sfântul Chirii al Alexandriei, Sfântul Vasile cel Mare (sec. al 
IV-lea), Sfântul Roman Melodul, Sfântul Cosma Melodul, Sfântul Andrei 
Criteanul, Iosif Graptul (sec. IX) și Anton Pann. 

Formele și denumirile imnelor religioase: 

Troparul (stihira) - cea mai veche, mai mică şi mai simplă formă 
(unitate) a poeziei imnografice creștine. În cultul ortodox, troparul 
este compoziția care prezintă pe scurt viața unui sfânt sau descrie 
sensul și importanța unui eveniment din viața Mântuitorului și din 
istoria mântuirii. 

Condacul - scurt imn religios în care este rezumat un aspect 
legat de o sărbătoare religioasă sau o persoană sfântă. În alternanță cu 
icoasele, condacele intră în structura acatistelor. 

Canonul imnografic - este cea mai mare sau mai dezvoltată 
formă a poeziei religioase, consacrată în cultul divin. Este o compoziţie 
poetică de mari dimensiuni, compusă din nouă cântări. 

Cele mai vechi imne creştine sunt: Doxologia mică și Doxologia 
mare, „Născătoare de Dumnezeu, Fecioară, bucură-te” și „Lumină lină” 
(începutul sec. al IV-lea). 

Cele mai importante cărți de slujbă care cuprind şi cântări 
religioase sunt: Octoihul, Penticostarul, Triodul, Mineiul, Acatistierul. 

1. Cum explicați faptul că muzica a fost folosită întotdeauna şi de 
toate popoarele în actele de cult? 

2. Care este rolul și importanța muzicii bisericeşti în evoluția 
spirituală a creștinului? 

Ce credeţi că ar trebui să faceți pentru a vă putea apropia de 
muzica bisericească și a-i înțelege mesajul spiritual? 


În Biserica noastră nu se folosesc instrumente muzicale, ci 
numai cântarea vocală, încercați să găsiți argumente în acest sens. 

5. Comparaţi modalităţile prin care este utilizată muzica în 
Biserica Ortodoxă și în alte confesiuni creștine existente în localitatea 
voastră. 

Icoana Axion estin, reprezentând pe Sfântul Arhanghel Gavriil 
care s-a arătat în chip de călugăr unui frate de mănăstire, 
completându-i rugăciunea  „Cuvine-se cu adevărat” cu partea 
introductivă, foarte frumoasă, pe care o cântăm și astăzi. Până atunci, 
exista doar textul „Ceea ce eşti mai cinstită...”, care a fost compus de 
Sfântul Cosma Melodul. 

— L-iiyuciuHC 

În numele Tatălui și al Fiului şi al Sfântului Duh. Amin 

„Întru tine, Maică, cu osârdie s-a mântuit cel după chip, că luând 
crucea ai urmat lui Hristos și lucrând ai învăţat să nu se uite la trup că 
este trecător, ci să poarte grijă de suflet, de lucrul cel nemuritor. Pentru 
aceasta și cu îngerii împreună se bucură, Preacuvioasă Maică 
Parascheva, duhul tău. „(Troparul Sfintei Cuvioase Parascheva, glasul 
VIII) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

Citiţi următorul text patristic şi organizați o discuţie despre 
importanța muzicii religioase: 

„Să învăţăm muzica pentru împodobirea și  liniștirea 
caracterului. [...] Să cântăm psalmi pentru a călca în picioare poftele și 
a slăvi pe Dumnezeu pentru darul îmbelșugat pe care l-am primit 
necontenit și pentru hrana cea de folos, atât pentru creşterea trupului, 
cât şi pentru creşterea sufletului. 

Trebuie însă îndepărtată muzica de proastă calitate, care 
moleşește sufletul, care dă naştere la fel de fel de simțăminte, când de 
jale, când de desfrâu, când de plăcere, când de nebunie”. 
(Clementălexandrinul, Stromatele) 

Întrebări orientative: 

— Care sunt criteriile voastre de selecție a muzicii de bună 
calitate? 

— Cât de importantă este muzica în viața voastră? Care gen de 
muzică îl preferați? 

— Interpretați metafora „muzica hrană a sufletului”. 


EWÂMSÂME 

TEME LA ALEGERE: 

— Prezentaţi două temeiuri scripturistice pentru existenţa şi 
cinstirea icoanelor în Biserica noastră. 

— Precizați valoarea spirituală a icoanei plecând de la textul 
următor: 

„Nu icoana este frumoasă, ci Adevărul care coboară în ea şi se 
înveșmântează în formele ei”. (Paul Evdokimov) 

3. Elaboraţi un eseu în care să prezentaţi importanța muzicii 
religioase în viața spirituală a creștinului, pornind de la următoarele 
texte patristice: 

„Nimic nu reuşeşte să înalțe sufletul şi oarecum să-l înaripeze, 
să-l ridice de pe pământ, să-l desfacă de legăturile timpului, ca o 
melodie vocală, perfect alcătuită ritmic”. (Sfântul loan Gură de Aur) 

„Psalmul (cântat) este liniștea sufletelor, răsplătitorul păcii, 
potolirea gălăgiei și a valului gândurilor”. (Sfântul Vasilecel Mare) 

7. Căutaţi pe internet sau în biblioteci cărți sau albume de artă 
bisericească şi identificați cuvinte de apreciere ale marilor 
personalităţi culturale (critici de artă) despre frumuseţea picturii 
bizantine din bisericile ortodoxe. 

8. Elaboraţi un eseu în care să exprimațţi propriile sentimente 
trăite cu ocazia contemplării obiectelor de artă religioasă văzute în 
muzeul unei mănăstiri vizitate recent. 

9. Organizați o dezbatere cu tema „Arta creştină o teologie a 
frumuseții”, pornind de la textele de mai jos: 

10. 

„Frumosul nu e doar ceea ce ne place, mai mult decât o 
sărbătoare a ochilor, el hrăneşte şi iluminează duhul'. (Paul 
Evdokimov) 

„Dacă arta nu săvârşeşte miracolul de a transforma sufletul 
spectatorului, nu e decât o pasiune trecătoare”. (N.V. Gogol) 

„Arta în sensul ei înalt nu este o intuiţie a naturii, fiindcă nu 
urmăreşte să ne reamintească natura așa cum este ea. Scopul ei este 
revelaţia în forme sensibile a tainelor de sus”. (Nichifor Crainic) 

7. Alcătuiţi un proiect cu următoarea temă: Să-L cunoaștem pe 
Dumnezeu prin cântări religioase, prin imagini sacre sau prin 
simbolistica obiectelor de artă bisericească. 


Ipfiirfillanaa Dfilâaall<s șfi nnnfisfitmim 

O Liturghie și filantropie. Jertfa euharistică şi iubirea jertfelnică* 
Iubirea de Dumnezeu şi iubirea de semeni” Respectul față de lumea 
creată (ecologie creştină) ° Solidaritate și prietenie filantropie: 
binefacere în folosul celor săraci; caritate 

Liturghie și filantropie. Jertfa euharistiei și iubirea jertfelnic! 

MAILEI, capitolul26 

31. „lar pe când mâncau ei, lisus, luând pâine și binecuvântând, a 
frânt și, dând ucenicilor, a zis: Luaţi, mâncaţi, acesta este Trupul Meu. 

32. Și luând paharul și mulțumind, le-a dat, zicând: Beţi dintru 
acesta toți. 

33. Că acesta este Sângele Meu, al Legii celei noi, care pentru 
mulți se varsă spre iertarea păcatelor”. 

capitoMS 

44”. l-ar Eu zic vouă: lubiţi pe vrăjmașii voştri, binecuvântaţi pe 
cei ce vă blestemă, faceţi bine celor ce vă urăsc și rugaţi-vă pentru cei ce 
vă vatămă și vă prigonesc, 45. Ca să fiți fiii Tatălui vostru Celui din 
ceruri, că El face să răsară soarele și peste cei răi și peste cei buni și 
trimite ploaie peste cei drepți și peste cei nedrepți”. 

Program social desfășurat într-un centru de plasament 

Citiţi cu atenţie textele biblice de mai sus şi precizațţi: 

— Momentul biblic descris (Matei 26, 26 - 28); 

— Scopul instituirii Sfintei împărtăşanii; 

— Mijloacele cerute creştinilor pentru a deveni fii ai Tatălui 
ceresc (Matei 5, 44 - 45). 

Cuvântul Euharistie provine din limba greacă și înseamnă 
mulțumire, recunoștință. Deci, prin expresia „jertfă euharistrică” se 
înțelege slujba de mulțumire și recunoştinţă adusă lui Dumnezeu 
pentru Jertfa mântuitoare a Fiului şi pentru posibilitatea de a ne 
împărtăşi cu Trupul şi Sângele Lui spre dobândirea vieţii veșnice. 
Această slujbă este Sfânta Liturghie. 

Taina Sfintei Euharistii ocupă un loc central în viața Bisericii, 
datorită efectelor sale în viaţa credincioşilor: comuniunea cu 
Dumnezeu, curățirea de păcate, garanţia învierii și a vieţii veşnice. 

Sfânta Euharistie este taina prin care creştinul se împărtășește 
cu însuși Trupul și Sângele Domnului, prezente în mod real în Sfânta 
împărtăşanie, prin prefacerea pâinii şi a vinului. A fost instituită de 
Domnul nostru lisus Hristos la Cina cea de Taină. 


Sfânta Euharistie a primit diferite denumiri: Cina Domnului, 
frângerea pâinii, paharul binecuvântării, paharul mântuirii, ospăţul 
iubirii, Cuminecătură, împărtășanie. 

Potrivit învățăturilor Sfintei Scripturi şi ale Sfintei Tradiţii, 
Mântuitorul a instituit Sfânta Euharistie ca Taină în vederea 
constituirii Bisericii, în înţelesul ei de Trup tainic al Domnului, de 
comuniune a credincioșilor. 

Prea Fericitul Părinte Teoctist slujind Sfânta Liturghie 

Pr. D. Stăniloae afirmă: „Noi ştim că dacă unul din noi cade, cade 
singur, dar nimeni nu devine singur fericit. Cel ce devine fericit, devine 
fericit în Biserică, în calitate de membru al ei și în unire cu toți ceilalți 
membri ai ei. Dacă unul crede, este în comunitatea credinţei, dacă unul 
iubește, este în comunitatea iubirii, dacă unul se roagă este în 
comunitatea rugăciunii. |...] Biserica se roagă pentru toți și toți se 
roagă pentru toţi, dar rugăciunea noastră trebuie să fie expresia 
adevărată a iubirii, nu numai o rugăciune în cuvinte”. 

Experiența comuniunii cu semenii este întotdeauna în strânsă 
legătură cu o experiență duhovnicească autentică pentru că nu poate 
exista iubire sinceră între oameni acolo unde lipseşte iubirea de 
Dumnezeu. Cuvintele Sfântului Vasile cel Mare întăresc cele afirmate 
mai sus: „Nimic nu-i mai propriu firii noastre decât a fi în comuniune 
unii cu alții, a avea nevoie unii de alţii și a ne iubi unii pe alții”. 

Credinţa, iubirea, rugăciunea, sacrificiul, nu pot exista decât în 
comuniune, iar această deschidere a omului pentru aproapele său este 
efectul Duhului Sfânt prezent în Biserică: „Aici în Biserică este 
vindecarea pentru orice suflet bolnav de păcat şi de întristări sufleteşti. 
Ferice de cel ce nu se înstrăinează de Biserică: va avea parte de 
vindecare sigură, dacă va căuta vindecare. Aici se tămăduieşte orbirea 
sufletului. Ferice de cel care, recunoscându-și această orbire, caută 
aici”. (Sfântul loan din Kronștadt - Liturghia, cerul pe pământ). 

Iubirea jertfelnică a creştinilor îşi are izvorul în iubirea fată de 
toți oamenii mărturisită de Hristos prin Jertfa de pe Sfânta Cruce. Și, 
pentru că fiecare din noi poartă pecetea chipului lui Dumnezeu, 
întâlnirea cu semenii noştri ar trebui să (loan 12, 8) 

constituie mereu o reală bucurie. 

Un creştin adevărat trece de la preamărirea lui Dumnezeu, pe 
care o aduce în timpul Sfintei Liturghii, la grija față de aproapele aflat 
în nevoi sau necazuri. Această formă de manifestare a credinţei 


reprezintă concretizarea lucrării practice a Bisericii în viața oamenilor. 

Nu există o misiune mai înaltă decât iubirea jertfelnică. A trăi 
pentru alţii este o virtute care se manifestă prin faptele bune făcute în 
mod dezinteresat. 

Explicaţi ce se înțelege prin expresia Jertfă euharistică. 

Menţionaţi care este modelul de iubire jertfelnică a creştinilor 
pentru semenii lor. 

1. Identificaţi în textul următor faptele milei trupești: 

„Atunci va zice împăratul celor de-a dreapta Lui: Veniţi, 
binecuvântații Tatălui Meu, moşteniți împărăţia cea pregătită vouă de 
la întemeierea lumii. Căci flămând am fost și Mi-aţi dat să mănânc; 
însetat am fost și Mi-aţi dat să beau; străin am fost şi M-aţi primit; gol 
am fost şi M-aţi îmbrăcat; bolnav am fost şi M-aţi cercetat; în temniță 
am fost şi ați venit la Mine. Atunci drepțţii îi vor răspunde, zicând: 
Doamne, când Te-am văzut flămând și Te-am hrănit? Sau însetat și 
Ți-am dat să bei? Sau când Te-am văzut străin şi Te-am primit, sau gol 
şi Te-am îmbrăcat? Sau când Te-am văzut bolnav sau în temniţă și am 
venit la Tine? lar împăratul, răspunzând, va zice către ei: Adevărat zic 
vouă, întrucât aţi făcut unuia dintr-aceșşti frați ai Mei, prea mici, Mie 
Mi-aţi făcut”. (Matei 25, 34 - 40) 

În numele Tatălui şi al Fiului și al Sfântului Duh. Amin „întru 
strălucirile sfinţilor Tăi cum voi intra eu, nevrednicul? Că de voi îndrăzni 
să intru în cămară, haina mă va vădi că nu este de nuntă, și voi fi legat și 
lepădat de îngeri. Ci curăţește, Doamne, întinăciunea sufletului meu și 
mă mântuiește ca un iubitor de oameni. 

Stăpâne, iubitorule de oameni, Doamne lisuse Hristoase, 
Dumnezeul meu, să nu-mi fie mie spre osândă Sfintele acestea, pentru că 
nu sunt vrednic, ci spre curăţia și sfinţirea sufletului și a trupului și spre 
arvunirea vieții și a împărăției ce va să fie”. (fragment din Rugăciunile 
înainte de primirea Sfintei împărtășanii) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

2. Comentaţi textul următor, identificând binefacerile prezenţei 
creștinilor la Sfânta Liturghie: 

„Ce poate fi mai măreț, mai mișcător, mai de viață făcător pe 
pământ decât slujirea Liturghiei? [...] Este cu adevărat o slujire 
cerească a lui Dumnezeu pe pământ, pe care se cuvine să o primim cu 
înţelegere și vrednicie; este o fericire, pace şi bucurie pentru suflet! 


Hrăneșşte mintea, veselește inima, cheamă lacrimi de umilință, de 
evlavie, de recunoștință, îndeamnă la iubire, milostenie și compasiune 
față de toți oamenii; adună pe toți laolaltă într-o singură unire: cerul și 
pământul, pe îngeri şi pe oameni; îi înveselește pe toți întru nădejdea 
învierii şi a nemuririi”. (Sfântul loan din Kronştadt - Liturghia, cerul pe 
pământ). 

—F-I 

ICCVRINPENI, capitotul 13 

Iubirea de Dumnezeu și iubirea de semeni 

„De aș grăi în limbile oamenilor și ale îngerilor, iar dragoste nu 
am, făcutu-m-am aramă sunătoare și chimval răsunător. 

Și de aș avea darul proorociei și tainele toate le-aș cunoaște și 
orice știință, și de aș avea atâta credinţă încât să mut și munţii, iar 
dragoste nu am, nimic nu sunt. 

Și de aș împărți toată avuţia mea și de aș da trupul meu ca să fie 
ars, iar dragoste nu am, nimic nu-mi folosește. 

Dragostea îndelung  rabdă, dragostea este binevoitoare, 
dragostea nu pizmuiește, nu se laudă, nusetrufește. 

Dragostea nu se poartă cu necuviință, nu caută ale sale, nu se 
aprinde de mânie, nu gândește răul. 

Nu se bucură de nedreptate, ci se bucură de adevăr. 

Toate le suferă, toate le crede, toate le nădăjduiește, toate le 
rabdă. 

Dragostea nu cade niciodată. |...] 

13. Și acum rămân acestea trei: credinţa, nădejdea și dragostea. 
Iar mai mare dintre acestea este dragostea”. 

(N.n. acest text este numit și Imnul dragostei) 

Iubirea sau dragostea este virtutea fundamentală a 
creștinismului, virtute prin care creștinul intră în cea mai strânsă unire 
cu Dumnezeu: „Și noi am cunoscut și am crezut iubirea, pe care 
Dumnezeu o are către noi. Dumnezeu este iubire și cel ce rămâne în 
iubire rămâne în Dumnezeu și Dumnezeu rămâne întru el”. (lloan4, 
16) 

Sfânta Treime la Stejarul din Mamvri 

În creștinism, expresia „Dumnezeu este iubire” descoperă 
semnificații profunde ale acestei virtuţi, arătând că iubirea este mai 
mult decât un atribut al dumnezeirii. 

Dumnezeu creează lumea din iubire şi tot din iubire trimite pe 


Fiul Său în lume ca s-o mântuiască: „Dumnezeu așa a iubit lumea, încât 
pe Fiul Său Cel Unul-Născut L-a dat ca oricine crede în El să nu piară, ci 
să aibă viață veşnică” (loan 3, 16). 

lubirea noastră față de Dumnezeu este răspunsul la chemarea 
Lui: „Noi iubim pe Dumnezeu, fiindcă El ne-a iubit cel dintâi” (I loan 4, 
19). 

Numai dobândirea iubirii creştinești, dezinteresate, ne așază 
într-o relație autentică atât cu Dumnezeu, cât şi cu semenii noștri. 
Iubirea nu se poate exprima în izolare pentru că presupune existența 
celuilalt: „Eu am nevoie de cineva care să mă descopere; nu-mi ajunge 
să mă descopăr numai eu; sau nu mă pot descoperi deplin fără să fiu 
descoperit cu dragoste şi de altul; cu cele bune, dar și cu cele în care 
trebuie să devin mai bun. Este o descoperire a unuia de către celălalt, 
care este, în același timp un ajutor reciproc pentru înaintarea în bine”. 
(Pr. Dumitru Stăniloae) 

Acolo unde nu există iubire de Dumnezeu, nu poate exista iubire 
sinceră de oameni: „Dacă zice cineva: iubesc pe Dumnezeu, iar pe 
fratele său îl urăște, mincinos este! Pentru că cel ce nu iubește pe 
fratele său pe care l-a văzut, pe Dumnezeu, pe care nu L-a văzut, nu 
poate să-L iubească. Și această poruncă avem de la EI: cine iubeşte pe 
Dumnezeu să iubească și pe fratele său” (I loan 4, 20 - 21). 

Dacă în Vechiul Testament noțiunea de aproapele avea un 
înţeles limitat doar la cei de o religie şi neam, din Noul Testament 
învăţăm că aproapele nostru este orice om, fără nicio deosebire, toți 
fiind creați după „chipul lui Dumnezeu”. De aceea şi Domnul nostru 
lisus Hristos ne dă o poruncă nouă: „să vă iubiţi unii pe alţii, precum 
v-am iubit Eu pe voi, aşa şi voi să vă iubiți unul pe altul. Întru aceasta 
vor cunoaște toţi că sunteți ucenicii Mei, dacă veţi avea dragoste unii 
față de alții” (loan 13, 34 - 35). La fel ne îndeamnă și Sfântul Apostol 
Pavel: „Nimănui cu nimic nu fiți datori, decât cu iubirea unuia față de 
altul; căci cel care iubeşte pe aproapele a împlinit legea” (Romani 13, 
8). 

Pentru creştini, iubirea față de aproapele implică jertfelnicie, 
adică dăruire de sine, renunțare la interese egoiste. Puterea personală 
de sacrificiu dă adevărata măsură a dragostei. 

Atât de profundă şi de cuprinzătoare este iubirea creştină încât 
se revarsă şi asupra dușmanilor. Domnul nostru lisus Hristos este 
Singurul în istoria morală a lumii care le-a cerut oamenilor să-i 


iubească și pe duşmanii lor. Prin urmare, iubirea dușmanilor este cea 
mai înaltă treaptă a iubirii: aceasta implică şi iertarea necondiționată. 

lubirea, ca virtute teologică, nu are caracter imperativ, de 
constrângere. Mântuitorul spune: „lată stau la ușă și bat; de va auzi 
cineva glasul Meu și va deschide ușa, voi intra la el şi voi cina cu el şi el 
cu Mine”. (Apocalipsă 3, 20). Și la uşa celui care trăieşte în indiferență 
față de Dumnezeu bate neîncetat „mâna” iubirii lui Hristos. El bate, dar 
niciodată nu forțează „ușa”. 

Spre deosebire de credinţă şi nădejde, virtuţi care își vor găsi 
împlinirea în împărăţia lui Dumnezeu, iubirea este virtutea care se 
amplifică odată ce sufletul trece la viața veşnică. 

Ajutarea aproapelui - expresia iubirii creştine în numele Tatălui 
și al Fiului și al Sfântului Duh. Amin 

Mântuiește Doamne și miluiește pe bătrâni și pe tineri, pe săraci și 
pe sărmani, pe văduve și pe cei ce se află în neputinţe, în griji, în nevoi, în 
rele pătimiri, în robii, în temnițe și în închisori, și mai ales pe cei 
prigoniți pentru Tine și pentru dreapta credinţă ortodoxă, de neamurile 
cele fără de Dumnezeu și de cumpliţii eretici, pentru că sunt robi ai Tăi. 
Miluiește-i, mângăie-i și degrabă cu puterea Ta, din toate cele rele îi 
slobozește și le dă lor izbăvire. Amin (Rugăciunea pentru cei necăjiţi, 
lipsiţi și prigoniţi pentru dreapta credință) 

Slavă Tatălui și Fiului și Sfântului Duh și acum și pururea și în 
vecii vecilor. Amin y3 

Definiţi iubirea creştină. 

Enumeraţi modalităţi concrete de manifestare a iubirii față de 
Dumnezeu și față de semeni. 

Reflectați asupra întrebării: De câte ori a bătut Mântuitorul 
nostru lisus Hristos la ușa sufletului nostru și nu am deschis? 

Creştini veniţi să se închine la moaștele Sfintei Parascheva de la 
laşi, cea care este un model al iubirii de Dumnezeu și de semeni 

1. Organizaţi o scurtă discuție plecând de la următoarele 
întrebări: 

— Dorim pentru aproapele nostru aceleași lucruri pe care le 
dorim şi pentru noi? 

— Am făcut în toate împrejurările binele pe care am fi putut să-l 
facem? 

— Cum putem fi buni și drepți în același timp? 

— Este dificil să oferim iubire duşmanilor? Argumentați. 


— Pe ce treaptă s-ar situa dragostea într-o ierarhie a valorilor 
voastre personale? 

2. Interpretaţi textele următoare, sesizând diverse aspecte ale 
iubirii creştine: 

„lubirea adevărată începe acolo unde nu mai aștepți nimic în 
schimb”. (Antoine de Saint Exupery-C/ fade/a) 

„A spune cuiva «te iubesc» înseamnă a-i spune «tu nu vei muri 
niciodată». (Gabriel Marcel) 

„De iubirea lui lisus nimic nu te poate scăpa, nicăieri nu te poți 
ascunde de ea. Evident, tu te poți refugia în păcatul tău, te poți închide 
în bucuriile şi durerile, în satisfacțiile sau decepţiile, în izbânzile sau 
credinţele tale, dar la poarta acestei închisori este mereu prezentă 
iubirea lui lisus şi mereu bate, cu dumnezeiască răbdare, degetul ei de 
lumină”. (Dumitru Belu - Despre iubire) 

laicizat: care a dobândit caracter laic, lumesc, nereligios 

(PSALMUL 103 

„Cât s-au mărit lucrurile Tale, Doamne, toate cu înţelepciune le-ai 
făcut! Umplutu - s-a pământul de zidirea Ta. 

Marea aceasta este mare și largă; acolo se găsesc târâtoare, 
cărora nu este număr, vietăţi mici și mari. 

Acolo corăbiile umblă; balaurul acesta pe care l-ai zidit, ca să se 
joace în ea. 

Toate către Tine așteaptă ca să le dai lor hrană la bună vreme. 

Dându-le Tu lor, vor aduna, deschizând Tu mâna Ta, toate se vor 
umple de bunătăţi; 

Dar întorcându-ţi Tu faţa Ta, se vor tulbura; lua-vei duhul lor și se 
vor sfârși şi în ţărână se vor întoarce. 

Trimite-vei duhul Tău și se vor zidi și vei înnoi faţa pământului”. 

Efectele poluării 

—  Identificați versetele din care putem deduce grija lui 
Dumnezeu față de natură. 

— Identificaţi în versetele 28 - 30 care este raportul dintre 
Dumnezeu şi natură. 

— Făcând o comparaţie între starea naturii așa cum este 
descrisă în textul de mai sus şi starea ei actuală, mai putem vorbi 
astăzi de o armonie între elementele naturii, pe de o parte, și între 
natură şi om, pe de altă parte? Argumentaţi răspunsul. 

Meatul creştiniitai fața le faune* creată (ecologie creştină) 


În zilele noastre problema mediului înconjurător şi a grijii față 
de acesta a devenit una dintre principalele teme de dezbateri la nivel 
internaţional. Ecologiștii atrag atenția omenirii cu privire la 
perturbările şi dezechilibrul sistemelor ecologice, acestea fiind 
consecinţa atitudinii omului modern față de mediu. 

Suprafața împădurită a Terrei se reduce treptat, deșertul se 
mărește, iar poluarea atinge cote îngrijorătoare. Stratul de ozon care 
ne protejează de razele ultraviolete se subțiază şi, ca urmare, 
temperatura medie a Pământului crește. Resursele de ape subterane se 
reduc considerabil şi numeroase specii de plante și animale dispar. 
Prin urmare, sănătatea mediului înconjurător este grav afectată și 
prima victimă a unui mediu ambiant bolnav este însuși omul. 

Rezolvarea crizei în care se află mediul ambiant, cere mai întâi 
rezolvarea crizei relațiilor pe care omului modern le are cu tot ceea 
ce-l înconjoară: natură, oameni şi mai ales cu Dumnezeu. Mediul 
ambiant este în criză pentru că lumea de azi, profund laicizată, trece 
printr-o criză de spiritualitate. 

Natura reprezintă nu doar condiția existenței omului în mod 
egoist. Ea cere manifestarea solidarității umane pentru că 
responsabilitatea în ce priveşte protejarea naturii presupune, de fapt, 
responsabilitate față de viața şi sănătatea fiecăruia dintre semenii 
noştri. O astfel de atitudine își are temeiul în iubirea față de Dumnezeu, 
Dătătorul vieţii. 

Frumuseţi ale naturii 

Omul a fost pus stăpân peste natură, dar nu în scopul de a o 
folosi în mod abuziv, ci pentru a avea grijă de aceasta. De aceea, natura 
trebuie privită ca un dar al lui Dumnezeu, ca un mijloc prin care 
omului i se dă posibilitatea de a creşte spiritual și de a-și fructifica 
intenţiile bune față de sine și față de semeni. 

Creaţia este nu numai un bun pus la dispoziție oamenilor, ci și 
un mijloc prin care Dumnezeu. Se revelează şi comunică cu aceştia. 

Ofrandă înţelegerea naturii ca dar al lui Dumnezeu înseamnă a o 
folosi raţional, spre binele tuturor oamenilor și spre slava lui 
Dumnezeu. Un rol important îl are în acest sens imaginaţia creatoare, 
gândirea şi munca. Prin muncă și efort propriu, omul poate transforma 
natura în dar pentru ceilalţi şi pentru Dumnezeu. Prin orice ofrandă pe 
care o aduce la altar (pâine, vin, tămâie etc.) omul mărturisește că 
aceasta reprezintă roadele muncii sale făcute cu ajutorul lui 


Dumnezeu. 

Despre această atitudine de respect şi înțelegere a rostului 
naturii ne vorbeşte și pr. Dumitru Stăniloae: „Omul trebuie să se ridice 
peste darurile primite, la Dumnezeu însuși care le-a dat. Când cineva 
nu înțelege aceasta, darul i se ia adeseori fără voia sa, pentru ca să-şi 
dea seama că Dăruitorul este mai mult decât darul. Peste lume și peste 
viaţa noastră stă astfel așezată crucea...” 

Frumuseţi ale naturii 

Omul modern nu va putea restabili ordinea naturii şi să rezolve 
problema mediului ambiant, fără o nouă etică în raporturile dintre 
oameni și dintre state, care să genereze o nouă atitudine față de 
creație. 

Prin grija de a împărți frățește cu ceilalţi resursele limitate ale 
lumii, de a da şi altora posibilitatea să se dezvolte, Dumnezeu ne ajută 
să creştem spiritual, să renunțăm la egoism, să ne solidarizăm și mai 
mult între noi. 

În zilele noastre, când ne confruntăm cu intervenția abuzivă a 
omului asupra mediului este necesar ca toți oamenii să fie sensibilizați 
cu privire la aceste probleme. Este nevoie de educație ecologică 
creștină încă din primii ani de viață. Toţi avem datoria de a folosi 
resursele cu multă moderație și responsabilitate şi de a nu altera 
natura prin poluare. 

În numele Tatălui și al Fiului şi al Sfântului Duh. Amin 

„Doamne, Dumnezeul nostru, Cel ce din începutul zidirii Tale ai 
făcut cerul și pământul; cerul l-ai împodobit cu luminători mari ca să 
lumineze pe pământ, iar pământul l-ai împodobit cu verdeață și cu feluri 
de seminţe ce rodesc după felul lor și l-ai înfrumusețat cu bunul miros al 
florilor și l-ai binecuvântat, însutiși acum Stăpâne, caută din sfânt 
locașul Tău spre agoniseala aceasta și o binecuvântează. Ferește-o de tot 
răul, de ispita vicleană și de mulțimea oamenilor rău Dă-i să aducă 
roade la vreme, pline de binecuvântarea Ta. Alungă de la dânsa toată 
fiara și insecta și toată boala ce vine asupra ei cu stricăciune. Că s-a 
sfințit și s-a preamărit preacinstitul și de mare cuviință Numele Tău: al 
Tatălui și al Fiului și al Sfântului Duh, acum și pururi și în vecii vecilor. 
Amin”. 

(Rugăciunea pentru binecuvântarea semănăturilor, Molitfelnic) 

Slavă Tatălui și Fiului și Sfântului Duh și acum și pururea și în 
vecii vecilor. Amin 


LCum trebuie să respectăm și să protejăm creaţia lui 
Dumnezeu? 

2. Ce implicaţii are în viața noastră starea gravă în care se află 
mediul înconjurător? 

3. Care dintre problemele mediului vă îngrijorează mai mult și 
de ce? 

4. Ce atitudine trebuie să avem față de cei care distrug 
frumuseţile naturii? 

5. Cum vă implicaţi voi în problemele de mediu? 

Acţiune de ecologizare 

Ce poți face tu pentru un mediu curat? 

Fă-ţi datoria, implică-te! învaţă de la natură! 

Renunţă la produsele dăunătoare mediului! Plantează copaci și 
flori! Curăţă un parc! Denunţă poluatorii! 

Protestează împotriva firmelor poluatoare! Crede într-un viitor 
mai bun respectând creaţia lui Dumnezeu! 

J3 & asM (a7$). 

1/? capitolul S 

17”. Și într-una din zile lisus învăţa și de faţă ședeau farisei și 
învăţători ai Legii, veniţi din toate satele Galileei, din Iudeea și din 
Ierusalim. Și puterea Domnului se arăta în tămăduiri. 

Și iată niște bărbaţi aduceau pe pat un om care era slăbănog și 
căutau să-l ducă înăuntru și să-lpună înaintea Lui; 

Dar negăsind pe unde să-l ducă, din pricina mulțimii, s-au suit pe 
acoperiș și, printre cărămizi, l-au lăsat cu patul în mijloc, înaintea lui 
lisus. 

Și văzând credinţa lor, El le-a zis: Omule, iertate îţi sunt păcatele 
tale”. 

Minunea vindecării slăbănogului din Capernaum, mozaic 

Doi mari prieteni, Sfântul Vasile cel Mare și Sfântul Grigorie 
Teologul 

Cum apreciaţi insistența prietenilor de a-l aduce pe cel bolnav la 
Hristos? 

De ce îl vindecă Hristos pe slăbănog? 

Solidaritate şi prietenie 

Viaţa fiecărui om se împlineşte în comuniunea cu Dumnezeu și 
cu cei din jurul său. Pentru că omul este creat după chipul lui 
Dumnezeu, există în sufletul fiecăruia deschiderea spre ceilalți. 


Comuniunea de iubire dintre persoanele Sfintei Treimi este model 
pentru comuniunea și comunicarea interumană. 

Dorinţa sinceră de apropiere de oameni îşi află expresia cea mai 
curată în prietenia și solidaritatea umană. 

Dumnezeu ne-a înzestrat cu această deschidere spre celălalt 
pentru a ne face viața mai frumoasă şi a ne ajuta să suportăm mai ușor 
inerentele greutăți ale vieții. Este motivul pentru care prietenia şi 
solidaritatea au fost lăudate în toate timpurile şi li s-au închinat pagini 
nemuritoare. 

Astfel, Aristotel vedea în prietenie o necesitate existenţială: 
„Fără prieteni - spunea el n-ar dori nimeni să trăiască, chiar dacă ar 
avea toate celelalte bunuri”. La întrebarea „Ce este prietenia?”, Cicero a 
răspuns: „Prietenia nu este altceva decât un desăvârşit acord asupra 
tuturor lucrurilor divine și omenești, împreunate cu un sentiment 
mutual de bunăvoință şi afecțiune”. Concepţia greco-romană despre 
prietenie are totuşi câteva neajunsuri, insistându-se prea mult asupra 
elementului rațional și utilitarist. 

În primul mileniu creştin, Sfinții Părinţi şi alți scriitori 
bisericești, inspirându-se mai ales din învățătura Sfintei Scripturi au 
abordat și ei problema prieteniei, aducând multe elemente noi. 
Scriitorul latin Paulin al Notei spune despre prietenie: „Cum se poate 
să nu fim prieteni, când avem acelaşi Dumnezeu? (...) Cel mai bun leac 
pentru inimă este prietenul și, când doi se găsesc împreună, Hristos se 
află în mijlocul lor”. 

Pentru Sfântul Maxim Mărturisitorul, prietenia este o bucurie și 
o suferință comună: „Prietenul credincios socotește nefericirile 
prietenului drept nefericirile sale și le suportă împreună cu acela, 
suferind până la moarte”. 

Cuvinte la fel de frumoase despre prietenie le găsim și în 
scrierile Sfântului Ambrozie al Mediolanului: „Un prieten sincer e mai 
apropiat decât orice rudă. Nu e nimic mai frumos pe lume decât o 
prietenie. Ce poate fi mai presus și mai preţios decât faptul că ai în fața 
cui să-ți deschizi inima, să-ți împărtășeşti tainele, să încredințezi cele 
ascunse? Ce poate fi mai mângâietor decât când ai un om sincer, 
devotat, când la fericire se bucură împreună cu tine, iar în timp de 
durere îți dă sfaturi și te mângâie!” 

Avem în istoria Bisericii Creştine exemplul unei prietenii 
celebre, și anume prietenia dintre Sfântul Vasile cel Mare şi Sfântul 


Grigorie de Nazianz. Ultimul mărturisește: „Dumnezeu mi-a făcut și 
acest bine: mi-a dat ca tovarăș, un bărbat prea înțelept, ce prin viaţa şi 
cuvântul său pe toţi îi întrecea. (...) Pot spune că eram o pereche 
vestită în Grecia, toate ne erau comune și un singur suflet aveam”. 

În Noul Testament, termenul de prietenie este folosit în 
nenumărate situaţii. Sfântul loan Botezătorul mărturisește că este 
„prietenul Mirelui” (loan 3, 29) și însuși Mântuitorul îl numeşte pe 
Lazăr „prietenul nostru” (loan 11, 11) iar pe Sfinţii Apostoli „prietenii 
Lui” (loan 15, 14). 

Şi tot Domnul nostru lisus Hristos este Cel care ne poruncește: 
„Aceasta este porunca Mea: să vă iubiţi unii pe alţii, cum v-am iubit Eu. 
Mai mare dragoste decât aceasta nimeni nu are, ca sufletul lui să și-l 
pună pentru prietenii săi” (loan 15, 12-13). Mântuitorul este modelul 
suprem de iubire și prietenie. 

Noi putem deveni prietenii Lui numai dacă împlinim poruncile 
divine: „Voi sunteţi prietenii Mei dacă faceţi ceea ce vă poruncesc” 
(loan 15, 14). 

e M /Saia lubirea jertfelnică de semeni 

Soldat ajutând copii afghani pe care Mântuitorul ne-a învățat să 
o practicăm este cea care ar trebui să stea la baza solidarităţii dintre 
semeni. Pilda Samarineanului milostiv este un exemplu grăitor în acest 
sens. Solidaritatea reprezintă, în înţeles creștin, atitudinea de 
deschidere spre a-i ajuta pe semenii noştri care se confruntă cu 
necazuri. 

Prietenia şi solidaritatea aduc roade folositoare nu numai 
pentru indivizi, ci şi pentru societate, deoarece fac să dispară 
neînțelegerile, conflictele, să se stingă patimile şi să se prețuiască 
virtuțile, buna înțelegere, pacea, statornicia, sfatul bun, ajutorul în 
nenorocire, sacrificiul. 

În viaţa creştină, prietenia și solidaritatea sunt expresia iubirii, 
acea iubire jertfelnică prin care cel care oferă ajutor, nu așteaptă 
răsplată. Creştinul este fericit doar prin faptul că a putut face binele 
pentru aproapele său. 

— Enumeraţi câteva criterii după care apreciaţi că o prietenie 
este adevărată. 

— Consideraţi că prieteniile voastre sunt bine-plăcute lui 
Dumnezeu și un model pentru cei din jur? De ce? 

— Pot exista relaţiile de prietenie între părinţi şi copii? Ce 


presupun aceste relații din partea părinţilor? Dar din partea copiilor? 

— În ce situaţii se pot ivi nemulțumiri între prieteni? Cum îi poţi 
atrage atenţia prietenului că a greșit într-un anumit caz? 

Pilda Samarineanului milostiv 

5. Cum se manifestă solidaritatea între oameni? Ilustrați prin 
exemple. 

l-u-uciuiic 

În numele Tatălui şi al Fiului și al Sfântului Duh. Amin 
Dumnezeule al dragostei, Ție îţi sunt dator a-ţi mulțumi pentru dulcele 
simțământ al dragostei și ocrotirii de care mă bucur. O, Cel ce ești 
Izvorul tuturor bunătăţilor, revarsă binecuvântarea și binefacerile Tale 
peste acela pe care inima mea îl iubește și îl cinstește. Pe robul Tău (N) 
apără-l de toate primejdiile ce înconjoară viaţa muritorilor pe pământ 
Fă să răsară asupra lui totdeauna un soare strălucitor, să risipească 
norii grijilor și suferințelor. Umple inima lui de bucuria mântuirii Tale. 
Povăţuieștepașii lui în căi drepte, în căile mântuirii și ale fericirii. |...] 

Dă-i, Dumnezeul meu, toate plăcerile și toate bucuriile îngăduite 
muritorilor care păzesc poruncile Tale şi fac bine aproapelui lor. Îngerul 
Tău cel bun să-l însoţească și să-l păzească în toată viaţa lui; și după o 
viață lungă, plină de binefaceri și fapte bune, să se învrednicească a 
dobândi bunătăţile cele fără de sfârșit, gătite pentru toţi cei ce lucrează 
virtutea. Amin”. 

(Rugăciune pentru binefăcătorul nostru) 

Slavă Tatălui și Fiului și Sfântului Duh și acum și pururea și în y 
vecii vecilor. Amin 

Comentaţi înţelesul următoarelor citate: 

14. „Prietenul iubește în orice vreme, iar în nenorocire el e ca un 
frate”. (Pilde 17, 17) 

15. „Mai mare dragoste decât aceasta nimeni nu are, ca sufletul 
lui să şi-l pună pentru prietenii săi”. (loan 15, 13) 

16. „Vom câștiga prietenia unui om cultivând în noi însuşirile pe 
care le prețuim în el”. (Socrate) 

17. „Prietenia îndoiește bucuriile şi înjumătăţeşte necazurile”. 
(Francis Bacon) 

18. „Dojeneşte-ţi prietenii în taină şi-i laudă în public”. (proverb 
latin) 

19. „Prietenia este una din mângâierile vieţii”. (Gala Galaction) 

20. „Voi sunteţi prietenii Mei, dacă faceţi ceea ce vă poruncesc, 


„(loan 15, 14) 

21. 

„EWÂLMAXR 

TEME LA ALEGERE: 

1. Identificați textul care reprezintă sinteza poruncilor din 
Vechiul Testament: 

„Eu sunt Domnul Dumnezeul tău, să nu ai alți dumnezei în afară 
de Mine” (Ieşirea 20, 2 - 3). 

„Aşa să lumineze lumina voastră înaintea oamenilor, așa încât să 
vadă faptele voastre cele bune și să slăvească pe Tatăl vostru Cel din 
ceruri” (Matei 5, 16). 

„Să iubeşti pe Domnul Dumnezeul Tău, cu toată inima ta, cu tot 
sufletul tău şi cu tot cugetul tău. Aceasta este marea și întâia poruncă. 
lar a doua, la fel ca aceasta: să iubești pe aproapele tău ca pe tine însuți. 
În aceste două porunci se cuprinde toată Legea și prorocii” (Matei 22, 
37 - 40). 

d) Să nu ucizi” (Matei 5, 21). 

Enumeraţi cel puţin cinci criterii pe care se întemeiază o relație 
de prietenie adevărată. 

Citiţi cu atenţie textul de mai jos şi răspundețţi la următoarele 
solicitări: 

Explicaţi, pe scurt, de ce consecințele lipsei de comuniune cu 
Dumnezeu şi cu semenii sunt: tristeţea, ruşinea, dezolarea, după cum 
afirmă autorul. 

Formulați trei învățături morale pentru sufletul vostru. 

„L-am căutat pe Dumnezeu în oamenii din satul meu, apoi în 
cărți, în idei și în simboluri. Dar aceasta nu-mi dădea nici pace şi nici 
dragoste. Într-o zi am descoperit, în scrierile Sfinților Părinţi ai 
Bisericii, că este posibil să-l întâlneşti pe Dumnezeu cu adevărat, în 
rugăciune. 

Atunci, cu multă răbdare, m-am așezat pe treabă. Astfel, am 
înţeles, puţin câte puţin, că Dumnezeu este aproape, că mă iubește și că, 
lăsându-mă umplut de iubirea Lui, inima mea se va deschide celorlalți. 
Am înţeles că iubirea este comuniune cu Dumnezeu și cu cel de lângă 
tine. Şi că fără această comuniune lumea nu este decât tristeţe, ruşine, 
dezolare... 

Numai dacă va voi să trăiască în această iubire, lumea va 
cunoaşte viața veşnică”. 


(Pr. Dumitru Stăniloae, Iubire creștină) 

4. Prezentați modelul de iubire a semenilor, așa cum ni-L oferă 
Mântuitorul în versetele următoare: 

„Aceasta este porunca Mea: să vă iubiţi unul pe altul, precum 
v-am iubit Eu”. (loan 15, 12) „Toate câte voiţi să vă facă vouă oamenii, 
asemenea și voi faceţi lor”. (Matei 7, 12) 

8. Sugestii de teme pentru elaborarea unor eseuri: Arta de a fi 
bun prieten, Omul și valoarea lui în creștinism, Adevăr și minciună în 
raporturile dintre noi. 

9. Propuneţi și organizați activități filantropice în sprijinul celor 
din centrele de plasament și a căminelor de bătrâni din localitatea 
voastră. 

10. Lucraţi în echipe şi elaboraţi proiecte cu temele următoare: 
Iubirea faţă de semeni, Prietenia, Solidaritatea între oameni. 

11. 

Marile religii ale lumii (altele decât cele monoteiste) 

Msfâsamr cosmogonie: concepție despre facerea lumii, existentă 
în mitologiile popoarelor din toate timpurile pictogramă: desen sau şir 
de desene simbolice, sugestive, prin care sunt redate obiectele şi ideile 
în unele sisteme primitive de scriere sarcofag: monument funerar în 
formă de sicriu, artistic ornamentat totem: animal, plantă sau, rar, 
obiect considerat de unele triburi primitive ca strămoș și protector al 
populației respective şi venerat ca atare 

(ROMANI, capitolul? 

13. „Fiindcă nu cei ce aud legea sunt drepţi ia Dumnezeu, ci cei ce 
împlinesc legea vor fi îndreptați. 

14. Căci, când păgânii care nu au lege, din fire fac ale legii, aceștia, 
neavând lege, își sunt lorușilege. 

15. Ceea ce arată fapta legii scrisă în inimile lor, prin mărturia 
conștiinței lor și prin judecăţile lor, care îi învinovăţțesc sau îi și apără. 

16. În ziua în care Dumnezeu va judeca, prin lisus Hristos, după 
Evanghelia mea, cele ascunse ale oamenilor”. 

Numiţi subiecţii textului biblic de mai sus. 

Identificaţi originea conștiinței morale, după versetul 15. 

Explicaţi care este rolul conștiinței morale în împlinirea 
poruncilor de către cei care nu cunoșteau legea mozaică. 

Religia Egiptului antic 

Despre existența poporului egiptean sunt date istorice încă din 


mileniul al III-lea î.Hr. Izvoarele referitoare la istoria religioasă a 
Egiptului sunt numeroase: textele din piramide (inscripţii și 
pictograme funerare), textele din sarcofage, monumente arheologice, 
renumita Carte a morților. Religia Egiptului antic a fost politeistă şi 
idolatră, având un important rol în viața poporului. 

În panteonul egiptean sunt foarte mulţi zei, grupaţi de teologia 
egipteană în: zei solari, zei ai pământului, zei ai cerului, zei ai morții, 
zei ai dreptății. 

Cel mai cunoscut zeu solar este Ra. Mitologia egipteană afirmă 
că acesta lupta împotriva puterilor întunericului, însoțit de alţi zei și 
zeițe și de sufletele celor morți. Horus, alt zeu solar foarte popular, era 
considerat copilul lui Ra. 

Amon, la început zeu local din cetatea Teba, a fost asociat mai 
târziu cu Ra, devenind Amon-Ra, cel mai puternic zeu din perioada 
regatului nou egiptean. Era considerat creatorul tuturor lucrurilor. 

Prin reforma faraonului Amenofis al IV-lea, cultul exacerbat al 
zeului Amon-Ra a fost oprit datorită promovării zeului Aton, zeul 
discului solar, ca zeu suprem. Aceasta a fost o încercare de a introduce 
monoteismul. După moartea lui Amenofis, urmașul lui, Tutankamon, a 
reînviat cultul lui Amon-Ra. 

Faraonul, conducătorul poporului egiptean, făcea parte din 
panteon. Se credea că primii faraoni au fost zei, de aceea urcarea unui 
faraon pe tron era asemănată cu urcarea soarelui pe tronul lui Horus. 

Osiris, zeu al morților, era reprezentat printr-un om înfășurat în 
panglicile mumiei. În legenda „Osiris şi Isis, transmisă de Plutarh, acest 
zeu este descris ca fiu al cerului şi al pământului. 

Ptah, zeu al pământului, a fost asociat mai târziu cu diferiţi zei ai 
morții. 

Mulţi zei egipteni au fost, de fapt, întruchipări ale forţelor 
naturii, în religia egipteană au fost prezente și elemente totemice, 
adică au fost adorate animale și păsări care erau ținute în altarele unor 
temple special clădite. Când mureau, animalele erau îmbălsămate şi 
îngropate în necropolă. Boul Apis, considerat o întrupare a zeului Ptah, 
a fost foarte venerat în Memfis. El simboliza fecunditatea. 

Cultul egiptenilor se desfășura la templele ridicate în cinstea 
zeilor. Cel mai impunător templu a fost cel lui Amon-Ra. 

Preotul suprem era faraonul, ca fiul al zeilor. Ceilalţi preoți își 
îndeplineau funcția ca înlocuitori ai regelui şi se bucurau de mare 


cinste în rândul poporului. Cu timpul s-a format și o ierarhie 
preoțească. Preoţii trăiau după reguli foarte stricte, care le impuneau o 
viață morală model pentru credincioşi. În cultul egiptean existau şi 
preotese care se ocupau cu muzica şi dansul închinate zeilor. 

Cultul egiptean era de două feluri: zilnic şi pentru sărbători. La 
unele temple cultul zilnic avea 35 de ceremonii pe zi, în timp ce la 
altele se ajungea și la 60. Exista credința că, în urma riturilor, prin 
jertfele aduse idolilor din templu aceștia puteau reînvia, ca odinioară 
Osiris. 

Cultul particular era Săvârşit la egipteni de capul familiei la 
domiciliul acesteia. Consta în sacrificii aduse strămoșilor şi închinări 
către idoli și amulete. 

I. fi C 

În ceea ce priveşte cultul morților, există părerea că egiptenii au 
fost primul popor care a crezut în nemurirea sufletului, idee susținută 
şi de atenţia deosebită acordată înmormântărilor. După egipteni, 
sufletul ar fi format dintr-o sciziune, o serie de suflete, care definesc 
activitatea spirituală a omului. Aceste „bucăţi” de suflet se numeau: 
Bai (sufletul propriu-zis), Ka (chipul invizibil), Ran (numele omului), 
Ach (inima). 

5. Descrieţi trăsăturile principale ale religiei Egiptului antic, aşa 
cum reies din textul lecţiei. 

6. Enumeraţi izvoarele care prezintă religia Egiptului antic. 

7. Prezentaţi consecințele pe care le poate avea în viața politică, 
socială şi economică a unui stat venerarea conducătorului ca pe zeu. 

Sărbătorile egiptene: 

— Sărbătorirea inundațiilor produse de Nil; 

— Schimbarea anotimpurilor; 

— Zilele aniversare ale nașterii, respectiv urcării pe tron a 
regelui; 

— Misterele osiriene. 


lxiommm 

Frescă egipteană reprezentând un ritual de înmormântare în 
cărțile morţilor, egiptenii prezintă adevărate ghiduri ale lumii de 
dincolo. Cea mai răspândită versiune a învățăturii despre moarte a fost 
cea osiriană. Egiptenii vedeau raiul ca pe o foarte frumoasă vale a 
Nilului. Credeau şi într-o judecată a sufletului în fața unui tribunal. 


Ideea de sancțiune nu este foarte explicit formulată în credința 
vechilor egipteni. Se considera că, după judecată, sufletele celor 
păcătoși erau chinuite într-un loc de pedeapsă, apoi se întorceau pe 
pământ pentru o viață mizerabilă sau se întrupau în animale necurate. 

Piramida lui Kheops de la Gizeh 

Mormintele egiptenilor erau fie gropi simple pentru oamenii 
obișnuiți, fie morminte regale şi nobiliare care aveau înfățișarea unor 
fortărețe, numite mastaba. Faraonii se îngropau în piramide, care erau 
tot mastabe, dar de dimensiuni monumentale. 

Mumificările aristocraților se făceau astfel: - se extrăgea 
printr-o nară cu urmerâncovoiat o parte a creierului; cealaltă parte era 
lichefiată cu medicamente; cadavrul era golit de intestine, curățit şi 
mumificat cu vin de palmier și aromate pulverizate; 

— Locul gol era umplut cu smirnă pisată și cusut la loc; cadavrul 
era îmbibat în azotat de potasiu; 

— Era păstrat timp de 70 de zile într-un loc ascuns; 

— Trupul era înfășurat de la cap până la picioare în fâşii de 
pânză înmuiate în cauciuc; pe față i se punea o mască de in 

— Trupul îmbălsămat era pus într-o cutie de lemn specială, 
construită în formă de om, cu două ferestre rotunde în dreptul ochilor. 
Exteriorul cutiei era inscripționat cu rugăciuni către zeii protectori ai 
morților. 

— Dintre obiectele de înmormântare nu lipsea niciodată 
barca,(după Herodot) 


Religia egipteană se evidenţiază printre celelalte religii 
politeiste ale lumii antice prin cultul solar în numeroase variante, prin 
încercarea speculativă de monoteism, prin cultul discului solar al lui 
Aton şi prin credința în viața viitoare, credință care a făcut ca pe 
teritoriul Egiptului să fie cele mai multe monumente funerare. 

Căutați în diferite surse informații şi imagini despre piramidele 
egiptene. Alcătuiţi cu acestea scurte referate sau un portofoliu tematic. 

Într-o existență superioară sau inferioară se face în funcție de 
faptele făcute în viața anterioară. 

Totalitatea faptelor din viața unui om reprezintă karma 
acestuia. 

Prin urmare, dacă necunoașşterea este principala cauză care 


duce la reîncarnare, atunci cunoaşterea lui Atman încheie suferința. 
Omul care îşi dă seama că universul și el însuşi nu sunt decât o iluzie 
este un fericit pentru că atinge starea de bodhi (fericire) şi intră în 
nirvâna. 

Această teorie a reîncarnărilor succesive este marea noutate 
adusă de religiile Indiei. 

Hinduismul 

Hinduismul este religia practicată de cei mai mulți locuitori ai 
Indiei. Această religie valorifică vechile principii religioase din 
perioada vedică și brahmană a spiritualității indiene. 

Cele mai importante izvoare pentru cunoașterea hinduismului 
sunt: Mahābhārata şi Bhagavad-GTtă. 

Mahăbhârata este o epopee impresionantă, cu peste două sute 
de mii de versuri grupate în optsprezece cărți, scrisă pe parcursul unui 
mileniu. Reprezintă o adevărată enciclopedie a gândirii indiene. 

Bhagavad-GTtă este o lucrare desprinsă din Mahăbhărata. În 
această carte, scrisă într-un stil elevat, se recomandă pentru 
desăvârșirea spirituală atât cunoaşterea, cât şi fapta bună. 

Rămavăna este o altă mare epopee indiană, utilizată ca mijloc de 
cunoaștere a hinduismului. 

Zeii hinduşi cei mai cunoscuţi au fost Brahma, Visnu, Siva. 
Despre zeul Visnu se spune că s-a întrupat în eroii Krişna şi Rama 
menţionaţi în epopeile amintite. În mitologia indiană mai sunt alţi 
numeroşi zei şi zeițe, grupaţi pe familii. Cu excepţia lui Brahma, ceilalți 
zei nu erau veşnici. 

În religia hindusă există și obiceiul venerării unor elemente ale 
naturii, considerate sfinte: vaca, unii copaci sau unele ape (Gange). 

Regimul de vieţuire în caste, specific perioadelor anterioare, a 
slăbit în perioada hindusă, dar nu a dispărut, ci a generat o mulțime de 
subcaste. Astăzi, în India regimul de caste este interzis prin lege (din 
1949), dar rânduielile acestora încă mai persistă în viața morală și 
religioasă. 

Locașurile de cult hinduse erau templele de mari proporții, 
unele chiar subterane sau scobite în stânci. Un templu hindus era 
împărțit în naos (locul unde stăteau credincioşii), un sanctuar (loc 
destinat numai brahmanului care săvârșea serviciul religios) şi o 
cămăruţă în care stătea închisă statuia zeului. Lângă temple se găseau 
bazine cu apă pentru spălări rituale și construcţii anexe. 


În fruntea ierarhiei clericale indiene stătea un guru. El nu avea 
voie să iasă vreodată din incinta templului. În situaţiile rare când era 
văzut, acesta stătea în genunchi la picioarele zeului venerat. Marele 
guru era întotdeauna celibatar. 

Ritualurile zilnice aveau loc de cinci ori pe zi. Cel mai important 
era ritualul de la răsăritul soarelui, pentru că atunci se aprindea focul 
sacru. Rugăciunile care se rosteau la ceremonii erau însoţite de 
formule magice numite mantre. Riturile se desfășurau în temple sau în 
jurul acestora și puteau dura mai multe zile, sfârșindu-se cu procesiuni 
şi pelerinaje. 

I 

1. Reflectați asupra următoarelor cugetări din filosofia hindusă 
şi găsiți învățături similare în creștinism: 

„A nu face rău nimănui în gând, prin vorbă sau prin faptă, a da la 
alții şi a fi blând cu toţi: aceasta este datoria continuă a celor buni. Cei 
cu suflet mare se bucură când fac bine, fără a se gândi la propriul 
interes; când fac un serviciu altora, ei nu se aşteaptă în schimb la 
favoruri”. 

„Poarta cerului e foarte îngustă și mică. Ea nu poate fi văzută de 
cei fără minte, orbiţi de iluziile deșarte ale acestei lumi. Chiar cei cu 
vederea clară, care văd calea și caută să intre găsesc poarta zăvorâtă şi 
greu de descuiat. Zăvoarele ei grele sunt mândria, patima, lăcomia şi 
desfrâul”. (din Mahābhārata) 

2. Căutaţi în diferite surse media informaţii despre situația 
Hinduismului și Budismului azi: 

număr de adepţi, arie de răspândire, forme de manifestare a 
cultului. 

libaţie: (în antichitate) act ritual care consta în gustarea și apoi 
vărsarea unei cupe de vin, lapte etc. ca omagiu adus divinității 
sincretism: amestec de teorii filosofice şi religioase contradictorii care 
au fost reunite în mod forțat 

Vîn-m. 

Partenonul din Atena 

Izvoarele de cunoaștere a religiei grecești: 

a) Izvoare literare: 

— Homer, Iliada şi Odiseea 

— Hesiod, Theogonia şi Munci și zile 

— Imnurile homerice 


— Pindar, Odele triumfale - Herodot, /sfor//7 e 

Izvoare epigrafice scrise şi arheologice 

Izvoare arheologice 

Perioadele istorice ale civilizației greceşti: 

— Perioada geometrică (1025 - 700 î.Hr.) 

— Perioada arhaică (700 - 500 î.Hr.) 

— Perioada clasică (500 - 323 î.Hr.) 

— Perioada elenistică (323 - 31 î.Hr.) 

— Perioada romană (31 î.Hr. - 313 d.Hr.) 

Religia grecilor antici şi a romanilor Religia grecilor antici 

Civilizaţia grecilor antici a început în bazinul mediteranean. 
Poemele homerice Iliada şi Odiseea au fost considerate „Biblia” 
grecilor antici şi principalul izvor de cunoaștere a religiei lor. Din 
aceste cărți aflăm că în timpul lui Homer (sec. al VIII-lea î.Hr.) religia 
grecilor este caracterizată de antropomorfism, față de perioada 
anterioară când divinitățile erau obiecte şi ființe reprezentate prin 
simboluri ca: topoare, arbori, animale, păsări. 

După Hesiod, mitologia greacă explică nașterea zeilor prin 
analogie cu cea a oamenilor. Zeii se nasc unii din alții. Astfel, din 
Chaosul inițial s-a născut Noaptea și zeul Erebus, din aceştia Eterul și 
Ziua. Tot din Chaos s-a născut Geea. Aceasta îl naște pe Uranus (Cerul) 
şi pe Pontu (Marea neroditoare). Din Uranus şi Geea apar doisprezece 
titani, bărbaţi şi femei. Noaptea naște pe Moira (Destinul) şi pe 
Thanatos (Moartea). Titanii Chronos şi Rhea au dat naștere Hestiei, 
Demetrei şi Herei. Moralitatea scăzută a zeilor a fost determinată de 
originea lor. Ei au fost, însă, adorați independent de consideraţiile 
morale şi sociale. Zeii au fost socotiți stăpâni şi conducători supremi ai 
lumii și ai forțelor naturii. 

Pe lângă cei doisprezece zei din Panteon, grecii venerau și alte 
zeități mai mici, ca: furiile, nimfele, nereidele, sirenele șisatihi. 

Prin „misterele de la Eleusis” grecii o venerau pe zeița Demetra 
şi încercau să simbolizeze veșnica schimbare a anotimpurilor, 
vegetația care moare și renaşte. Cele mai spectaculoase mistere 
eleusine se desfășurau toamna. Erau ceremonii secrete la care 
participau numai cei inițiați. 

În religia grecilor a fost foarte prezent și cultul eroilor. Aceştia 
erau fie oameni îndumnezeiţi, fie zei decăzuţi. Un erou se năștea, de 
obicei, dintr-un zeu şi o pământeancă sau dintr-un pământean şi o 


zeiță. Eroii făceau lucruri nemaipomenite. De exemplu, Hercule, născut 
din Zeus și Alcmena, a ucis un leu, a sugrumat șerpii trimiși de Hera, a 
reuşit să finalizeze doisprezece munci foarte grele. 

Cultul zeilor se manifesta prin jertfe, libaţii şi purificări. Cele mai 
obişnuite jertfe erau sacrificiile de animale. 

Locurile de cult ale grecilor erau templele, unele de mare 
frumuseţe, special consacrate zeilor și așezate întotdeauna cu fața spre 
răsărit. 

Preoţii greci nu alcătuiau o castă aparte. Actele de cult se 
desfășurau atât în viața de familie, cât şi în cea publică. Focul era 
considerat zeul suprem al casei şi i se aduceau ofrande. Riturile vieţii 
publice erau alcătuite din rugăciuni, spălări rituale şi sacrificii. 

Sărbătorile difereau de la o cetate la alta și de la un zeu la altul. 
Erau celebrate și: schimbarea anotimpurilor, muncile agricole, culesul 
viilor. 

Deşi concepţia grecilor despre moarte a evoluat treptat, totuși 
spre sfârşitul civilizaţiei antice greceşti mai era prezent încă zeul 
morții, Hades. împărăţia morților era localizată sub pământ, fiind 
considerată un loc de mare suferință. 

În timpul de decadenţă a religiei greceşti (perioada elenistică şi 
romană), amestecul de religii ia amploare. Religia grecilor pierde acum 
din putere pentru că slăbeşte cultul zeităților. În schimb, se dezvoltă 
credinţa în superstiții. 

Religia romanilor 

La romani lipseşte o literatură sacră aşa cum o au grecii, astfel 
încât religia lor antică poate fi cunoscută doar din scrierile unor autori 
ca Terentius Varro, Cato, Cicero, Vergilius, Ovidiu, Fericitul Augustin. 

Religia romanilor, ca şi a celorlalte popoare antice, a fost o 
religie politeistă, care a evoluat de la forme de divinizare a diferitelor 
elemente din natură, la adorarea zeilor, la cultul eroilor sau al altor 
divinități mai mici. 

Cultul roman a început în locurile retrase din păduri și peşteri şi 
a urcat apoi în temple din ce în ce mai măreţe, închinate zeităților. 

Preoții slujitori nu au format o categorie socială aparte. Cultul 
putea fi slujit și de alte persoane decât preoții. Persoanele destinate 
cultului s-au grupat în colegii și corporaţii, desemnându-şi un 
conducător numit Pontifex Maximus. 

Ritualurile erau publice şi particulare. Cultul public consta în 


rugăciuni, purificări, voturi, jertfe și sacrificii. Voturile erau 
considerate cele mai eficiente forme de a se câștiga bunăvoința zeilor, 
în schimbul promiterii de jertfe și ofrande. Aceste voturi (promisiuni 
condiționate) se scriau pe pietre și se puneau pe genunchii zeilor. De 
asemenea, sacrificiile ocupau un loc important în cultul roman. 

Cultul particular se făcea în cadrul fiecărei familii; jertfele și 
ofrandele se aduceau, de obicei, focului, protector al căminului. La 
romani a existat și un cult al morţilor. Ei credeau în viața sufletelor 
după moarte şi aveau consacrate zile speciale de pomenire ale 
acestora. 

În perioada imperiului, a fost instituit şi cultul împăratului, 
manifestare ce avea să contribuie mult la menținerea unităţii 
imperiului, împărații romani primeau și titlul de Augustus - epitet 
religios care implica o consacrare, o sfințire a persoanei căreia i se 
acorda. 

În această perioadă istorică, au pătruns în Roma, tot mai mult, 
cultele orientale care s-au împletit cu cele grecești şi romane. În final a 
rezultat un sincretism religios. Această stare a anunţat slăbirea 
autorității vechilor religii politeiste grecești și romane. Sincretismul 
religios era un amestec foarte eterogen şi curios de credinţe și rituri 
antice, în care predominau elementele astrale şi panteiste. Ca urmare 
s-au înmulțit practicile oculte, magice. 

Religia romanilor și a grecilor antici a fost înlocuită treptat de 
noua religie care tocmai apăruse: creştinismul. Această nouă religie nu 
semăna cu niciuna de până atunci, nu era un sincretism, nu copia nimic 
din cele de dinainte și aceasta pentru că era religia întemeiată de Fiul 
lui Dumnezeu întrupat și Jertfit pentru mântuirea lumii întregi. 

În numele Tatălui și al Fiului şi al Sfântului Duh. Amin Lăudaţi pe 
Domnul din ceruri, lăudaţi-L pe El întru cele înalte. Lăudaţi-L pe El toţi 
Îngerii Lui, lăudaţi-L pe El toate puterile Lui. Lăudaţi-L pe El soarele și 
luna, lăudaţi-L pe El toate stelele și lumina |...] că El a zis și s-a făcut, El 
a poruncit și s-au zidit. Lăudaţi pe Domnul toţi cei de pe pământ, 
(fragment din Psalmul 148) 

Slavă Tatălui și Fiului și Sfântului Duh și acum și pururea și în 
vecii vecilor. Amin 

Formulați câteva trăsături comune tuturor religiilor politeiste. 

Găsiţi asemănări și deosebiri între: a) religia grecilor și a 
romanilor; b) religiile politeiste și cele monoteiste cunoscute de voi. 


Perioadele istorice ale Romei antice: 

— Perioada regalității: 753 - 509 î.Hr. 

— Perioada republicii: 509 - 31 î. d.Hr. 

— Perioada imperiului 31 - 476 d.Hr. 

Statuia zeiţei Minerva 

Panteonul roman: 

Printre zeitățile mai cunoscute, din prima perioadă istorică, 
amintim pe Jupiter, zeu al agriculturii, apoi al cerului şi al luminii. 
Junona, soţia lui Jupiter, era zeița care proteja femeile; Marte zeu al 
vegetației, mai apoi al războiului, Ianus, Quirinius, Vesta, Minerva, 
completau panteonul zeilor în perioada regalității. Printre divinitățile 
mici erau veneraţi: penații (vegheau prosperitatea casei), geniile 
(protectori personali ai oamenilor), larii (protejau cetăţile şi 
comunitățile omenești), manii (protectori ai sufletelor strămoșilor). 
Mitologia romană n-a avut amploarea celei greceşti şi, practic, a 
împrumutat de la aceasta și eroii pe care i-a venerat: Castor şi Polux, 
Hercule au fost Împrumutați de la greci. 

1. Citiţi Iliada şi Odiseea, de Homer. Alcătuiți fişe de lectură 
referitoare la eroii care v-au impresionat. 

2. Găsiţi într-un dicționar de expresii explicaţia sintagmei „cutia 
Pandorei”. 

(mi 

2. Alcătuiţi un eseu liber în care să prezentaţi reflecțiile voastre 
față de religiile popoarelor antice în comparaţie cu învățăturile 
credinței creştine. Prezentați câteva argumente care să susțină 
afirmația marelui istoric român al religiilor, Mircea Eliade, care a spus 
că omul s-a născut cu dispoziţia și dimensiunea religiozității. 

Irtodiande și cultură naţională 

Rolul voievozilor români în apărarea creștinătății bolniță: spital 
(pe lângă o mănăstire sau pe lângă o instituție de binefacere), 
infirmerie Tetraevanghel: carte care cuprinde cele patru evanghelii; 
Sfânta Evanghelie trapeză: sala de mese a unei mănăstiri 

77 CRPNICI, capitolufl în noaptea aceea S-a arătat Dumnezeu lui 
Solomon și i-a zis: „Cere ce dorești să-ţi dau?” 

lar Solomon a zis către Dumnezeu: „Tu ai făcut cu David, tatăl 


meu, milă mare și m-ai pus pe mine rege în locul lui. |...] 

Apoi dă-mi mie acum înţelepciune și știință, ca să pricep cum să 
cârmuiesc pe poporul acesta, căci cine poate să cârmuiască pe acest 
mare poporal Tău?” 

Atunci Dumnezeu a zis către Solomon: „Pentru că tu ai avut la 
inimă asemenea lucru și n-ai cerut bogăţie, averi și slavă, nici sufletele 
neprietenilor tăi; n-ai cerut de asemenea nici zile multe, ci ai cerut 
înțelepciune și știință, ca să judeci pe poporul Meu peste care te-am pus 
rege. 

De aceea tise dă înțelepciune și știință, iar bogăţie, averi și slavă 
îți voi da atâta, câtă n-au mai avut regii cei dinainte de tine și nici după 
tine nu vor mai avea”. 


te 

Aflate la răscruci de drumuri şi de imperii, Ţările Române au 
avut o istorie încărcată de sacrificii și strădanii pentru păstrarea 
identității de neam, de patrie și de credință. Domnitorii români au fost 
exponenții luptei seculare a poporului român pentru 
autodeterminarea sa. Biserica a fost leagănul civilizației noastre, 
voievozii români au purtat stindardul în lupta pentru apărarea 
valorilor românești. Mai întâi de toate, au fost buni creștini, iar această 
calitate a căpătat substanţă prin ctitoriile pe care le-au făcut, prin 
politica de apărare a neamului şi a zonei geopolitice de atunci, dar şi 
prin numeroasele danii făcute mănăstirilor din Sfântul Munte Athos. 
Contribuţia deosebită a românilor este evidenţiată, pe baza multor 
documente, de toţi istoricii importanţi ai Athosului. Aceştia au 
recunoscut că „fără ajutorul dat de voievozii munteni şi moldoveni în 
decursul veacurilor, unele mănăstiri athonite ar fi încetat demult să 
mai existe sau să-și continue viața lor de obşte”. 

Singuri sau în alianță cu țările creştine vecine, voievozii Mircea 
cel Bătrân şi Vlad Țepeș ai Valahiei, Ștefan cel Mare și Sfânt, voievodul 
Moldovei, și Iancu de Hunedoara, voievodul Transilvaniei, au dus grele 
bătălii de apărare împotriva turcilor otomani, împiedicând 
expansiunea acestora spre centrul Europei. 

Mircea cel Bătrân (1384-1418) 

Acest mare voievod a apărat credința neamului său în multe 
lupte duse cu turcii în vremea domniei lui. Cea mai răsunătoare a fost 
victoria de la Rovine (1395) unde l-a învins pe marele sultan Baiazid. 


Ca urmare a renumelui câștigat, domnitorul a fost invitat să participe 
cu efective militare și la cruciada de la Nicopole (1396), organizată de 
principele Sigismund de Luxemburg. Acesta l-a caracterizat pe 
domnitorul român ca pe „un bărbat viteaz, activ și puternic”. 

Titlul său voievodal de când a urcat la tron era foarte sugestiv 
din punctul de vedere al mărturiei identităţii creştine: cel în 

Hristos  binecredincios, lo Mircea Voievod, din mila lui 
Dumnezeu domn a toată Ungrovlahia...” 

Biserica Mănăstirii Cozia 

În timpul domniei sale, Mircea cel Bătrân a ctitorit monumente 
de artă religioasă de o valoare deosebită: Mănăstirile Cozia (judeţul 
Vâlcea), Tismana (judeţul Gorj) și Brădet (judeţul Argeş) şi a ajutat, în 
mai multe rânduri, mănăstirile de la Muntele Athos într-o perioadă 
dificilă pentru acestea. 

Ştefan cel Mare și Sfânt (1457-1504) 

În decursul glorioasei domnii a marelui domnitor creştin, viața 
bisericească a luat un avânt deosebit, așa cum nu mai cunoscuse 
Moldova nici în timpul marelui său predecesor, domnitorul Alexandru 
cel Bun. 

Binecredinciosul voievod Ştefan cel Mare și Sfânt 

A organizat şi condus cu înțelepciune țara. Fiind un foarte bun 
creștin, a manifestat o deosebită grijă față de Biserică. Astfel, în timpul 
domniei sale s-au dezvoltat mult arta și cultura bisericească. Este 
cunoscut numărul foarte mare de locașuri de închinare ctitorite de 
acest domnitor. Tradiția spune că Ștefan ridica după fiecare luptă câte 
o biserică sau o mănăstire, ca mulțumire adusă lui Dumnezeu pentru 
ajutorul primit în biruirea dușmanilor ţării. Cele mai renumite 
mănăstiri ctitorite de marele voievod sunt: Putna, Voroneţ, Dobrovăț, 
Tazlău şi Căpriana. 

Multe din ctitoriile înaintaşilor săi (Bistrița, Neamţ, Probota) 
s-au bucurat de numeroase danii și privilegii acordate de domnitor. 
Numărul bisericilor de mir construite în timpul domniei voievodului 
întrece cu mult pe cel al mănăstirilor. Acestea se găsesc și în afara 
graniţelor Moldovei. 

Ştefan cel Mare a ajutat mult mănăstirile de la Muntele Athos, pe 
unele refăcându-le din temelii. Astfel, după ce a restaurat mănăstirea 
Zografu, a înzestrat-o şi cu o bolniţă, un turn pentru corăbii (far) și o 
trapeză. A dăruit mănăstirii cărți de cult, o icoană a Sfântului Gheorghe 


şi bani. Daniile au fost atât de însemnate, încât călugării de acolo l-au 
considerat şi pomenit ca pe un mare ctitor și binefăcător. A acordat 
ajutor şi altor mănăstiri athonite: Vatoped, Sfântul Pavel, 
Constanmonitu şi Grigoriu. Toate aceste mănăstiri păstrează 
hrisoavele de danie și unele obiecte de cult de la „binecinstitorul şi de 
Hristos iubitorul” domn moldovean. 

O altă latură a vieţii bisericești din timpul domniei lui Ștefan 
este cea culturală, îndrumată îndeaproape de mitropoliţii țării, 
Teoctist 1 şi Gheorghe. În mănăstirile ctitorite de el sau de înaintaşii lui 
s-a desfășurat o apreciabilă activitate de copiere a unor manuscrise, în 
limba slavonă: fie cărţi de slujbă, fie traduceri din literatura patristică. 
Tetraevanghelul slavon de la Humor, aflat astăzi în Muzeul Naţional de 
Istorie din Bucureşti, este cea mai reușită operă de caligrafie și 
miniaturistică din epoca marelui domnitor. Ceea ce impresionează în 
mod deosebit în acest manuscris este portretul lui Ştefan cel Mare. 
Voievodul este prezentat într-un moment de graţie: stând în genunchi, 
oferă Maicii Domnului Tetraevanghelul. 

Biserici parohiale ctitorite de Ștefan cel Mare: 

— Înălţarea Sfintei Cruci din Pătrăuți; 

— Sfântulloan Botezătorul din Vaslui; 

— Sfântul Nicolae Domnesc din laşi; 

— Sfântul Gheorghe din Hârlău; - Adormirea Maicii Domnului 
din Borzeşti; 

— Sfântul Nicolae din Dorohoi; 

— Sfinţii Apostoli Petru și Pavel 6\r\ Huşi; 

— Sfântul Nicolae din Popăuţi, Botoşani; 

— Sfântul loan Botezătorul din Piatra Neamţ; 

— Înălțarea Sfintei Crucidm Volovăţ; 

— Sfântul Dumitru din Suceava; 

— Sfânta Cuvioasă Parascheva, din Râmnicu Sărat; 

— O biserică în Cetatea Albă; 

— O biserică la Vad, lângă Cluj. 

Biserica Sfântul loan Botezătorul din Piatra Neamţ 

Martiriul Sfinţilor Brâncoveni 

În ziua de 24 martie 1714, în miercurea din săptămâna 
Patimilor i s-a comunicat domnului că a fost mazilit, adică dat jos din 
domnie și că trebuie să plece împreună cu toată casa lui la 
Constantinopol. 


În Sfânta şi Marea Vineri a Patimilor ei au fost cu toţii ridicaţi de 
turci şi duşi la Țarigrad, fiind închişi în înfricoșata temniță de lângă 
zidurile cetății, numită Șapte Turnuri. 

Aprinşi de ură şi de lăcomie diavolească, turcii l-au supus la 
chinuri groaznice, atât pe el, cât și pe feciorii lui, ca să dezvăluie locul 
altor averi, în afara celor confiscate de ei în momentul arestării. Apoi li 
s-a cerut lepădarea de credinţa creştină. 

Văzând statornicia şi curajul lor în mărturisirea credinţei 
creștine, după trei luni și jumătate de chinuri turcii au hotărât moartea 
domnitorului, a celor patru fii ai săi (Constantin, Radu, Ştefan şi Matei) 
şi a sfetnicului lanache. 

Mormântul domnitorului Constantin Brâncoveanu 

Era în ziua sfintei sărbători a Adormirii Maicii Domnului - 15 
august 1714 - când, drept-credinciosul domn tocmai împlinea 60 de 
ani. 

Pe lângă picturile și manuscrisele amintite, se mai păstrează din 
timpul lui Ștefan numeroase piese de broderie și de argintărie. 
Majoritatea acestora se găsesc astăzi în Muzeul Mănăstirii Putna. 

Ca om al rugăciunii, evlaviosul voievod a cerut călugărilor din 
mănăstiri să se roage pentru poporul drept-credincios al Moldovei, 
pentru oștenii săi, atât pentru cei vii cât și pentru morți. El însuşi se 
ruga, postea și făcea nenumărate fapte de milostenie, mai ales în 
vremuri de primejdie. 

Cronicarul polon Długosz îl elogia pe Ștefan cel Mare, după 
bătălia de la Podu-înalt, prin cuvintele: „O, bărbat demn de admirat, 
întru nimic mai prejos ducilor eroici pe care îi admirăm, care cel dintâi 
dintre principii lumii a repurtat în zilele noastre o victorie atât de 
strălucită împotriva turcilor. După părerea mea, el este cel mai vrednic 
să i se încredințeze conducerea şi stăpânirea lumii şi mai ales funcția 
de comandant și conducător contra turcilor, cu sfatul comun, 
înţelegerea și hotărârea creștinilor, pe când ceilalți regi şi principi 
creștini trândăvesc în lene, în desfătări și lupte civile”. 

Încă din timpul domniei, dar mai ales după ce marele domnitor 
s-a mutat la Domnul, poporul l-a cinstit ca pe un adevărat sfânt, 
apărător al țării și al creştinătăţii de pretutindeni. De aceea, în anul 
1992, Sfântul Sinod al Bisericii noastre l-a canonizat cu numele de 
„Binecredinciosul voievod Ştefan cel Mare şi Sfânt”, pomenirea sa 
făcându-se în ziua de 2 iulie a fiecărui an. 


Constantin Brâncoveanu (1688-1714) 

Constantin Brâncoveanu şi-a început domnia în împrejurări 
grele pentru Țara Românească. Era în timpul unui îndelungat război 
între turci și austrieci. Noul domn, printr-o diplomaţie deosebită, a 
ştiut să păstreze, chiar și în acele vremuri, legături de prietenie cu toți, 
astfel ca ţara să fie scutită de jafuri și pustiiri. 

Cei 26 de ani de domnie reprezintă o epocă de maximă 
strălucire culturală și artistică a ţării sale. S-au ridicat biserici şi 
mănăstiri, s-au deschis şcoli, s-au tipărit cărți în diferite limbi, au fost 
sprijiniți și încurajați oamenii de carte, s-au acordat ajutoare materiale 
multor așezăminte Sfinţii Martiri Brâncoveni bisericești OrtOdOXE 
ajunse SUB şi sfetnicul lanache dominație otomană. 

Cel dintâi lucru pe care l-a făcut domnitorul, după instalarea lui 
în tronul ţării, a fost să continue tipărirea Bibliei de la București, 
lucrare începută în timpul predecesorului său, domnitorul Șerban 
Cantacuzino. Astfel a apărut în 1688 prima Biblie completă, în cea mai 
frumoasă limbă românească de atunci, pe înțelesul tuturor românilor 
din Țara Românească, din Dobrogea, din Oltenia, din Moldova, din 
Banat și din Ardeal, din Crișana și din Maramureş. 

În timpul domniei lui s-au tipărit multe cărţi, mai ales religioase: 

Psaltirea, Sfânta Evanghelie, Molitfelnicul, Octoihul, Liturghierul, 
Ceaslovul şi Apostolul, cărți de slujbă, de învățătură creştină pentru 
mireni sau de luminare a preoților, ca și cele în apărarea dreptei 
credinţe, tipărite cu ajutorul evlaviosului domn atât în română, cât şi în 
greacă, arabă sau iviră. Aceste tipărituri i-au adus recunoştinţa 
unanimă și o slavă nepieritoare. Cu dreptate el a fost socotit în vremea 
sa drept cel mai mare apărător al întregii creştinătăţi. 

A ctitorit lăcașe de cult deosebite, creând un nou stil în 
arhitectură, stilul brâncovenesc. Mănăstirea Hurezi şi Mănăstirea 
Sâmbăta de Sus sunt construite în acest stil. 

Asemenea Sfântului și Drept-credinciosului Voievod Ştefan cel 
Mare al Moldovei, evlaviosul 

Biserica Mănăstirii Hurezi (jomn a purtat de grijă sfintelor 
locașuri. 

Întreaga Țară Românească s-a umplut de mănăstiri, paraclise, 
bolnițe şi trapeze ctitorite, reparate sau restaurate de el. Biserica 
Sfântul Gheorghe Nou din Bucureşti şi Mănăstirea Hurez/din județul 
Vâlcea au fost cele mai iubite ctitorii ale domnitorului. 


A ajutat mănăstirile de la Sfântul Munte Athos, de la Mormântul 
Domnului și de pe Muntele Sinai. Milostivirea darnicului domnitor s-a 
revărsat și asupra mănăstirilor din țările vecine: Bulgaria, Serbia, 
Grecia, Albania, și din tot Răsăritul ortodox, până la muntele Sinai și 
Ierusalim. În lăcașurile sfinte din aceste locuri, numele său a fost 
pomenit la slujbele bisericești mai mult decât al oricărui alt domn 
român. 

Pentru meritele sale deosebite şi apărarea dreptei credințe cu 
prețul vieţii sale, Sfântul Sinod al Bisericii Ortodoxe Române l-a 
canonizat pe marele domnitor ca sfânt, având data de prăznuire la 16 
august. 

În numele Tatălui și al Fiului şi al Sfântului Duh. Amin 

„Apărător neînfricat al credinţei și patriei străbune, mare ctitor 
de lăcașuri sfinte, Stefane Voievod, roagă pe Hristos Dumnezeu să ne 
izbăvească de nevoi și necazuri. „(Troparul Binecredinciosului Voievod 
Ștefan cel Mare și Sfânt) 

„Pe florile României, cele de taină, pe cei întocmai cu mucenicii cei 
vechi, pe Sfânt domnitorul Constantin Brâncoveanul, împreună cu fiii săi: 
Constantin cel viteaz, Ștefan cel minunat, cu Radu cel vrednic de laudă, 
cu Matei cel mic, dar cu mintea ca un bărbat desăvârșit. Pre lanache 
Văcărescu, cel cu suflet râvnitor... Noi toți trebuie să-i lăudăm și cu 
cântări nevinovăția lor să o | fericim, că se roagă Domnului să se 
mântuiască sufletele! 

noastre”. (Troparul Sfinţilor Martiri Brăncoveni) 

Slavă Tatălui și Fiului și Sfântului Duh și acum și pururea și în 
vecii 

vecilor. Amin A 

Mănăstirea Sâmbăta de Sus, restaurată i 

1. Enumerațţi însuşirile voievozilor așa cum reies din 
caracterizările de mai jos: 

a) „într-însul găsise poporul românesc cea mai curată şi mai 
deplină icoană a sufletului său: cinstit și harnic, răbdător fără să uite şi 
viteaz fără cruzime, straşnic în mânie şi senin în iertare, răspicat și cu 
măsură în grai, gospodar și iubitor al lucrurilor frumoase, fără nicio 
trufie în faptele sale..." 

(Nicolae Iorga) b)” Brâncoveanu este cea mai shakespeareană 
dramă din câte a fost vreodată în toată lumea. E un caz unic pe plan 
mondial, de nu aș zice pe plan cosmic. E de necrezut. Trecerea aceasta 


a unui mundan (în toată puterea termenului) la sublimul şi eroismul 
cel mai fantastic uluieşte și ameţeşte. Vă desfid să-i găsiți perechea; 
nici în rândurile martirilor din primele veacuri. Nici nu ne dăm seama 
cine este, ce înseamnă el pentru noi, la ce nivel ne ridică... 
Brâncoveanu a murit ca un gentleman, un martir, un erou, un sfânt”. 

(Nicolae Steinhardt) 

2. Căutați pe internet sau în alte surse ctitorii ale acestor 
voievozi şi alcătuiți fişe cu datele găsite. 

LBCTUBI SUPLIMENTASE 

1. Ștefane, Măria Ta. 

Tu la Putna nu mai sta. 

Las arhimandritului toată grija schitului; 

Lasă grija sfinților în seama părinţilor, Clopotele să le tragă 
Ziua-ntreagă, noaptea-ntreagă. 

Doar s-a-ndura Dumnezeu la să-ți mântui neamul tău! 

Tu te-naltă din mormânt să te-aud din corn sunând şi Moldova 
adunând. De-i suna din corn o dată Ai s-aduni Moldova toată, De-i suna 
de două ori îţi vin codri-n ajutor, De-i suna a treia oară Toţi dușmanii 
or să piară Din hotare în hotare. 

(fragment din poezia Doina de Mihai Eminescu) 

2 Într-o joi de dimineaţă 

Zi scurtării lui de viață, Brâncoveanu se scula... La 
icoanăse-nchina... 

— De-am fost bun, rău la domnie. 

Dumnezeu singur o ştie; - Constantine Brâncovene, Nu-mi grăi 
vorbe viclene. 

De ţi-e milă de copii şi de vrei ca să mai fi, Lasă legea 
creștinească şi te dă-n legea turcească. 

— Facă Dumnezeu ce-o vrea, lar pe toţi de ne-ţi tăia, Nu mă las 
de legea mea! 

Mare-i Domnul Dumnezeu, Creştin bun m-am născut eu, Creştin 
bun a muri vreau. 

Pe copii el îi bocea şi urlând apoi zicea: - Câini turbați și liftă rea, 
De-ţi mânca și carnea mea să știți c-a murit creştin Brâncoveanu 
Constantin!” 

(fragmente din balada populară Constantin Brâncoveanu) 

3. «... Intrăm pe sub bolta înaltei clopotniţe, în curtea largă, 
tăcută a frumoasei mănăstiri |Tismana, n.n.]. În mijloc e biserica plină 


de odoare vechi; pe uşile-i de-stejar sunt săpate cu multă măiestrie 
iconiţe şi înflorituri migăloase, fine ca o horbotă [dantelă, n.n.]. În 
stânga, spre săritoarea |cascada, n.n.] Gurniei, se-nșiră de-a lungul 
zidului împrejmuitor încăperile stăreţiei și chiliile cu două rânduri... 
Patru turnuri înalte, cu ferestre înguste, străjuiesedin cele patru colțuri 
ale curții, liniştita și măreațţa lavră, ridicată aici, în locul acesta ascuns, 
acum șase sute de ani, de părintele Nicodim, cu ajutorul milostivilor 
Basarabi de pe acele vremuri... 

Puțin mai sus de izvoarele Căciulatei răsar din Olt sfintele ziduri 
ale mănăstirii Cozia. Clădită de Mircea-voievod aici, în spintecătura 
Carpaţilor, această mănăstire istorică a fost nu numai un loc de 
retragere şi de rugăciune pentru cei cuvioși, ci și o cetate de pază și de 
ocrotire în zile de primejdie. Vechile încăperi s-au schimbat, s-au 
refăcut, un turn întreg din aripa stângă s-a desprins și s-a prăbușit în 
apă, numai zidurile de-afară în care bat vânturile Oltului de mai bine 
de cinci sute de ani și biserica din mijlocul curţii au înfruntat puterea 
stricătoare a vremii. Înăuntrul acestei biserici, cu frumoasa-i 
catapeteasmă ce pare o horbotă de marmură, cu păreţii afumaţi, cu 
jilțuri de piatră lustruite de vechime, la puțina lumină ce străbate prin 
ferestrele-i înguste, nespus de triste ţi-apar chipurile sfinţilor, 
ciopârţite de sulițele păgânești; din ochii lor zgâriați pare că vezi 
lacrimi curgând. Aici, sub o lespede cu slove șterse, odihnesc oasele 
marelui voievod Mircea şi tot aici e îngropată familia lui Mihai Viteazul: 
maica Teofana, doamna Florica şi Nicolae-vodă. Un călugăr bătrân ne 
spune că de lângă strana din stânga altarului se face-o hrubă-n jos care 
merge pe sub albia Oltului și răspunde dincolo pe celălalt mal: pe aici a 
scăpat Mircea-ntr-o dimineaţă, când au năvălit turcii pe neașteptate, 
de-au spart zidurile mănăstirii, au jefuit-o și i-au dat foc, iar stânca pe 
care-a stat și-a ospătat bătrânul voievod în ziua aceea, o stâncă 
singuratică sub care urlă vâltorile Oltului, se cheamă și azi „Masa lui 
Mircea”.» 

(Reprodus din Al. Vlahuţă, România pitorească) 

Îi 

reştinismul și problemele lumii contemporane 

° Minuni și false minuni 

° Fenomene normale şi paranormale 

° Libertatea religioasă și prozelitismul 

MA<RCU, capitolull3 


În zilele acelea va fi necaz cum nu a mai fost până acum, de la 
începutul făptuirii, pe care a zidit-o Dumnezeu, și nici nu va mai fi. 

Și de nu ar fi scurtat Domnul zilele acelea, n-ar scăpa niciun trup, 
dar pentru cei aleși, pe care i-a ales, a scurtat acele zile. 

Și atunci, dacă vă va zice cineva: lată, aici este Hristos, sau, iată, 
acolo, să nu credeți. 

Se vor scula hristoși mincinoși și proroci mincinoși și vor face 
semne și minuni, ca să ducă în rătăcire, de se poate, pe cei aleși. 

Dar voi luaţi seama, lată, dinainte v-am spus vouă toate”. 

Cunoașteţi exemple de fenomene extraordinare pe care unii 
contemporani ai noştri le-ar putea confunda cu minunile? 

Ce argumente avem că Mântuitorul lisus Hristos nu se va mai 
întrupa încă o dată? 

Consideraţi că în zilele noastre se mai petrec minuni? 
Argumentaţi-vă răspunsul. 

Minuni şi false minuni 

„Dumnezeu, Mântuitorul nostru, Care voiește ca toți oamenii să 
se mântuiască şi la cunoştinţa adevărului să vină” (I Timotei 2, 4) are 
mai multe moduri de a ne chema la desăvârșire: prin intermediul 
preoților, prin lucrarea sfințitoare a Bisericii, prin învăţăturile 
Sfintelor Evanghelii, prin necazurile pe care îngăduie să le avem sau 
prin bucuriile vieţii. În unele situaţii, însă, El intervine în mod 
extraordinar în cursul obișnuit al evenimentelor, săvârșind minuni. 

Minunile sunt fapte dumnezeieşti care depășesc legile naturii și 
posibilitățile rațiunii omenești de a le explica şi au ca scop îndreptarea 
vieții oamenilor pe calea mântuirii. Existenţa minunilor este posibilă 
datorită atotputerniciei lui Dumnezeu. Numai El poate depăşi, atunci 
când vrea, legile lumii materiale. 

În timpul activității Sale pământeşti, Mântuitorul a săvârşit 
multe minuni: asupra naturii (înmulţirea pâinilor, transformarea apei 
în vin, potolirea furtunii), asupra oamenilor (vindecări, învieri din 
morți) şi asupra propriei Sale persoane (Schimbarea la Faţă, învierea). 
Datorită minunilor, cei mai mulți oameni au recunoscut în El pe Fiul lui 
Dumnezeu, după care şi-au îndreptat viața prin pocăință şi fapte bune. 

Minuni au făcut și oamenii aleşi de Dumnezeu și plăcuţi Lui: 
schimbarea ia Față 

Profeţii, Sfinții Apostoli, dar și alți sfinţi. Din Sfânta Scriptură și 
din Sfânta Tradiţie învăţăm că niciun sfânt nu a făcut vreo minune prin 


propria putere, ci ca urmare a rugăciunii și în numele lui Dumnezeu: 
„Şi a ascultat Domnul glasul lui Ilie; și s-a întors sufletul copilului 
acestuia |fiul văduvei din Sarepta, n.n.] în el şi a înviat”. (III Regi 17, 
22). 

Pentru a întări credința şi nădejdea oamenilor, Dumnezeu a dat 
putere sfinților să facă minuni prin intermediul sfintelor moaşte sau al 
sfintelor icoane. 

Scopul minunii este întotdeauna unul de ordin moral, urmărind 
în primul rând îndreptarea vieții spirituale a omului și apoi sănătatea 
trupească sau bunăstarea. Când Mântuitorul făcea o vindecare, rostea 
mai întâi cuvintele: „lertate îți sunt păcatele!”, pentru ca oamenii să 
înţeleagă faptul că motivul bolii este păcatul și că fără iertarea 
păcatelor nu există însănătoşire adevărată. 

Însă Domnul nostru lisus Hristos ne-a avertizat că vor fi şi 
proroci mincinoşi, care vor face semne mari și minuni căutând să 
amăgească pe mulți (Marcu 13, 19 - 23). 

Falsele minuni sunt înşelări prin care duhurile rele caută să 
ispitească și să piardă sufletele, uneori chiar și pe ale celor credincioşi. 
Știința nu are încă explicaţii satisfăcătoare pentru fenomene ca 
levitaţia, telekinezia, terapiile cu bioenergie. 

În ce priveşte pretinsele apariţii ale unor ființe din alte lumi 
(duhuri, fantome, spirite ale morţilor, extratereștri), Sfinţii Părinţi ne 
îndeamnă să fim precauțţi, pentru că de cele mai multe ori în spatele 
acestor apariții uimitoare sunt demonii. Sfântul Isaac Sirul ne învaţă: 
„mai de folos îţi este să plângi un ceas pentru păcatele tale, decât să 
vezi îngeri și să învii morți cu rugăciunea, sau să faci minuni!” Pocăința 
şi dorința de îndreptare a vieţii ne fac să progresăm pe drumul spre 
mântuire, în timp ce căutarea cu orice preț a minunilor ne poate face 
să cădem în înşelare sau în păcatul mândriei. 

Minunile, fără să lipsească în ziua de astăzi, nu mai sunt atât de 
necesare pentru primirea credinței ca la începuturile creștinismului. 
Astăzi, cel care vrea să creadă are mult mai multe și variate surse de 
informare care să-l convingă cu privire la adevărurile dumnezeiești. 
Prin urmare, minunile sunt necesare mai mult pentru întărirea celor 
slabi în credință decât ca mod de manifestare a existentei lui 

Dumnezeu: „Cel ce nu crede, are nevoie de semne, iar fiindcă [eu] 
cred, nu am trebuință de probe, nici de semne”. (Sfântul loan Gură de 
Aur) 


Pentru a putea deosebi adevăratele minuni de cele care nu sunt 
de la Dumnezeu trebuie să ținem cont de următoarele aspecte: 

Minunea vindecării orbului a) Nicio adevărată minune nu 
contrazice Revelația cuprinsă în Sfânta Scriptură și în Sfânta Tradiţie, 
pentru că același Dumnezeu este şi izvorul Revelaţiei și al minunilor; 

Săvârşitorul minunii trebuie să aibă o viață morală, sfântă, să nu 
urmărească interese personale sau scopuri egoiste, nici să nu își asume 
vreun merit pentru ceea ce a făcut în numele lui Dumnezeu; 

Minunea să aibă ca urmare îndreptarea vieţii morale și 
mântuirea oamenilor, fiind o dovadă grăitoare a providenţei divine. 

În numele Tatălui și al Fiului și al Sfântului Duh. Amin „Ascultă, 
Doamne, rugăciunea mea și ia aminte la glasul cererii mele. În ziua 
necazului meu am strigat către Tine, că m-ai auzit. Nu este asemenea 
Tie între dumnezei, Doamne, și nici fapte nu sunt ca faptele Tale. 
Veni-vor toate neamurile pe care le-ai făcut și se vor închina înaintea Ta, 
Doamne, și vor slăvi numele Tău. Că mare ești Tu, cel ce faci minuni, Tu 
ești singurul Dumnezeu. Povăţuiește-mă, Doamne, pe calea Ta și voi 
merge întru adevărul Tău; veselească-se inima mea, ca să se teamă de 
numele Tău. Lăuda-Te-voi, Doamne, Dumnezeul meu, cu toată inima 
mea și voi slăvi numele Tău în veac. „(fragment din Psalmul 85) 

Slavă Tatălui și Fiului și Sfântului Duh și acum și pururea și în 
\vecii vecilor. Amin 

1. Enumeraţi câteva motive pentru care 

Dumnezeu face, uneori, minuni. 

Argumentați motivul pentru care astăzi nu mai sunt atât de 
multe minuni ca în primul secol creștin. 

Enumeraţi aspectele care deosebesc o minune adevărată de una 
falsă. 

Citiţi din Noul Testament minunea vindecării ologului de la 
Poarta Frumoasă (Fapte 3, 1 - 9). Argumentațţi faptul că a fost o 
adevărată minune, folosindu-vă de noile cunoștințe din lecţie. 

Meditaţi asupra textelor următoare și organizați o discuţie 
despre minuni şi rolul lor în viața spirituală a oamenilor: 

VI. „Mulţi îmi vor zice în ziua aceea: «Doamne, Doamne, au nu în 
numele Tău am prorocit şi nu în numele Tău am scos demoni și nu în 
numele Tău minuni multe am făcut?» Și atunci voi mărturisi lor: 
Niciodată nu v-am cunoscut pe voi. Depărtaţi-vă de la Mine cei ce 
lucraţi fărădelegea”. (Matei 7, 22 - 23) 


VII. „Mintea lipsită de credinţă e o uneltitoare. [...] Ba nu crede 
în minuni, ba cere o minune învederată; dar când aceasta i se dă [...), 
nu se ruşinează să se dea în lături, tâlcuind strâmb lucrările cele 
minunate ale lui Dumnezeu”. (Sfântul Teofan Zăvorâtul) 

VIII. „Mă întrebam uneori, în ce măsură Părintele Sofronie este 
sfânt, ori dacă face minuni sau dacă are darul înaintevederii. Îmi 
amintesc că, ori de câte ori aveam astfel de gânduri, îmi răspundea 
astfel: 

— Ştii, niciodată nu am vrut să fac minuni. Nu a fost țelul meu 
acesta. Minuni săvârşesc și oameni simpli, atunci când o mamă plânge 
pentru a se vindeca de boală copilul ei, și copilul se face bine... 

Nu a continuat să-mi explice. Atunci mi-a venit gândul că, 
într-adevăr, prin rugăciune, se întâmplă lucruri minunate, şi nicicând 
n-am așteptat minuni pentru a mă încredința de sfințenia lui”. (după D. 
Daviti, Amintiri despre Starețul Sofronie de la Essex) 

esoteric: care poate fi înțeles numai de cei inițiați; secret, ascuns 

(DEL) n1E (RE)! NO! M'VI, capitoM 13 

36. „De se va ridica în mijlocul tău proroc sau văzător de vise și se 
va face înaintea ta semn și minune. 

37. Și se va împlini semnul sau minunea aceea, de care ţi-a grăit el, 
și-ți va zice atunci: «Să mergem după alţi dumnezei, pe care tu nu-i știi și 
să slujim acelora». 

38. Să nu asculți cuvintele prorocului aceluia sau ale acelui 
văzător de vise, că prin aceasta vă ispitește Domnul Dumnezeul vostru, 
ca să afle de iubiţi pe Domnul Dumnezeul vostru din toată inima voastră 
și din tot sufletul vostru”. 

Sfântul Proroc Ilie 

Fenomene normale şi paranormale 

Fenomenele paranormale sunt fapte, acte, evenimente, 
întâmplări care atunci când se desfășoară depășesc condiţiile normale 
din punct de vedere fizic şi spiritual. 

Printre fenomenele paranormale cele mai cunoscute în 
societatea contemporană sunt: prezicerea viitorului în diferite moduri 
(astrologia, numerologia, taratul), magia și vrăjitoria, efectele unor 
practici asiatice (Feng Shui, Yoga, Reiki), bioenergia. 

Deși cei care le promovează le numesc „științe” sau „terapii”, 
revendicându-le origini străvechi, toate aceste practici sunt străine de 
spiritul creştinismului. Cu toate acestea, ei recomandă călduros ca cei 


care apelează la diferitele forme de esoterism să meargă și la Biserică, 
însă nu pentru că de acolo vine mântuirea și tot ajutorul lui Dumnezeu, 
ci pentru că Biserica ar fi, spun ei, doar o altă sursă de energie pozitivă. 

Astrologia pretinde că poate oferi o imagine clară asupra 
viitorului, prezicând pe o perioadă mai scurtă sau mai lungă de timp 
diferite aspecte ale vieții. 

Model de astrogramă 

Numerologia este o practică înrudită cu astrologia, care încearcă 
să prezică unele evenimente viitoare prin asocierea cifrelor cu litere şi 
cu astre. 

Creştinii trebuie să aibă nădejde în ajutorul lui Dumnezeu în 
toate împrejurările vieții. De aceea apelarea la previziunile astrologice 
sau la orice fel de preziceri sunt considerate păcate grave, prin care 
este rănită iubirea și este nesocotită purtarea de grijă a lui Dumnezeu 
față de oameni. 

Magician. 

Magia și vrăjitoria sunt practici prin care se intră în mod direct 
în comunicare cu 

Cum se numesc în zilele noastre „prorocii şi văzătorii de vise”? 

De ce nu trebuie să avem încredere în aceste persoane? 

Care dintre cele zece porunci ne opresc de la a avea încredere în 
previziuni astrale şi în vise? 

duhurile demonice. 

Magia este definită de susținătorii ei ca o sumă a tuturor 
„Ştiinţelor” esoterice, o „artă” a esoterismului, în timp ce vrăjitoria este 
o formă inferioară de magie, care, în numele banilor, se pretează la 
diverse farmece, sacrificii de animale, superstiții şi escrocherii. În fapt, 
ambele sunt interzise de Dumnezeu de când există, pentru că evitarea 
vrăjitoriilor şi pedepsirea acestora sunt menționate încă de la 
începutul Bibliei și până la sfârşitul acesteia. 

Aşa-zisele  „terapii” care folosesc practici străvechi ale 
civilizațiilor asiatice pot avea uneori efecte grave asupra echilibrului 
psihic şi biologic al persoanelor care le practică. Fie că pretind 
folosirea elementelor naturii pentru a exploata nor OCUL (Feng 
Practică Yoga - spirală 

Shui), fie „manipulează”. 

energia corpului omenesc în ideea de a trata unele afecțiuni 
(Yoga, Reiki), aceste metode alternative de vindecare nu sunt studiate 


de ştiinţă, ele situându-se în domeniul paranormalului. În calitate de 
creștini, nu putem admite apelarea la astfel de metode, pentru că acest 
lucru presupune aprobarea tacită a unor idei filosofice şi religioase 
incompatibile cu învățătura creştină. 

Dacă unii oameni sunt atrași de magie sau de paranormal, alţii 
cred cu tărie în existenţa și contactul umanităţii cu ființa extraterestră, 
ajungând chiar şi la întemeierea unei Biserici ufologice (de la U.F.O., 
corespondentul în limba engleză al prescurtării 0.Z.N., adică Obiect 
Zburător Neidentificat). Adepții acestei Biserici au modificat realitatea 
istorică după plac, negând nu doar capacitatea dată de Dumnezeu 
omului de a progresa și de a crea, ci și toată intervenția lui Dumnezeu 
în istorie și în viața noastră. După ufologi, Sfinţii, lisus Hristos, prorocii 
sau drepţii din vechime sunt reprezentanţii unor alte civilizații, care 
vin pe Terra să ne aducă mesajul lor. Astfel, existența lui Dumnezeu 
este negată, iar intervențiile divine în istoria omenirii sunt confundate 
cu mesaje extraterestre. 

Cei care vorbesc despre „întâlniri de gradul III”, adică între 
oameni şi extratereștri, menţionează urmări negative asupra 
oamenilor implicaţi. Mântuitorul lisus Hristos nu a vorbit nimic despre 
civilizaţii extraterestre, în schimb ne-a vorbit despre îngeri şi despre 
demoni, despre posibilitatea demonilor de a-și lua orice înfățișare 
materială: „diavolul poate lua și înfăţişarea unui înger al luminii” (II 
Corinteni 11, 14). 

Pentru un creştin, numai Domnul nostru lisus Hristos este 
„Calea, Adevărul şi Viaţa” (loan 14, 6). Învățătura Bisericii ne indică 
metodele prin care ne putem feri de pierderea sau slăbirea credinţei 
noastre: rugăciunea, postul, participarea la Sfânta Liturghie, primirea 
mai deasă a Sfintelor Taine. Astfel, relația noastră personală cu 
Dumnezeu devine tot mai strânsă, ducând la sporire duhovnicească și 
la o viață fericită. 

În numele Tatălui şi al Fiului și al Sfântului Duh. Amin 
„Mântuiește, Doamne, poporul Tău și binecuvântează moștenirea Ta. 
Biruinţă bine credincioșilor creștini asupra celui potrivnic dăruiește. Și 
cu Crucea Ta păzeşte pe poporul Tău.1”. 

Slavă Tatălui și Fiului și Sfântului Duh și acum și pururea și în 
vecii vecilor. Amin 

1. Organizați o dezbatere despre părerea că ar putea exista 
civilizaţii extraterestre. Folosiți-vă şi de textul următor: 

„Fenomenele extraterestre sunt pentru creştinii ortodocși un 
semn că trebuie să calce cu mult mai multă hotărâre, trezvie și băgare 
de seamă pe calea mântuirii, cunoscând că putem fi înşelați și ispitiți 
nu doar de religiile mincinoase, ci și de fenomene fizice care uluiesc 
privirea. 

În secolele de demult, creştinii erau mai circumspecţi cu privire 
la fenomenele noi și străine, cunoscând dinainte înșelăciunile 
diavolilor; dar în epoca noastră, a „luminilor”, curiozitatea celor mai 
mulți este ațâțată de ele, oamenii urmărindu-le chiar cu pasiune, 
pentru că ei cred că diavolul este un personaj imaginar, de basm”. 
(Serafim Rose, Ortodoxia și religia viitorului) 

2. Argumentaţi care este alternativa creștină la obiceiul unora 
de a apela la farmece (vrăjitorii), ajutându-vă și de textul de mai jos: 

„Mulţi creștini se tem astăzi de farmece şi vrăji. Pe aceștia 
Părintele Cleopa îi sfătuia: 

— Nu vă temeţi de vrăji! Să aveți frică de Dumnezeu şi grijă să 
nu-L supăraţi cu păcatele. Și farmecele nu vor avea nicio putere! 
Spovediţi-vă de păcate, postiți și faceţi Sfântul Maslu”. 

(după Arhim. loanichie Bălan, Viaţa Părintelui Cleopa) 

a denominaţiune, denominaţie: 1. numire, denumire. 2. 
Denumire dată organizaţiilor religioase sectare desprinse din 
confesiunile protestante și reformate prozelit: persoană convertită de 
curând la o credinţă, la o doctrină etc; adept nou (şi înflăcărat) al unei 
credinţe, al unei doctrine etc. prozelitism: 1. zel, râvnă, strădanie de a 
face prozeliți. 2. devotament, ataşament (la o credință, doctrină etc.) 
specific prozeliților sectă: comunitate religioasă desprinsă de biserica 
oficială respectivă 

ÎI <PET<Rp, capitolu (2 

„Dar au fost în popor și proroci mincinoși, după cum și între voi 
vor fi învățători mincinoși, care vor strecura eresuri pierzătoare și, 
făgăduind chiar pe Stăpânul care i-a răscumpărat, își vor aduce lor 
grabnică pieire; 

Și mulți se vor lua după învăţăturile lor rătăcite și, din pricina lor, 
calea adevărului va fi hulită; 

Și din poftă de avere și cu cuvinte măgulitoare, ei vă vor momi pe 
voi. Dar osânda lor, de mult pregătită, nu zăbovește și pierzania lor nu 


dormitează. 

Căci dacă Dumnezeu n-a cruțat pe îngerii care au păcătuit |...] 

Și n-a cruțat lumea veche, ci a păstrat numai pe Noe |...] 

9. Domnul poate să scape din ispite pe cei credincioși, iar pe cei 
nedrepți să-i păstreze, ca să fie pedepsiţi în ziua judecății”. 

Identificați versetul în care este menţionată motivaţia 
prorocilor mincinoși de a-i îndepărta pe mulți de adevăr. 

Cum vă explicaţi faptul că Dumnezeu îngăduie activitatea 
învăţătorilor mincinoși? 

În toate marile religii ale lumii au apărut pe parcursul timpului 
diferite grupări separatiste numite secte sau denominațiuni. În 
Biserica Creştină, Marea Schismă de la 1054, care a însemnat 
separarea creștinilor din apusul Europei de cei răsăriteni, a fost 
urmată peste câteva secole de apariţia Bisericilor Protestante. Din 
acestea din urmă, au luat ființă multe secte, ajungându-se astăzi la un 
număr de peste 3.000 de denominațţiuni creștine sau de inspirație 
creştină. 

Multe dintre grupările nou apărute caută să-și înmulțească 
artificial numărul de membri printr-un prozelitism mai mult sau mai 
puţin agresiv. 

Prozelitismul este fenomenul prin care o persoană sau un grup 
social manifestă un zel deosebit pentru a converti pe alţii la o anumită 
credinţă. 

În multe țări, printre care şi România, prozelitismul este interzis 
prin diferite acte normative. 

În „Declaraţia universală a drepturilor omului”, articolul 18, se 
menționează că: „Orice om are libertatea gândirii, de conștiință şi 
religie; acest drept include libertatea de a-și schimba religia sau 
convingerea, precum și libertatea de a-și manifesta religia sau 
convingerea singur sau împreună cu alții, atât în mod public, cât și 
privat, prin învăţătură, practici religioase, cult și îndeplinirea 
ritualurilor”. Dreptul la libera manifestare a religiei nu implică 
activitatea de atragere de noi adepţi, ci dimpotrivă, este o invitaţie la 
toleranță și bună înțelegere. Cu toate acestea, unele secte consideră că 
propovăduirea propriilor convingeri face parte din manifestarea 
publică a credinţei. În acest caz, se pune problema unde se termină 
libertatea de a ne mărturisi credinţa și unde începe prozelitismul. 

Pogorârea Sfântului Duh - începutul Bisericii Creştine 


Credința creştină a fost propovăduită la început de Sfinţii 
Apostoli datorită misiunii speciale pe care au primit-o de la Dumnezeu 
în acest sens: „mergând, învățați toate neamurile, botezându-le în 
numele Tatălui şi al Fiului şi al Sfântului Duh, învățându-le să păzească 
toate câte v-am poruncit vouă” (Matei 28, 19 - 20). Ei au transmis-o 
mai departe episcopilor și preoţilor, prin Sfânta Taină a Preoţiei 
(numită în Noul Testament „punerea mâinilor”). În tradiţia ortodoxă se 
obișnuiește ca la Sfânta Liturghie să ne rugăm pentru creştinii care nu 
sunt prezenţi, dar şi pentru refacerea unităţii Bisericii. Credincioşii 
obișnuiți sunt chemaţi să propovăduiască Evanghelia printr-o viață 
exemplară, vrednică de urmat de către cei ce nu fac parte din Biserică: 
„Întru aceasta vor cunoaște toți că sunteţi ucenicii Mei, dacă veţi avea 
dragoste unii față de alții” (loan 13, 35). 

Creştinii propovăduiesc învățătura Bisericii într-un mod în care 
nu jignesc libertatea de conştiinţă a celorlalţi, având însă datoria de a 
se arăta mărturisitori ai credinţei adevărate, atunci când este necesar. 
Toleranta religioasă între Biserici presupune îngăduirea 

Vizita unui propovăduitor celuilalt aşa cum este, chiar dacă nu 
corespunde principiilor şi valorilor proprii fiecăruia. Această atitudine 
nu exclude însă necesitatea de a ne mărturisi propria credinţă, în 
situația în care suntem provocațţi în acest sens, fie de cei din jurul 
nostru, fie de un context în care se impune să vorbim despre 
Dumnezeu așa cum ne învaţă credința noastră. 

De multe ori, grupările prozelitiste îşi denumesc activitatea cu 
termenul de evanghelizare. Misionarii respectivi consideră credința 
celor cărora doresc să li se adreseze ca fiind îndepărtată de sensul 
adevărat al Sfintelor Evanghelii. De aceea critică, de obicei, Sfânta 
Tradiţie. Ei ignoră sau neagă faptul că Sfânta Scriptură a luat naștere 
din Sfânta Tradiţie. Traducerile mai noi ale Bibliei pe care le utilizează 
aceştia nu sunt în concordanţă cu cele care au autoritate sinodală. 
Astfel, ei au ajuns să predice alte învățături decât pe cele apostolice. 
Sfântul Apostol Pavel spune, însă: „Dar chiar dacă noi sau un înger din 
cer v-ar vesti altă Evanghelie decât aceea pe care v-am vestit-o să fie 
anatema!” (Galateni 1, 8) 

Deși aceste grupări religioase organizează multe activități 
sociale și filantropice care pot părea atractive, îndepărtarea lor de 
adevărul de credinţă și de Sfintele Taine le îngreunează mântuirea. De 
aceea, aderarea unui fiu al Bisericii la o astfel de grupare este un păcat 


grav: „Pentru că ce-i va folosi omului, dacă va câștiga lumea întreagă, 
iar sufletul său îl va pierde? Sau ce va da omul în schimb pentru 
sufletul său?” (Matei 16, 26) 

Dumnezeu îi îngăduie pe eretici pentru a ne întări credinţa: 
„trebuie să fie între voi și eresuri, ca să se învedereze între voi cei 
încercaţi” (I Corinteni 11, 19). Din acest motiv fiecare membru al 
Bisericii are datoria să cunoască învățătura de credinţă, pentru a se 
putea apăra în fața avalanşei prozelitismului, de orice natură ar fi el. 
Mai mult decât atât, însă, ceea ce ne face să ne menţinem credința 
adevărată este punerea în practică în fiecare zi a învățăturilor Sfintei 
Evanghelii și nu doar cunoaşterea lor teoretică. 

În numele Tatălui și al Fiului și al Sfântului Duh. Amin „Pe pământ, 
al doilea înaintemergător Te-ai arătat, Sfinte Nicolae, spre mustrarea 
fărădelegilor; că acela a mustrat pe Irod, săvârșitorul fărădelegii, iar tu 
ai rușinat pe Arie cel orbit cu eresul; și toată lumea ai voit să o curățești 
de învățăturile lui cele nedrepte, și turma ta a o lumina, ca un părinte și 
învăţător. Pentru aceea cântăm lui Dumnezeu: Aliluia!” 

Slavă Tatălui și Fiului și Sfântului Duh și acum și pururea și în 
vecii vecilor. Amin 

De ce creştinul ortodox nu merge să împartă pliante în pieţe sau 
la uşile oamenilor? 

Definiţi prozelitismul. 

Este mărturisirea publică a credinţei noastre prozelitism? 

Argumentaţi ideea că a adera la o sectă este păcat. 

1. Discutaţi cu profesorul de religie sau cu preotul despre 
atitudinea corectă față de cei care nu sunt membri ai Bisericii 
Ortodoxe. 

Folosiți-vă de citatele și întrebările ajutătoare de mai jos: 

— „Ascetul ortodox nu iese ca să mântuiască lumea, ci îl roagă în 
taină pe Dumnezeu ca să mântuiască El lumea”. (Konstantinos 
Yannitsiotis, Lângă Părintele Porfirie) 

— „Dacă mi-ar dovedi cineva că Hristos este departe de adevăr 
şi adevărul departe de Hristos, aş prefera să rămân cu Hristos şi nu cu 
adevărul”. (F.M. Dostoievski) 

Întrebări ajutătoare: 

— Ce îi determină pe membrii diverselor grupări religioase să 
vestească între creştini o „nouă” Evanghelie? 

— Ce metode folosesc? 


— Ce aspecte incriminează aceştia? 

— Ce pot eu să fac dacă sunt abordat de cineva care face 
prozelitism? 

— Pot exista mai multe adevăruri privind Unul și Același 
Dumnezeu? 

— Ne îndeamnă Dumnezeu să iubim şi să apărăm adevărul? 
Amintiţi-vă conţinutul Decalogului şi al Fericirilor. 

2. Valorificaţi opiniile exprimate în discuția sugerată mai sus, 
într-un eseu liber în care să argumentaţi necesitatea manifestării 
toleranţei religioase în relaţie cu toți oamenii. 

EWÂMSÂME 

TEME LA ALEGERE 

1. Completaţi un tabel de forma celui de mai jos, apoi formulați 
concluziile care se desprind din informaţiile obținute în fiecare 
coloană. Redactaţi concluziile sub forma unorânvătături morale: 


Denumirea Cauzele Consecințele 
„cât fenomenului pica /practică |credinţei /practicării |cor 
paranormal cre 


2. În citatul următor, Mântuitorul afirmă că nu îi va recunoaşte 
pe unii oameni care săvârșesc minuni. De ce? 

„Mulţi îmi vor zice în ziua aceea: «Doamne, Doamne, au nu în 
numele Tău am prorocit şi nu în numele Tău am scos demoni și nu în 
numele Tău minuni multe am făcut?» Și atunci voi mărturisi lor: 
Niciodată nu v-am cunoscut pe voi. Depărtaţi-vă de la Mine cei ce 
lucraţi fărădelegea”. (Matei 7, 22 - 23) 

—  Alcătuiți un eseu despre rolul credinței în receptarea 
minunilor din viața noastră. 

— Identificaţi în următoarele versete modalități de manifestare 
a credinţei: 

— „Cuvântul meu și propovăduirea mea nu stăteau în cuvinte 
convingătoare ale înțelepciunii omenești, ci în dovada Duhului şi a 
puterii, pentru ca credinţa voastră să nu fie în înțelepciunea oamenilor, 
ci în puterea lui Dumnezeu” (I Corinteni 2, 4 - 5). 

— „Cuvântul crucii pentru cei ce pier, este nebunie, iar pentru 
noi, cei ce ne mântuim, este puterea lui Dumnezeu” (I Corinteni, 1, 18). 


— „Va veni o vreme când nu vor suferi învățătura sănătoasă, ci - 
dornici să-şi desfăteze auzul - își vor grămădi învăţători după poftele 
lor şi își vor întoarce auzul de la adevăr şi se vor abate către basme” (II 
Timotei 4, 3 - 4). 

5. Citiţi textul de mai jos, apoi răspundeţi întrebărilor care-l 
însoțesc: 

„Şi Dumnezeu făcea, prin mâinile lui Pavel, minuni 
nemaiîntâlnite. Încât şi peste cei ce erau bolnavi se puneau ştergare 
sau șorţuri purtate de Pavel, şi bolile se depărtau de ei, iarduhurile 
cele rele ieșeau din ei. 

Și au încercat unii dintre iudeii care cutreierau lumea scoțând 
demoni, să cheme peste cei ce aveau duhuri rele, numele Domnului 
lisus, zicând: «Vă jur pe lisus, pe care-L propovăduieşte Pavel!» iar cei 
ce făceau aceasta erau cei şapte fii ai unuia Scheva, arhiereu iudeu. 

Şi răspunzând, duhul cel rău, le-a zis: «Pe lisus îl cunosc și îl știu 
şi pe Pavel, dar voi cine sunteţi?» 

Şi sărind asupra lor omul în care era duhul cel rău și biruindu-i, 
s-a întărâtat asupra lor, încât ei au fugit goi şi răniți din casa aceea” 
(Faptele Sfinților Apostoli 19, 11-16). 

IX. Care este explicaţia „minunilor nemaiîntâlnite”, făcute de 
Sfântul Apostol Pavel și prezentate în acest text? 

X. Ce este o minune sfântă? 

XI. De ce diavolul nu asculta de cei care nu erau trimiși de 
Dumnezeu? 

XII. Cine primește harul de a vindeca? 

6. Alcătuiţi un text de maxim două pagini în care să prezentați 
poziția voastră, personală şi argumentată, față de: 

— Fenomenele paranormale (telekinezia, bioenergia, levitația ); 

— Fenomenele OZN și literatura ştiințifico-fantastică. 

ÎNVĂȚĂTURI DE CREDINŢĂ ORTODOXĂ 13 

